|  |  |  |  |  |  |  |
| --- | --- | --- | --- | --- | --- | --- |
| # |  |  |  |  |  |  |
|  | arRno | arRtxt | arTxtRaw | dvTxt | Takhrij |  |
|  |  |  |  |  |  |  |
|  |  |  |  | عن عائشة رضي الله عنها أن النبي صلى الله عليه وسلم كان يقوم من الليل حتى تتفطر قدماه، فقلت له: لم تصنع هذا يا رسول الله،وقد غفر  الله لك ما تقدم من ذنبك وما تأخر ؟ قال: أفلا أحب أن أكون عبداً شكوراً ؟ (متفق عليه) .  މި ޙަދީޡްގެ މާނައަކީ މާތްﷲ އެކަމަނާއަށް ރުއްސުންލެއްވި ޢާއިޝަތުގެފާނުގެ އަރިހުން ރިވާވިއެވެ. ހަމަކަށަވަރުން ސަލާމާއި ޞަލަވާތްް ލެއްވި ނަބީކަލޭގެފާނު،  އެކަލޭގެފާނުގެ ފައިންޕުޅު ދުޅަވެ ފައިންޕުޅު ފެެޅިގެންދާ މިންވަރަށް ރޭ އަޅުކަމުގައި ދެމިހުންނަވާ ކަމުގައި ވެއެވެ. ފަހެ ތިމަން ކަމަނާ ދެންނެވީމެވެ،  އޭ ﷲ ގެ ރަސޫލާއެވެ! ތިޔަފަދައިން އަޅުކަން ކުރެއްވުމުގައި ދެމިހުންނަވަނީ ކީއްވެތޯއެވެ؟ ހަމަކަށަވަރުން މާތްﷲ، ކަލޭގެފާނުގެ އިސްވެ ދިޔަ ފާފަ އާއި ފަހުގެ  ފާފަ ފުއްސަވައި ދެއްވައިފައި ވެއެވެ. ޙަދީޡް ކުރެއްވިއެވެ. ފަހެ ޝުކުރުވެރިވެ ވަޑައިގަންނަވާ އަޅުކަމުގައި ވުމަށް ތިމަން ކަލޭގެފާނު ލޯބި ނުކުރައްވާނޫ  ހެއްޔެވެ؟ މިއެވެ. |  |  |
|  |  |  |  | وعن أنس، رضي الله عنه ، قال‏:‏ خطب رسول الله، صلى الله عليه وسلم، خطبة ما سمعت مثلها قط، فقال‏:‏  ‏"‏لو تعلمون ما أعلم لضحكتم قليلاً ولبكيتم كثيراً‏"‏ قال ‏:‏ فغطي أصحاب رسول الله صلى الله عليه وسلم وجوههم، ولهم خنين ، ‏(‏‏(‏متفق عليه‏)‏‏)  މި ޙަދީޡް ގެ މާނައަކީ މާތްﷲ ރުއްސުންލެއްވި އަނަސްގެފާނު ވިދާޅުވިއެވެ. ސަލާމާއި ޞަލަވާތް ލެއްވި ރަސޫލުﷲގެ ފާނު، ތިމަން ބޭކަލުންނަށް  ޚުތުބާއެއް ދެއްވިއެވެ. އަހަރެން މީގެ ކުރީގައި ދުވަހަކުވެސް އެފަދަ ޚުތުބާއެއް ނާއްސަވަމެވެ. ފަހެ ޙަދީޡް ކުރެއްވިއެވެ. ތިމަން ކަލޭގެފާނަށް  އެނގިވަޑައިގަންނަވާ ކަންތައް ތިޔަބައިމީހުން ދަންނަނަމަ، (އެބަހީ އާޚިރަތް ދުވަހުގެ ބިރުވެރިކަމާއި، ސުވަރުގޭގެ މަތިވެރި ނިޢްމަތާއި، ނަރަކައިގެ  ވޭން ދެނިވި ޢަޛާބު ތިޔަބައި މީހުން ދަންނަނަމަ) ހަމަކަށަވަރުން ތިޔަބައި މީހުން ހީނ އުޅުނީހީ ވަރަށް މަދުންނެވެ. އަދި ހަމަކަށަވަރުން ތިޔަބައި  މީހުން ރޮއި އުޅުނީހީ ވަރަށް ގިނައިންނެވެ. ފަހެ، (އެދުވަހު) ރަސޫލުﷲ ޞައްލަﷲ ޢަލައިހި ވަސައްލަމަގެ އަޞްޙާބު ބޭކަލުން، އެބޭކަލުންގެ  މޫނުފުޅުތައް ނިވައި ކުރައްވައި ކީރިތި ކުރެއްވިއެވެ. |  |  |
|  |  |  |  | އިސްވެދިޔަ ފަދައިން ކީރިތި ޤުރުއާނާއި، ކީރިތި ރަސޫލާ ޞައްލަﷲ ޢަލައިހި ވަސައްލަމަގެ ސުއްނަތުންނާއި ދަންނަބޭކަލުންގެ އިޖްމާޢުން  ރަމަޟާންމަހުގެ ރޯދަ ވާޖިބުކަން ސާބިތު ވެއެވެ. ރޯދަައާ ބެހޭ އާޔަތްތަކުގެ ތެރެއިން އާޔަތެއްގެ މާނަ އިސްވެ ހިގައްޖެއެވެ. ރަސޫލުﷲ ޞައްލަﷲ  ޢަލައިހި ވަސައްލަމަގެ ސުއްނަތަށް ބަލާއިރު ރަމަޟާންމަހުގެ ރޯދައަކީ ވާޖިބު އަޅުކަމެއްކަމަށް ދަލީލުލިބޭ ޙަދީޡްތަކުގެ ތެރޭގައި ތިރީގައިމިވާ ޙަދީޡް  ހިމެނެއެވެ. މިޙަދީޡްގެ މާނައަކީ އިސްލާމްދީން ބިނާވެގެންވަނީ ފަސްކަމެއްގެ މައްޗަށެވެ. އެއީ ﷲ މެނުވީ ޙައްޤުވެގެން އަޅުކަމެއްވެވޭ އިލާހަކު  ނެތްކަމަށާއި ހަމަކަށަވަރުން މުޙައްމަދު ޞައްލަﷲ ޢަލައިހި ވަސައްލަމަކީ އެކަލާނގެ ރަސޫލާ ކަމަށް ހެކިވުމާއި، ނަމާދު ޤާއިމުކުރުމާއި،  ޒަކާތްދިނުމާއި، ރަމަޟާންމަހު ރޯދަހިފުމާއި، ޙައްޖުގެ މަގުތަކަށް ކެރިކުޅަދާނަ ވެއްޖެމީހާ ޙައްޖުވެމެވެ. ފަހެ، ޤަސްދުގައި ބައެއްނަމާދު އަޅަމުން  އަނެއްބައިނަމާދު ކުރަމުންދާމީހާއީ ނަމާދު ޤާއިމުކުރާ މީހެއްނުނެވެ. ނަމާދާމެދު ފަރުވާކުޑަކޮށް ނަމާދު ކުރާމީހުންނަށްހުރީ ނަރަކަކަން  ކީރިތި ޤުރުއާނުގެ ސޫރަތުލް މާޢޫނުން ސާބިތުވެއެވެ/ ޙައްޖުގެ މަގުތަކަށް ކެރިކުޅަދާނަ ވެއްޖެމީހާއޭބުނެވޭ ބަހުގެމާނައަކީ ފައިސާގެ ގޮތުންނާއި  ސިއްޙީގޮތުންނާއި، މަގުއަމާންވުމާއި ކުޅަދާނަކަން ލިބިގެން ވުމެވެ. |  |  |
|  |  |  |  | ރަމަޟާން މަހަކީ ކީރިތި ޤުރްއާނުގެ މައްސަރެވެ. ކީރިތި ޤުރްއާން ކިޔެވުމުގެ މައްސަރެވެ. އެހެނިހެން މައްސަރުތަކާ ޚިލާފަށް ގިނަގިނައިން ޤުރްއާން  ކިޔެވުމުގެ މައްސަރެވެ. ކީރިތި ޤުރްއާން ކިޔެވުމަކީ ނުހަނު މަތިވެރި ޡަވާބު ލިބެނިވި ކަމެކެވެ. ކިޔަވަމުން ދާއިރު ކިޔެވޭ ކޮންމެ އަކުރަކަށް  ދިހަސަވާބު ﷲ ދެއްވާނެކަން ރަސޫލުﷲ ޞައްލަﷲ ޢަލައިހި ވަސައްލަމުގެ ޞައްޙަ ޙަދީޡުން ސާބިތުވެއެވެ. |  |  |
|  |  |  |  | ކީރިިތި ޤުރްއާން ކިޔެވުމާއި ޤުރްއާން ދިރާސާކުރުމާއި، ދީލަތިވުމާއި މިކަންކަމީ ޚާއްސަކޮށް ރަމަޟާންމަހާ ގުޅިފައި ހުންނަ ކަންކަމެވެ. އެހެންކަމުން  އެހެން މަސްމަހަށްވުރެ އިތުރަށް، ރަމަޟާންމަހުގައި މިކަންކަމަށް ސަމާލުވުން ހުއްޓެވެ. ﷲ ރެއްސުންލެއްވި އިބްނު ޢައްބާސްގެފާނުގެ އަރިހުން  އަލްއިމާމުލް ބުޚާރީ ރިވާކުރެއްވި ޙަދީޡެއްގެ މާނއިގައިވެއެވެ. އެންމަހައި މީސްތަކުންގެ ތެރެއިން އެންމެ ދީލަތިކަން ބޮޑީ ރަސޫލުﷲ ޞައްލަﷲ  ޢަލައިހި ވަސައްލަމައެވެ. އަދި ރަމަޟާންމަހު، ޖިބްރީލްގެފާނު އިތުރު އެކަލޭގެފާނާ ބައްދަލު ކުރެއްވުމުން އިތުރު އެކަލޭގެފާނުގެ ދީލަތިފުޅުކަން  އިތުރުވެގެންދެއެވެ. އަދި ރަމަޟާންމަހު ކޮންމެ ރެއަކު ޖިބްރީލްގެފާނު، އިތުރު އެކަލޭގެފާނާ ބައްދަލު ކުރައްވައި އިތުރު އެކަލޭގެފާނުގެ އަރިހުގައި  ކީރިތި ޤުރުއާން ދިރާސާ ކުރައްވައެވެ. ފަހެ ހަމަކަށަވަރުން މީސްތަކުންނަށް އޭގެ ފައިދާ ޢާއްމުވެގެންވާ ވައިރޯޅިއަކަށްވުރެ މާބޮޑަށް ރަސޫލެﷲ  ޞައްލަﷲ ޢަލައިހި ވަސައްލަމަގެ ދީލަތިފުޅުކަން ޢާއްމުވެގެންވެއެވެ. ޚާއްޞަކޮށް ޖިބުރީލުގެފާނު އިތުރު އެކަލޭގެފާނާ ބައްދަލް ކުރެއްވުމުންނެވެ. |  |  |
|  |  |  |  | ދެންފަހެ ދީލަތިކަމަކީ މަތިވެރި މާތްސިފައެކެވެ. އެއާ ޚިލާފަށް ދަހިވެތިކަމަކީ ނުބައި ސިފައެކެވެ. އެހެންކަމުން ދަހިވެތިކަމުން ސަލާމަތް  ކޮށްދެއްވުމަށް އެދިވަޑާއިގެން އިތުރު އެކަލޭގެފާނު ދުޢާކުރައްވައެވެ. އަލްއިމާމު މުސްލިމްގެ ރިވާޔަތެއްގައި ވެއެވެ. ރަސޫލުﷲ ޞައްލﷲ ޢަލައިހި  ވަސައްލަމަ ޙަދީޡް ކުރެއްވިއެވެ. އަނިޔާވެރި ވުމުން ދުރުވެ ރައްކާ ތެރިވާށެވެ! އެހެނީ ހަމަކަށަވަރުން އަނިޔާވެރި ކަމަކީ ޤިޔާމަތް ދުވަހުގައި  އަދިރިތަކެކެވެ. އަދި ދަހިވެތިކަމުން ދުރުވެ ރައްކައުތެރި ވާށެވެ! އެހެނީ ހަމަކަށަވަރުން ދަހިވެތިކަން ތިޔަބައިމީހުންގެ ކުރީގައި އިސްވެދިޔަ  އުއްމަތްތައް ހަލާކުކޮށްލިއެވެ... ކަންމިހެން ހުރިއިރު ދަހިވެތިކަމަކީ ރޯދައާ ގުޅޭ ސިފައެއްނޫެނެވެ. ރޯދައާ ގުޅޭ ސިފައަކީ ދީލަތިކަމެވެ....  އަދި ކީރިތި ޤުރްއާން ކިޔެވުން އިތުރު ކުރުމެވެ.... |  |  |
|  |  |  |  | އިންސާނާގެ ދުލަކީ ނުހަނު މުހިއްމު ގުނަވަނެކެވެ. އެންމެ ގިނަމީހުން ނަރަކައިގެ ތެރެއަށްމޫނުވަތަށް ވެއްޓެން ޖެހެނީ އެބައިމީހުންގެ ދޫތަކުން  ކޮށާ ވަރާ ގޮވާންތަކުގެ ސަބަބުން ކަމުގައި ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޡް ކުރައްވާފައިވެއެވެ. މީގެ މާނައަކީ ދޫރައްކާތެރި  ނުކުރެވޭތީއެވެ. އެހެންކަމުން ރޯދަވެރިޔާ ދޫރައްކާތެރި ކުރުމަށް ޚާއްސަ ސަމާލުކަމެއް ދޭން އެބަޖެހެއެވެ.  ﷲ ރުއްސުންލެއްވި އަބޫހުރައިރަތުގެ ފާނުގެ އަރިހުން އަލް އިމާމުލް ބުޚާރީ ރިވާކުރެއްވި ޙަދީޡެއްެގެ މާނައިގައި ވެއެވެ. ސަލާމާއި ޞަލަވާތްލެއްވި  ނަބީ ކަލޭގެފާނު ޙާދީޡް ކުރެއްވިއެވެ. ދޮގުހެދުމާއި، އެއިން ޢަމަލުކުރުން ދޫކޮށްނުލާމީހާ، ކެއިން ބުއިން ދޫކޮށްލައިގެން ހުރުން، ﷲ އަށް ބޭނުންވެ  ވޮޑިގެންނުވެއެވެ.  ﷲ އީ ހުސްޠާހިރުވަންތަ ރަސްކަލާނގެއެވެ. އެކަލާނގެ އެއްވެސް ކަމަކަށް ބޭނުންވެ ވޮޑިގެންނުވެއެވެ. އެހެންކަމުން ﷲއަށް ބޭނުންވެ ވޮޑިގެނެއް  ނުވާކަމަށް މިޙަދީޡުގައި މިވާ ބަސްފުޅުގެ މާނައަކީ އެކަލާނގެ އެފަދަ މީހެއްގެ ރޯދަ ޤަބޫލުފުޅެއް ނުކުރައްވާނެއެވެ. ޢަރަބި ބަހުގައި މި ޢިބާރާތް  މިމާނައިގައި ބޭުނުންކުރެވެއެވެ. މިސާލަކަށް މީހަކަށް ހަދިޔާއެއް ދެވޭހިނދު، ކަލޭގެ ހަދިޔާ ތިމަންނާއަށް ބޭނުން ވެގެނެއްނުވާ ކަމަށް އޭނާ  ނުރުހުންވެހުރެ ބުނެފިނަމަ އެއީ ޢަރަބިބަސް ކަމުގައިވާނަމަ އޭގެމާނައަކީ ކަލޭގެހަދިޔާ އަހުރެން ޤަބޫލެއް ނުކުރާނަމެވެ. އެވަނީ ކަލެއަށް  ރައްދުވެގެންނެވެ. އެހެންކަމުން އިސްވެދިޔަ ޙަދީޡުގެ މާނައީ އެފަދަމީހެއްގެ ރޯދަ، އެކަލާނގެ ޤަބޫލުފުޅެއް ނުކުރައްވާނެއެވެ. ސަވާބެއް  ނުދެއްވާނެއެވެ. މިއެވެ. |  |  |
|  |  |  |  | ރަސޫލުﷲ ޞައްލަﷲ ޢަލައިހި ވަސައްލަމަގެ ޙަދީޡުން ސާބިތުވާގޮތުގައި، ޤާޟީން ތިންބަޔަކަށް ބެހިގެން ވެއެވެ. މީގެތެރެއިން ދެބާވަތުގެ ޤާޟީންވަނީ ނަރަކައިގައެވެ. އަނެއްބާވަތުގެ ޤާޟީން ސުވަރުގޭގައެވެ. ޙައްޤުގޮތް އެގިހުރެ އެއާއެއްގޮތަށް ޙުކުމްކުރާ ޤާޟީން ވާހުށި ސުވަރުގޭގައެވެ. އެއާ ޚިލާފަށް، ޙާއްޤު އެގިހުރެ އެއާ ޚިލާފަށް އަނިޔާވެރި ގޮތުގައި ޙުކުމްކުރާ ޤާޟީންވާހުށީ ނަރަކައިގައެވެ. އަނެއް ބާވަތަކީ ޙައްޤުގޮތް ނޭނގި ޙުކުމްކުރާ ޤާޟީންނެވެ. މިބައިމީހުންވެސް ވާހުށީ ނަރަކައިގައެވެ. އެހެންކަމުން ޙުކުމް ކުރުމުގެ ވަޒީފާއަކީ ނުހަނު ނުރައްކާތެރި ވަޒީފާއެކެވެ. ބައެއް ޢިލްމުވެރިން ﷲއަށް ބިރުވެތިވެ އެވަޒީފާ ޤަބޫލެއްވެސް ނުކުރެއެވެ. އަލްއިމާމް އަބޫޙަނީފާއަށް ފަނޑިޔާރުކަން ހުށަހެޅުމުން އެވަޒީފާ ޤަބޫލު ފުޅު ނުކުރެއްވުމުގެ ސަބަބުން ޙާކިމާގެ ފަރާތްްޕުޅުން އެކަލޭގެފާނަށް ނުހަނު ބޮޑެތި އުދަގޫތައް ކުރިމަތި ކުރެއްވިއެވެ. އެކަލޭގެފާނަށް މިކަމުގެ ސަބަބުން އަނިޔާވެސް ލިބިވަޑައިގަތެވެ. ނަމަވެސް ކަމުގެ ނުރައްކާތެރި ކަމަށްޓަކައި ފަޑިޔާރު ކަމުގެ ވަޒީފާ ޤަބޫލުފުޅު ނުކުރެއްވީއެވެ. އެފަދަ ބޭކަލުންނަކީ މަތިވެރި ޢިލްމުވެރީންނެވެ. ޛިކުރުގެ އަހުލުވެރި ޢިލްމުވެރިންނެވެ، ފަޑިޔާރުންނޭވެ! ކީރިތި ވަންތަ ﷲ އަށް ތަޤްވާވެރިވާށެވެ! ބުއްދި ވެރިންގެ ތެރެއިންވާށެވެ! ކީރިތިވަންތަ ﷲއަށް ތަޥްބާވާށެވެ! |  |  |
|  |  |  |  | ﷲ ރުއްސުންލެއްވި އަބޫހުރައިރަތުގެފާނުގެ އަރިހުން އަލްއިމާމު އަޙްމަދުއާއި، އަލްއިމާމު މުސްލިމުއާއި، އަލްއިމާމުއް ނަސާއީ ރިވާކުރެއްވި ޙަދީޡެއްގެ މާނައިގައިވެއެވެ. (ނޯޓް: މިޙަދީޡުގެ އެއްބައި އެއީ ޤުދުސިއްޔަ ޙަދީޡެކެވެ. އަނެއްބައި އެއީ ނަބަވީ ޙަދީޡެކެވެ.) ހަމަކަށަވަރުން ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޡްކުރެއްވިއެވެ. އަރަހުށި މާތްﷲ ވަޙީކުރެއްވިއެވެ. އާދަމުގެދަރިޔާގެ ކޮންމެ ޢަމަލެއް މިލްކުވެގެންވަނީ އެމީހަކަށެވެ. ރޯދަ މެނުވީއެވެ. ފަހެ ހަމަކަށަވަރުން ރޯދައެއީ ތިމަން ރަސްކަލާނގެ ޙަޟްރަތަށް އޮތްކަމެކެވެ. އެރޯދައަށް ސަވާބު ދެއްވާނީ ތިމަން ރަސްކަލާނގެއެވެ. (ނޯޓް: މާނައަކީ ރޯދައިގެ މާތްކަމަށްޓަކައި، ވަކިމިންވަރެއް ކަނޑަނާޅުއްވާ އެކަލާނގެ ދީލަތިފުޅުކަމާއި ރަޙްމަތްވަންތަ ކަމުގެ ދަށުން ގިނަގުނަ ސަވާބު ދެއްވުމެވެ. ޤުދުސިއްޔަ ޙަދީޡުގެމާނަ މިިހިސާބުން ނިމުނީއެވެ. ދެން މިއަންނަނީ މިޙަދީޡުގެ ދެންއޮތް ބައިގެ މާނައެވެ. އެއީ ނަަބަވީ ޙަދީޡުގެ މާނައެވެ.) ޙަދީޡްކުރެއްވިއެވެ. ރޯދައަކީ ރައްކާތެރި ވުމެކެވެ. ތިޔަބައިމީހުންގެ ތެރެއިން މީހެއްގެ ރޯދައިގެ ދުވަސްކަމަށް ވެއްޖިއްޔާ، އެމީހަކު ފާޙިޝުވާހަކަ ނުދައްކާ ހުށިކަމެވެ. އަދި އަރާރުންވެ ހަޅޭއްފަޅޭއްލަވައި ނުހަދާހުށިކަމެވެ. އަދި ތާކުންތާކު ނުޖެހޭ ސަފީހަކަށް (އެބަހީ ޖާހިލަކަށް) ނުވާހުށިކަމެވެ. ފަހެ ރޯދަވެރިޔާއާ ދިމާއަށް މީހަކު މަލާމާތް ކޮށްފިނަމަ ނުވަތަ ދެކޮޅުވެރި ވެއްޖެނަމަ އޭނާއަށްބުނާ ހުށިކަމެވެ. ހަމަކަށަވަރުން އަހުރެންނަކީ ރޯދަވެރިއަކީމެވެ. ދެފަހަރު މިހެންބުނާ ހުށިކަމެވެ. (ޔަޢްނީމިއަށްވުރެ އިތުރު އެއްޗެއް ނުބުނާހުށިކަމެވެ.) މުޙައްމަދުގެފާނުގެ ފުރާނަފުޚު އެކަލާނގެ އަތްޕުޅުގައި އެކަލާނގެ ގަންދެއްވާ ވިދާޅުވަމެވެ. ހަމަކަށަވަރުން ރޯދައިގެ ސަބަބުން ރޯދަވެރިޔާގެ އަނގައިންވަސް ތަޣައްޔަރުވުން ﷲގެ ޙަޟްރަތުގައި ޤިޔާމަތް ދުވަހު ގޮމަކަސްތޫރީގެ ވަހަށްވުރެ މީރުވަސް ކަމުގައި ވެދެއެވެ. ރޯދަވެރިޔާއަށް ދެއުފަލެއް ވެއެވެ. އެއީ ރޯދަވީއްލާހިނދު އޭނައަށް ލިބޭއުފަލާއި، އޭނާގެ ވެރިރަސްކަލާނގެ ޙަޟްރަތަށް ޙާޟިރުވާދުވަހު، އޭނާގެ ރޯދައިގެ ސަބަބުން އޭނާއަށް ލިބޭ އުފަލާއިއެވެ. |  |  |
|  |  |  |  | ﷲ ރުއްސުންލެއްވި ސަހުލުބުނު ސަޢުދުގެ އަރިހުން ދެއިމާމުން ރިވާކުރެއްވި ޙަދީޡެއްގެ މާނައިގައިވެއެވެ. ސަލާމާއި ޞަލަވާތްލެއްވި ނަބީކަލޭގެފާނު ޙަދީޡްކުރެއްވިއެވެ. ހަމަކަށަވަރުން ސުވަރުގޭގައި އައްރައްޔާންގެ ނަމުން ނަންދެވިފައިވާ ދޮރުކޮޅެއްވެއެވެ. ޤިޔާމަތް ދުވަހުން ސުވާލުކުރެއްވޭނެއެވެ. ރޯދަވެރިން ކޮބައިހެއްޔެވެ؟ ފަހެ، ރޯދަވެރިންގެ ތެރެއިން އެންމެ ފަހު މީހާ އެދޮރޮކޮޅުން ސުވަރުގެ ވަނުމާއެކު އެދޮރުކޮޅު ލެއްޕޭނެއެވެ. |  |  |
|  |  |  |  | ﷲ ރުއްސުން ލެއްވި އަބޫހުރައިރަތުގެފާނުގެ އަރިހުން އަލްއިމާމް މުސްލިމް ރިވާކުރެއްވި ޙަދީޡެއްގެ މާނައިގައިވެއެވެ. ރަމަޟާންމަސް އަތުވެއްޖިއްޔާ ސުވަރުގޭގެ ދޮރުކޮޅުތައް ހުޅުވޭނެއެވެ. ނަރަކައިގެ ދޮރުކޮޅުތައް ބަންދުކުރެވޭނެއެވެ. ޝައިޠާނުންތައް ކަސްތަޅުއެޅި، ބަންދުކުރެވޭނެއެވެ. |  |  |
|  |  |  |  | ދެންފަހެ، ކީރިތިވަންތަ ﷲގެ ރަޙްމަތް ވަންތަކަމާއި އޯގާވަންތަ ކަމުން، ސަވާބު ދެއްވުމުގައި ނުހަނު ދީލަތި ވަންތަވެ ވޮޑިގެންވެއެވެ. ﷲ ގެ އެއްކައުވަންތަ ކަމަށް ހެކިވެހުރެ، ނަމާދު ޤާއިމުކޮށް އަދި މިނޫނަސް ދީނުގެ ފަރާތުން އަމުރު ވެވިގެންވާ މުހިއްމު އަޅުކަންތައް ކުރާމީހާ، އުރެދުމެއް ނުވާގޮތުގައި ކުރާ ކޮންމެ ޢަމަލަކަށްވެސް އެކަލާނގެ ސަވާބު ދެއްވާކަން ސާބިތުވެއެވެ. މި މޭރުމުން ބަލާއިރު، މީހުންނަށް އުދަގޫ ލިބޭގޮތަށް މަގުމަތީގައި އޮންނަ އެއްޗެއް އެއްކިބާ ކޮށްލުމަކީވެސް އީމާން ކަމުގެ ތެރެއިން ވާކަމެއް ކަމުގައި ޞައްޙަ ޙަދީޡުން ސާބިތުވެއެވެ. އެއީވެސް ސަވާބު ލިބެނިވި ކަމެކެވެ. ނަމަވެސް ފަރްޟު ފަސްނަމާދާއި މިދެންނެވި ޢަމަލާ މިއީ އެއްދަރަޖައެއްގެ ކަންކަމެއްނޫނެވެ. މިޙައިޡިއްޔަތުން ބަލާއިރު އަބިމީހާއާއެކު އެއްދާން ކުރުމަކީވެސް ސަވާބު ލިބޭކަމެކެވެ. މިކަން ކުރިއަށް ގެންދަން ނަސޭޙަތް ނުދިނެއެްކަމަކު ކުރިއަށް ދާނެއެވެ. ނަމަވެސް ނަމާދު ޤާއިމު ކުރުމަށް ނަސޭޙަތް ނުދޭނަމަ އެކަމެއް ކުރިއަކަށް ނުދާނެއެވެ. އަލްއިމާމު މުސްލިމުގެ ރިވާޔަތެއްގެ މާނައިގައިވެއެވެ. ހަމަކަށަވަރުން ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޡް ކުރެއްވިއެވެ. ތިބާގެ އަނބިމީހާއާއި ޖިމާޢުވުމަކީ ތިބާއަށް ސަވާބުލިބޭ ކަމެކެވެ. އަޞްޙާބު ބޭކަލުން ދެންނެވިއެވެ. ﷲގެ ރަސޫލާއެވެ! އަޅުގަނޑުމެންގެ ތެރެއިން މީހަކު އޭނާގެ ޝަހުވަތުގެ އެދުން (ހުއްދަގޮތުގައި) ފުއްދުމުން އެކަމަށްވެސް ސަވާބު ލިބެނީތޯއެވެ؟ ޙަދީޡް ކުރެއްވިއެވެ. ފަހެ އޭނާ ޙަރާމް ގޮތުގައި އެކަން ކޮށްފިއްޔާ އޭނާއަށް އަޛާބު ނުލިބޭހެއްޔެވެ؟ ހަމައެފަދައިން ޙަލާލު ގޮތުގައި އެކަން ކުރުމުން އެނާއަށް ސަވަާބުދެއްވާނެއެވެ...ކަންމިހުން ހުރުމާއެކު އަޅުގަނޑުމެން ދެނެގަންނަންވީކަމަކީ މުއުމިންއަޅާ އަޅުކަމުގެ ގޮތުން ކުރާޢަމަލުތަކާއި، ފާފައަކަށް އަރައި ނުގަނެހުރެ ކުރާ ދުނިޔެވީ ކަންތަކާއި މިކަންކަމަށް ސަވަާބު ލިބުނެއްކަމަކު މިއީ އެއްދަރަޖައެއްގެ ކަންތައް ނޫންކަމެވެ. ފަހެ ދެމަފިރިން އެއްބަސްވެފައި އެއްދާންކުރުން (އެއްރެއަކު) ދޫކޮށް ލުމަކުން ފާފަވެރިއެއްނުވާނެއެވެ. ނަމަވެސް ދެމީހުން އެއްބަސްވިޔަސް ނުވިޔަސް ނަމާދެއްއަޅާއިފިނަމަ ފާފަވެރިވާނެއެވެ. ނަމާދާމެދު އިދިކޮޅު ހަދާފައި ނުކޮށްފިނަމަ ކާފަރުވެސްވާނެއެވެ. |  |  |
|  |  |  |  | ﷲ ރުއްސުންލެއްވި އަބޫ ހުރައިރަތުގެފާނު ވިދާޅުވިއެވެ. ސަލާމާއި ޞަލަވާތްލެއްވި ނަބީކަލޭގެ ފާނުގެ އަރިހަށް މީހަކު އައިސް ދަންނަވައިފިއެވެ. ﷲގެ ރަސޫލާއެވެ! އަޅުގަނޑު ހަލާކުވެއްޖެއެވެ. ޙަދީޡް ކުރެއްވިއެވެ. ތިބާ ހަލާކުކޮށްލީ ކޮންކަމެއްހެއްޔެވެ؟ ވެގެން ތިޔައުޅެނީ ކޮންކަމެއްހެއްޔެވެ؟ އޭނާދެންނެވިއެވެ. ރަމަޟާންމަހު (ރޯދައަށްހުރެ) އަނބިކަނބުލޭގެއާ ޖިމާޢުވެވުނީއެވެ. ފަހެ ޙަދީޡް ކުރެއްވިއެވެ. ތިބާއަށް އަޅަކު މިނިވަން ކުރެވިދާނެ ހެއްޔެވެ؟ އޭނާ ދެންނެވިއެވެ. ނޫނެކެވެ! (އަޅުގަނޑަކަށް ކުޅަދާނަ ވެގެނެއްނުވެއެވެ.) ޙަދީޡް ކުރެއްވިއެވެ.ވިދިވިދިގެން ދެމަސް ދުވަހު ރޯދަހިފުމުގެ ކުޅަދާނަކަން ތިބާއަށް ލިބިގެންވޭ ހެއްޔެވެ. އޭނާ ދެންނެވިއެވެ. ނޫނެކެވެ. އަޅުގަނޑަކަށް ކުޅަދާނަކަން ވެގެނެއްނުވެއެވެ. ފަސްދޮޅަސް މިސްކީނުންނަށް ކާންދޭނެ އެއްޗެއް ތިބާއަށް ލިބުގެން ވޭހެއެޔެވެ؟ އޭނާ ދެންނެވިއެވެ. ނޫނެކެވެ! ދެން އެއަށްފަހު އިށީންނަވައިފިއެވެ. އެހިނދު ސަލާމާއި ޞަލަވާތްލެއްވި ނަބީކަލޭގެފާނަށް ކަދުރުއަޅާ ފުރާފައިވާބޮޑު ވަށުގަނޑެއް މީހަކު ހަދިޔާކޮށްފިއެވެ. ޙަދީޡް ކުރެއްވިއެވެ. މިކަދުރުތައް ފަޤީރުންނަށް ޞަދަޤާތް ކުރާށެވެ. އޭނާ ދެންނެވިއެވެ. ފަހެ ޞަދަޤާތް ކުރަންވީ އަޅުގަނޑުގެ އަހުލުވެރިންނަށްވުރެ ފަޤީރު ބަޔަކަށްތޯއެވެ؟ މަދީނާގެ ކަން ކޮޅުތަކުގައި އަޅުގަނޑުގެ އަހްލުބައިތުންނަށްވުރެ މިއަށް ވަކިންބޮޑަށް ބޭނުންވެގެންވާ އެހެންބަޔަކު ނުތިބޭނެއެވެ. ފަހެ ސަލާމާއި ޞަލަވާތްލެއްވި ނަބީކަލޭގެފާނު، އެކަލޭގެފާނުގެ ފޭރާދަތްޕުޅު ފާޅުވާ މިންވަރަށް ހިނިވަރުނަ ކުރައްވައިފިއެވެ. އަދި ޙަދީޡް ކުރެއްވިއެވެ. މިހިފައިގެންގޮސް ތިބާގެ އަހުލުވެރިންނަށް ކާންދޭށޭވެ!....  މިޙަދީޡުގައި މިވާ ކަދުރު އަޅާފައިވާ ވަށިގަނޑުގެ ބޮޑުމިނަކީ ފަނަރަ ޞާޢުގެ ކަދުރު އެޅޭވަރުގެ ވަށިގަނޑެކެވެ. 15 ޞާޢަކީ ގާތްގަނޑަކަށް 36 ކިލޯއެވެ. |  |  |
|  |  |  |  | ރޯދަގެއްލޭ ކަންތައްތަކުގެ ތެރެއިން ޖިމާޢުވުން ފިޔަވައި އެހެންކަމަކުން ރަމަޟާންމަހު ރޯދައެއް ގެއްލިއްޖެނަމަ ކައްފާރާ ދިނުމަކާ ނުލައި އެރޯދަ ޤަޟާކުރުން ވާޖިބުވެގެންވެއެވެ. ޖިމާޢުވުމުން ރަމަޟާންމަހުގެ ރޯދައެއް ގެއްލިއްޖެނަމަ ކައްފާރާޔާއެކު އެރޯދަ ޤަޟާކުރުން ވާޖިބުވާނެއެވެ. މިއީ ޖުމްހޫރުންގެ ބަހެވެ. ރޯދައިގެ ކައްފާރާގެ ވާހަކަ އިސްވެދިޔަ ޙަދީޡުގައި އެކުލެވިގެން އެވަނީއެވެ. ޢިލްމުވެރިންގެ ތެރެއިން ޖުމްހޫރުންގެ ބަހަކީ ރޯދައިގެ ކައްފާރާ ދިނުން ވާޖިބުވެގެންވަނީ އެޙަދީޡުގައި އެވާ ތަރުތީބުންނެވެ. އެހެންކަމުން އެންމެ ފުރަތަމަ ވާޖިބުވެގެންވަނީ އަޅަކު މިނިވަން ކުރުމެވެ. މިކަމަށް ކެރިކުޅަދާނަ ވެގެން ނުވާމީހާ ވިދިވިދިގެން ދެމަސްދުވަހު ރޯދަހިފުމެވެ. (ކައްފާރާ ރޯދަ ހިފާދެމަސް ދުވަހުގެ ތެރޭގައި ރަމަޟާންމަހާއި ދެޢީދުދެދުވަސް އަންނަމަހާއި، އައްޔާމުއް ތަޝްރީޤު ތިންދުވަސް އަންނަ މަސްމަސް ހިމެނިގެން ނުވާނެއެވެ.) ވިދިވިދިގެން ދެމަސްދުވަހު ރޯދަހިފުމުގެ ކުޅަދާނަކަން ލިބިގެން ނުވާމީހާ ފަސްދޮޅަސް މިސްކީނުންނަށް ކާންދިނުމެވެ. ރޯދައިގެ ކައްފާރާ ދިނުމުގައި އިސްވެދިޔަ ތަރުތީބުން މިކަންކުރުން ވާޖިބުކަމުގައި ޢިލްމުވެރިންގެ ތެރެއިން ޖުމްހޫރުން (ގިނަޢިލްމުވެރިން) ވިދާޅުވެއެވެ. މިބޭކަލުންގެ ދަލީލު ނުހަނު ގަދަވެސްމެއެވެ.  ރޯދަމަހުގެ ރޯދައެއް ޤަޟާކުރާ ދުވަހު، ނުވަތަ ނަދުރު ރޯދައެއް ހިފާދުވަހު، ޖިމާޢުވެގެން ރޯދަ ގެއްލިއްޖެނަމަ ކައްފާރާ ދިނުން ވާޖިބު ނުވާނެކަމުގައި ޢިލްމުވެރިން ވިދާޅުވެފައިވެއެވެ. |  |  |
|  |  |  |  | ރޭއަޅުކަމަކީ ކީރިތިވަންތަ ﷲ ނުހަނު ގިނަގުނަ ސަވާބު ދެއްވާކަމެކެވެ. ރޭއަޅުކަމަކީ ރަމަޟާން މަހާއި އެނޫންމައްސަރު ތަކުގައިވެސް ސުންނަތް އަޅުކެމެކެވެ. ރޯދަމަހުގައި މިއަޅުކަމަށް ޚާއްސަ ސަމާލުކަމެއް ދިނުން ހުއްޓެވެ. ﷲގެ ޢަފޫ ކުރެއްވުމާއި، ފާފަފުއްސެވުމާއި، ގިނަގުނަ ސަވާބަށް އެދިގެން ކުރާ ސުންނަތް އަޅުކަމެކެވެ. މީސްތަކުން ނިދާފައި ތިބޭޙާލު، ތިބާގެ އަރާމު ތަންމަތި ދޫކޮށް ﷲގެ ރަޙްމަތަށް އެދިގެން ކުރާ އަޅުކަމެކެވެ. އެކަލާނގެ ގަދަފަދަ ޢަޛާބަށް ބިރުވެތިވެހުރެ ކުރާ އަޅުކަމެކެވެ. ރޭގަނޑުގެ ތިންބައިކުޅަ ފަހުބަޔަކީ ދުޢާއިޖާބަ ކުރެއްވޭ ވަގުތެއްކަން ދަނެ، ދުޢާ އިޖާބަ ކުރެއްވުމުގެ އުއްމީދުގައި ކުރާ އަޅުކަމެކެވެ. ސަލާމާއި ޞަލަވާތް ލެއްވި ނަބީކަލޭގެފާނުގެ އަރިހުން ސާބިތުވެއެވެ. ޙަދީޡް ކުރެއްވިއެވެ. ކޮންމެ ރެއަކު ރޭގަނޑުގެ ތިންބައިކުޅަ ފަހުބައިގައި، އަހުރުމެންގެ ވެރި ރަސްކަލާނގެ ދުނިޔޭގެ އުޑަށް ނުޒޫލުވެ ވޮޑިގަންނަވައެވެ. ދެންވަޙީ ކުރައްވައެވެ. ތިމަން ރަސްކަލާނގެ ޙަޟްރަތަށް ދުޢާކުރަނީ ކާކުހެއްޔެވެ؟ ފަހެ ދުޢާކުރާމީހާގެ ދުޢާ އިޖާބަ ކޮށްދެއްވާހުށީމެވެ. ކަމަކަށްހެދި ތިމަން ރަސްކަލާނގެ ޙަޟްރަތަށް ދަންނަވަނީ ކާކުހެއްޔެވެ؟ އެމީހާ އެދޭކަމެއް އެމީހާއަށް ދެއްވާހުށީމެވެ. ފާފަފުއްސެވުން އެދި ތިމަން ރަސްކަލާނގެ ޙަޟްރަތަށް ދަންނަވަނީ ކާކުހެއްޔެވެ؟ އެމީހަކަށް ފާފަފުއްސަވައި ދެއްވާހުށީމެވެ. |  |  |
|  |  |  |  | އެރެއަކު ނިކުމެވަޑައެއް ނުގަންނަވައެވެ. އިތުރު އެކަލޭގެފާނު އެރޭގައި ނިކުމެވަޑައިގަތީ ފަތިސް ނަމާދަށެވެ. ފަތިސް ނަމާދު ކުރެއްވުމަށްފަހު، މީސްތަކުންނާ ދިމާއަށް އެބުރި ވަޑައިގެންނެވިއެވެ. ދެން ﷲގެ އެއްކައުވަންތަ ކަމަށް ހެކިވެ ވަޑައި ގަތުމަށްފަހު ޙަދީޡް ކުރެއްވިއެވެ. އެއަށްފަހު ދަންނައެ! ތިޔަބައިމީހުން ނުކުމެ މިސްކިތުގައި ތިމަން ކަލޭގެފާނު އިންތިޒާރުގައި ތިބިކަން ތިމަން ކަލޭގެފާނު ދެނެވަޑައިގެން ހުންނެވީމެވެ. އެހެންނަމަވެސް، ތިޔަބައިމީހުންގެ މައްޗަށް އެނަމާދު ފަރަޟު ކުރެއްވި ދާނެތީ ތިމަންކަލޭގެފާނު ބިރުފުޅުގަތީއެވެ. ތިޔަބައި މީހުންގެ މައްޗަށް އެނަމާދު ފަރުޟު ކުރެއްވުނުނަމަ އެނަމާދު ކުރުމަކީ ތިޔަބައިމީނުންނަށް ނުކުޅެދިގެންވާ ކަމަކަށް ވީހެވެ....... |  |  |
|  |  |  |  | ﷲ ރުއްސުންލެއްވި ޢާއިޝަތުގެފާނުގެ އަރިހުން ދެއިމާމުން ރިވާކުރެއްވި ޙަދީޡެއްގެ މާނައިގައިވެއެވެ. އެކަމަނާ ވިދާޅުވިއެވެ. ރަމަޟާންމަހާއި އެނޫންމަހެއްގައިވެސް ރަސޫލުﷲ ޞައްލަﷲ ޢަލައިހި ވަސައްލަމަ ރޭއަޅުކަމުގެ ނަމާދު އެގާރަ ރަކުޢަތަށްވުރެ ގިނައެއް ނުކުރައްވައެެވެ. ނަމާދު ކުރައްވަނީ ހަތަރު ރަކްޢަތުންނެވެ. ފަހެ އެރަކްޢަތްތަކުގެ ރިވެތިކަމާއި ދިގުކަމާމެދު ސުވާލު ނުކުރާށެވެ! ޔަޢްނީ އެކަންކަމީ ބަޔާންކޮށް ދެއްވޭ ވަރަށްވުރެ މާފުރިހަމަ ކަންކަމެވެ. ދެން އެއަށްފަހު ހަތަރު ރަކްޢަތުން ނަމާދު ކުރައްވައެވެ. ފަހެ، އެރަކްޢަތް ތަކުގެ ރިވެތިކަމާއި ދިގުކަމާމެދު ސުވާލު ނުކުރާށެވެ! ޔަޢްނީ އެކަންކަމީ ބަޔާންކޮށް ދެއްވޭވަރަށް ވުރެފުރިހަމަ ކަންކަމެވެ. ދެން އެއަށްފަހު ތިންރަކްޢަތް ކުރައްވައެވެ. ފަހެ ތިމަން ކަމަނާ ދެންނެވީމެވެ. ﷲ ގެ ރަސޫލާއެވެ! ވިތުރި ކުރެއްވުމުގެ ކުރިން ކަލޭގެފާނު އަވަހާރަ ލައްޕަވަމުތޯއެވެ؟ ފަހެ ޙަދީޡް ކުރެއްވިއެވެ. އޭ ޢާއިޝާއެވެ! ހަމަކަށަވަރުން އެހުރެންގެ ދެލޯފުޅު އަވަހާރަ ލައްޕަވައެވެ. އަދި އަހުރެންގެ ހިތްޕުޅު އަވަހާެރައެއް ނުލައްޕަވައެވެ... |  |  |
|  |  |  |  | ﷲ ރުއްސުންލެއްވި ލެއްވި އިބްނު ޢުމަރުގެ އަރިހުން އަލްއިމާމުލް ބުޚާރީ ރިވާކުރެއްވި ޙަދީޡެއްގެ މާނައިގައިވެއެވެ. ހަމަކަށަވަރުން ބޭކަލަކު ދެންނެވިއެވެ. ﷲގެ ރަސޫލާއެވެ! ހަމަކަށަވަރުން ރޭގަނޑުގެ ނަމާދު (ޔަޢުނީ ރޭއަޅުކަމުގެ ނަމާދު) ކުރާނީ ކޮންފަދައަކުންތޯއެވެ؟ ޙަދީޡް ކުރެއްވިއެވެ. ދެރަކްޢަތުން ދެރަކްޢަތުންނެވެ. ފަތިސްވެދާނެ ކަމުގެބިރު ހީވެއްޖިއްޔާ ވިތުރީގެ އެއްރަކްޢަތުން ނިންމާލާށެވެ. އެހެން ރިވާޔަތެއްގައި ވެއެވެ. ރޭއަޅުކަމުގެ އެންމެފަހު ނަމާދަކީ ވިތުރިކުރުން ކަމުގައި ހަދާށެވެ! |  |  |
|  |  |  |  | ދެންފަހެ ރޭއަޅުކަމުގެ ނަމާދާބެހޭގޮތުން މިނޫން އެހެން ރިވާޔަތްވެސް އެބަހުއްޓެވެ. ޞައްޙަ ރިވާޔަތްކެވެ. މިހުރިހައި ރިވާޔަތްތައް ޖަމާކޮށް ޞަލާތުލް ޤިޔާމި: ރޭއަޅުކަމުގެ ނަމާދަކީ ރަކްޢަތްތަކުގެ ޢަދަދު ކަނޑައެޅިފައިނުވާ ނަމާދައްކަމުގައި ޢިލްމުވެރިން ބުރަވެވަޑައި ގަންނަވައެވެ. ރަސޫލުﷲ ޞައްލަﷲ ޢަލައިހި ވަސައްލަމަ ރޭއަޅުކަމުގެ ނަމާދު ކުރެއްވި ރަކްޢަތްތަކުގެ ޢަދަދު އިސްވެ ހިނގައްޖެއެވެ. ރޭއަޅުކަމުގެ ނަމާދު ކުރަންވީ ގޮތަކާމެދު ރަސޫލުﷲ ޞައްލަﷲ ޢަލައިހި ވަސައްލަމަގެ އަރިހުގައި ދެންނެވުމުން އެނަމާދު ކުރަންވީގޮތް ބަޔާންކޮށްދެއްވި ޙަދީޡުގެމާނަވެސް ވަނީ ކުރީގައި ދަންނަވާލެވިފައެވެ. އެއީ ދެރަކްޢަތުން ދެރަކްޢަތުން ކުރަމުންގޮސް ފަތިސްވެދާނެ ކަމުގެބިރު ހީވެއްޖިއްޔާ، ވިތުރީގެ އެއްރަކްޢަތުން ނިންމާލުމެވެ. މިބަސްފުޅުންވެސް ރަކްޢަތުގެ ޢަދަދެއް ކަނޑައެއް ނާޅުއްވައެވެ. އުޞޫލުލްފިޤްހުގެ ޤަވާޢިދުން ބަލާއިރު، އިސްކަން ދޭންޖެހެނީ ބަސްފުޅަށެވެ. ޢަމަލުފުޅަކަށް ނޫނެވެ. ޢުމަރުގެފާނާއި، ޢުޡްމާނުގެފާނާއި، ޢަލީގެފާނުގެ ޒަމާނުގައި މީސްތަކުން ތަރާވީޙު ނަމާދު ވިހި ރަކްޢަތް ކުރެއްވިކަން ޞައްޙަމަގުން ސާބިތުވެއެވެ. ފިޤުހުޢިލްމުވެރިންގެ ތެރެއިން ޖުމްހޫރުންގެ ބަހަކީ (ގިނަބޭކަލުންގެ ބަހަކީ) މިއީއެވެ. ޔަޢްނީ ވިހި ރަކްޢަތެވެ. މިފަހަކަށްއައިސް މާތްވެގެންވާ މައްކާގެ ޙަރަމްފުޅާއި، އަލްމަދީނަތުލް މުނައްވަރާގެ އަލްމަސްޖިދުއްނަބަވީގައި ރަމަޟާންމަހު ފަހުދިހައިގައި ތަރާވީޙު ނަމާދުގެ އިތުރުން ރޭގަނޑުގެ އެކަކުން ފެށިގެން ގާތްގަނޑަކަށް ތިނެއްޖެހުމާ ދެމެދު ރޭއަޅުކަމުގެ ނަމާދުގެ ގޮތުގައި ދެރަކްޢަތުން ދިހަ ރަކްޢަތްކުރެއެވެ. ޖަމާޢަތުގައެވެ. ނުހަނު ދިގުކޮށެވެ. ރަމަޟާންމަހު ފަހު ދިހައިގައި، ތަރާވީޙު ނަމާދުގެ ފަހުގައި ވިތުރި ކުރުމުގެ ބަދަލުގައި ވިތުރިކުރަނީ މިދެންނެވި ދިހަ ރަކްޢަތަށް ފަހުގައެވެ. |  |  |
|  |  |  |  | ތަރާވީޙު ނަމާދު ނުވަތަ ރޭއަޅުކަމުގެ ނަމާދު ޖަމާޢަތުގައި ކުރާނަމަ އެގާރަ ރަކްޢަތް ކުރާ އިމާމެއްގެ ފަހަތުގައިނަމަ އެގާރަ ރަކްޢަތް ކުރާނީއެވެ. އެގާރަ ރަކްޢަތް މިވަނީ ވިތުރިއާއެކީގައެވެ. އަދި ތޭރަ ރަކްޢަތް ކުރާ އިމާމެއްގެ ފަހަތުގައިނަމަ ތޭރަ ރަކްޢަތެވެ. ވިތުރިއާއެކު ތޭވީސް ރަކްޢަތް ކުރާ އިމާމެއްގެ ފަހަތުގައިނަމަ ކުރާނީ ތޭވީސް ރަކްޢަތެވެ. ޢުޛުރެއް މެދުވެރިވެފައިވާ މީހެއްނަމަ އެމީހަކަށް ކުޅަދާނަ މިންވަރަކަށް އިމާމާގެ ފަހަތުގައި ނަމާދު ކޮށްފައި އިމާމާ ދޫކޮށްލާނީއެވެ. އެއާޚިލާފަށް އުޛުރެއް މެދުވެރިވެފައި ނުވާމީހާ އިމާމާ ނަމާދު ކުރަން ދޫކޮށްލާފައި ދިޔުމަކީ ސައްޙަގޮތެއްނޫނެވެ. އެއީ ރަނގަޅު ގޮތެއްނޫނެވެ. ޝަރްޢީ ދަލީލު ބާރުއަޅަނީ އުޛުރެއް ނެތްނަމަ އިމާމާއެކުގައި ރޭއަޅުކަން ނިންމާލުމަށެވެ. ﷲ ރުއްސުންލެއްވި އަބޫޛައްރުގެ އަރިހުން އަބޫދާވޫދު ރިވާކުރެއްވި ޙަދީޡެއްގެ މާނައިގައިވެއެވެ. އިމާމާ ނަމާދު ނިމިގެން އެބުރި ދިޔުމަށް ދާންދެން އޭނާޔާއެކު ނަމާދު ކޮށްފިމީހަކަށް ހަމަކަށަވަރުން ރޭއަޅުކަމުގެ ސަވާބުހުއްޓެވެ. |  |  |
|  |  |  |  | މީގެކުރީގައި އިޝާރާތް ކުރެވުނު ފަދައިން ދެޙަރަމްފުޅުގައިވެސް މިޒަމާނުގައި ތަރާވީޙް ނަމާދުކުރަނީ ވިހި ރަކްޢަތުންނެވެ. ދެން ވިތުރީގެ ތިންރަކްޢަތުންނެވެ. ކަންމިހެން ހުރިއިރު، އިމާމާ 8 ރަކްޢަތް ކުރުމުން ނުވަތަ 10 ރަކްޢަތް ކުރުމުން ވަރަށް ގިނަބަޔަކު މިސްކިތުން ފައިބާ ކަމުގައިވެއެވެ. ތެދެކެވެ! މިއީ ސުއްނަތް އަޅުކަމެކެވެ. ބަލިމީހުންނާއި، އެކިކަހަލަ ޢުޛުރުވެރިންވެސް ޖަމާޢަތުގައި ބައިވެރި ވާނެތާއެވެ. ވުމާއެކު ޢުޛުރެއް އޮތްނަމަ މިމޭރުމުން ފައިބައިގެން ދިޔުމަކީ މައްސަލައެއް ނޫނެވެ. އެކަމަކު ތަރާވީޙު ނަމާދުގައި އެންމެ އިތުރުކަން ބޮޑުވެގެންވަނީ 8 ރަކްޢަތް ކަމަށް ބަލައިގެން އިމާމާ ދޫކޮށްލާފައި ދާނަމަ އެއީ މައްސަލައެއްތާއެވެ. އެހެނީ، މިނަމާދަކީ ރަކްޢަތުގެ އަދަދު ކަނޑައަޅުއްވާފައިވާ ނަމާދެއްނޫނެވެ. ރޭއަޅުކަން އިމާމާއެކު ނިންމާލުމުގައި ހުރި ސަވާބުގެ ވާހަކަ އިސްވެދިޔަ ޙަދީޡެއްގައި ބަޔާން ކުރެއްވިއްޖެއެވެ. ވީމާ ޢުޛުރެއްނެތް މީހާއަށް އަޥްލާކަން ބޮޑުވެގެންވަނީ އިމާމާއެކު ނަމާދުކޮށް ނިންމުމެވެ. ދެޙަރަމްފުޅަށް ބަލާއިރު، އަދި އެހެން ޙައިޡިއްޔަތަކުންވެސް މިގޮތް އަޥްލާކަން ބޮޑުވެގެންވެއެވެ. އެހެނީ ދެޙަރަމް ފުޅުގައިވެސް ކޮންމެ ރެއަކު ޤުރްއާނުން ފޮތަކަށްވުރެ ކުޑަ ތަންކޮޅެއް އިތުރަށް އިމާމާ ކިޔަވާވިދާޅުވެއެވެ. މިހެންގޮސް ރަމަޟާންމަހު 29 ވަނަވިލޭރޭ ޚަތިމް ކުރައްވާނެއެވެ. އެހެންކަމުން އިމާމާގެ ފަހަތުގައި ރަމަޟާން މަހުގެ ކޮްންމެރެއަކުވެސް ތަރާވީޙް ނަމާދު ނިންމާމީހާ އިމާމާއެކު ރަމަޟާން މަހު ޤުރްއާން އެއްކޮޅުން އަނެއްކޮޅަށް ކިޔަވާ ޚަތިމު ކުރެވުނީއެވެ. ތަޖްވީދު މަގަށެވެ. އިމާމާގެ ފަހަތުގައި ނަމާދުކުރާ މައުމޫމާ، ކިޔަވާނީ ސޫރަތުލް ފާތިޙާއެވެ. ދެން ހުންނާންވާނީ އިމާމާގެ ކިޔަވާވިދާޅުވާ އަޑު އަހާށެވެ. މިމޭރުމުން ކީރިތި ޤުރްއާން އަޑުއެހުމަކީވެސް ކިޔެވުންފަދަ ޢަމަލެކެވެ. އެހެންކަމުން ރަމަޟާންމަހު އިމާމާގެ ފަހަތުގައި ޤުރްއާން ޚަތިމު ކުރެވިއްޖެނަމަ އެކުރެވުނީ ވަރަށް ރަގަޅުކަމެކެވެ. ޢާއްމު ގޮތެއްގައި އަޅުގަނޑުމެންނަކީ އެއިމާމުން ކިޔަވާ ވިދާޅުވާ ފެންވަރަށް ތަޖްވީދުމަގުން ޤުރްއާން ކިޔެވުމުގެ ފެންވަރު ލިބިފައިވާ ބަޔަކީމު އެއްނޫނީމެވެ. ކަންމިހެންހުރިއިރު، އަޅުގަނޑުގެ މިވާހަކަކޮޅު ޚާއްސަކޮށް އަމާޒުކުރަނީ ރަމަޟާންމަހު ރޯދަހިފުމަށާއި، ރަމަޟާންމަހުގެ ރޭތައް އިޙްޔާކޮށް ދިރުވުމަށާއި، ރަމަޟާންމަހުގައި ޢުމުރާވުމަށް ނުހަނު ބޮޑު ޚަރަަދުކޮށްގެން މާތްވެގެންވާ މައްކާއަށް ރާއްޖެއިން ދަތުރު ކޮށްފައިދާ މީހުންނަށެވެ. |  |  |
|  |  |  |  | ރޭއަޅުކަމުގެ މާނައަކީ މުޅިރޭގަނޑު ހޭލާހުރެ އަޅުކަން ކުރުމެއްނޫނެވެ. ރޭގަނޑުން ބައެއްގައި ނިދާލަންވެސް ޖެހެއެވެ. އެއީ ސުންނަތް ކަމެއްމެއެވެ. ރޭއަޅުކަމުގެ ވަގުތަކީ ޢިޝާނަމާދަށްފަހު ފަތިސް ވެއްޖައުމަށް ދާންދެންކަމަށް ވިޔަސް ރޭގަނޑުގެ އެންމެ މާތްވަގުތަކީ ރޭގަނޑުގެ ތިންބައިކުޅަ ފަހުބައެވެ. ﷲ ރުއްސުންލެއްވި އަބޫހުރައިރަތުގެފާނުގެ އަރިހުން ރިވާވެގެންވާ ޙަދީޡެއްގެ މާނައިގައިވެއެވެ. ކީރިތިވަންތަ ﷲ ދުނިޔޭގެ އުޑަށް ނުޒޫލުވެ ވޮޑިގަންނަވާ ވަގުތަކީ (ދުނިޔޭގެ އުޑަށް ތަޖައްލީވެ ވޮޑިގަންނަވާ ވަގުތަކީ) ރޭގަނޑުގެ ތިންބައިކުޅަ ފަހުބައެވެ. |  |  |
|  |  |  |  | ރައީސުލްޖުމްހޫރިއްޔާގެ އޮފީހުން 1990 ވަނައަހަރު ނެރުއްވާފައިވާ ހުކުރު ޚުތުބާ ފޮތުގެ 41 ވަނަ ޞަފްޙާގައި އޮންނަނީ 'ރޭގަނޑުގެ ފުރަތަމަ ތިންބައިކުޅަ އެއްބައި ވޭތުވެގެންދާހިނދު، ﷲ ސުބުޙާނަހޫ ވަތަޢާލާ ދުނިޔޭގެ އުޑަށް ތަޖައްލީވެ ވޮޑިގެން ވަޙީކުރައްވާނެއެވެ. މިފަދައިންނެވެ. ޙަދީޡްފައްޓަވާފައިވަނީ އަބޫޙުރައިރަތުގެފާނުގެ އަރިހުން ރިވާވެގެންވެއެވެ. މިފަދައިންނެވެ. އެކަމަކު ރިވާކުރެއްވީ ކޮންކޮން ބޭކަލުންނެއްކަމެއް ލިޔުއްވާފައެއްނުވެއެވެ. (ކޮންމެއަކަސް މިއީ ތިރުމިޛީގެ ރިވާތެކެވެ.) |  |  |
|  |  |  |  | އަލްއިމާމުއް ތިރުމިޛީ ރިވާކުރައްވަތެވެ. 'ޔަންޒިލުﷲ، ތަބާރަކަ ވަތަޢާލާ ޙީނަ ޔަބްޤާ ޡުލުޡުުއްލައިލިއްއާޚިރު' އަދި ވިދާޅުވެފައިވެއެވެ. މިއީ ރިވާޔަތްތަކުގެ ތެރެއިން އެންމެ ޞައްޙަ ރިވާޔަތެވެ. މިރިވާތުގައި މިވަނީވެސް އެވަގުތަކީ ރޭގަނޑުގެ ތިންބައިކުޅަ ފަހުބައިކަމުގައެވެ. (ބައްލަވާ! ޖާމިޢުއްތިރުމިޒީ) ނޯޓް: ޞަޙީޙުލް ބުޚާރީއާއި، ޞަޙީޙުއް މުސްލިމް ފިޔަވައި އެހެނިހެން ޙަދީޡް ފޮތްފޮތުގައި ހުންނަ ރިވާޔަތްތަކުގެ ޞައްޙަ ނުޞައްޙަކަން ބެލުމަކީ އޮތްކަމެކެވެ. ރާވީވެސް މިކަން ކުރައްވައެވެ. ޝަރަޙަ ކުރައްވާ ބޭފުޅުންވެސް މެއެވެ. |  |  |
|  |  |  |  | މިސްކިތުގައި އިޢުތިކާފަށް ތިބުމަކީ އަރަހުށި މާތްﷲގެ ޙަޟްރަތަށް ކުއްތަންވުމުގެ ނިޔަތުގައި މިސްކިތް ލާޒިމުކޮށްގެން މިސްކިތުގައި ތިބޭތިބުމެވެ. ރަސޫލުﷲ ޞައްލަﷲ ޢަލައިހި ވަސައްލަމަ ކޮންމެ ރަމަޟާން މަހެއްގައިވެސް ފަހުދިހައިގައި އިޢުތިކާފަށް އިންނަވައެވެ. ސުވަރުގެ ވަޑައިގެންނެވި އަހަރު ވިހިދުވަހު، އިޢުތިކާފަށް އިންނެވިއެވެ. ރަސޫލުﷲ ޞައްލަﷲ ޢަލައިހި ވަސައްލަމަގެ އަޞްޙާބު ބޭކަލުންނާއި، އަނބި އަނބި ކަނބަލުން އިތުރުއެކަލޭގެފާނުގެ ޙަޔާތްޕުޅު ގައްޔާއި، ސުވަރުގެ ވަޑައަގަތުމަށްފަހުގައިވެސް އިޢުތިކާފަށް ތިއްބެވިކަން ސާބިތުވެއެވެ. އިޢުތިކާފުގެ މާތްކަމާމެދު، ޔަޢްނީ މިވެނި އެވެނި ދަރަޖައަށް ސަވާބުލިބޭ ކަމެއްކަމާމެދު ޞައްޙަ ޙަދީޡެއް ވާރިދު ވެގެނެއް ނުވެއެވެ. |  |  |
|  |  |  |  | ﷲ ރުއްސުންލެއްވި ޢުމަރުގެފާނު ވިދާޅުވިއެވެ. ﷲ ގެ ރަސޫލާއެވެ! ހަމަކަށަވަރުން ރޭގަނޑަކު އަލްމަސްޖިދުލް ޙަރާމުގައި އިޢުތިކާފަށް އިނުމަށް އަޅުގަނޑު ނަދުރެއެް ބުނީމެވެ. ޙަދީޡް ކުރެއްވިއެވެ. ކަލޭގެފާނު ނަދުރު ފުއްދަވާށެވެ! ފަހެ، އިޢުތިކާފަށް އިނުމުގެ އެންމެ ކުރުމުއްދަތެއް ކަމުގައި ކީރިތިރަސޫލާގެ ސުއްނަތް ސާބިތުވާ މިންވަރަކީ މިއީއެވެ. |  |  |
|  |  |  |  | މުސްލިމުންނާ ދިމާއަށް ޤުރައިޝު ވަންހައިގެ ލަޝްކަރު ނިކުމެއްޖެ ކަމުގެ ޚަބަރު ލިބިވަޑައި ގަތުމުން ރަސޫލުﷲ ޞައްލަﷲ ޢަލައިހި ވަސައްލަމަ އެކަލޭގެފާނުގެ އަރިހުގައި ތިއްބެވި އަޞްޙާބު ބޭކަލުންނާ މަޝްވަރާ ކުރެއްވިއެވެ. މުހާޖިރިއްޔަ ބޭކަލުން ދެންނެވިއެވެ. އަޅުގަނޑުމެން މިތިބީ ކަލޭގެފާނު އަރިހުގައެވެ. ﷲ ގެ އަމުރުފުޅާ އެއްގޮތަށް ކުރިއަށް ވަޑައިގަންނަވާށެވެ! ނަމަވެސް ރަސޫލުﷲ ޞައްލަﷲ ޢަލައިހި ވަސައްލަމަ މީސްތަކުންނާއިދިމާއަށް ބައްލަވަމުން ޙަދީޡް ކުރައްވަތެވެ. އޭމީސްތަކުންނޭވެ! ތިޔަބޭކަލުންގެ މަޝްވަރާ އަހަރެން ބޭނުމެވެ. އެހިނދު، އަންޞާރިއްޔަ ބޭކަލުންގެ ތެރެއިން ސަޢުދުބުނު މުޢާޛު ދެންނެވިއެވެ. ﷲ ގެ ރަސޫލާއެވެ! ކަލޭގެފާނު ތިޔައިޝާރާތް ކުރައްވަނީ އަޅުގަނޑުމެންނަށްތޯއެވެ؟ ޙަދީޡް ކުރެއްވިއެވެ. އާދޭހެވެ! ސަޢުދުގެފާނު ވިދާޅުވިއެވެ. ހަމަކަށަވަރުން އަޅުގަނޑުމެން މިތިބީ ކަލޭގެފާނު ބަސް ތެދުކޮށް، އީމާންވެގެންނެވެ. އެކަން ކަމައިގެން ކަލޭގެފާނު ވަޑައިގެންނެވި ކަންތައްތަކަކީ ޙައްޤު ކަމުގައި އަޅުގަނޑުމެން މިތިބީ ހެކިވެގެންނެވެ. އަޑުއަހާ ކިޔަމަން ގަތުމަށް އަޅުގަނޑުމެން މިތިބީ ހެކިވެގެންނެވެ. އަޑުއަހާ ކިޔަމަން ގަތުމަށް އަޅުގަނޑުމެން މިތިބީ އަޙުދު ކޮށްގެންނެވެ. އެދިވަޑައިގަންނަވާ ގޮތަކަށް ކުރިއަށް ވަޑައިގަންނަވާށެވެ! އަޅުގަނޑުމުން މިތިބީ ކަލޭގެފާނު ފަހަތްޕުޅުގައެވެ. މިބަސްފުޅުތަކުން އިތުރުއެކަލޭގެފާނަށް އުފާވެރިކަން ލިބިވަޑައިގަތެވެ. ޙަދީޡް ކުރެއްވިއެވެ. ކުރިއަށެވެ! އުފާވެރިކަން ހުއްޓެވެ! ވިޔަފާރި ޤާފިލާއާއި، ހަނގުރާމަވެރި ލަޝްކަރާއި، މިދެބައިމީހުންކުރެ އެއްބަޔެއް މައްޗަށް ތިމަން ކަލޭގެފާނަށް ނަޞްރުދެއްވާނޭ ކަމުގައި ﷲ ވަޢުދު ކުރައްވައިފިއެވެ. |  |  |
|  |  |  |  | މާތްވެގެންވާ އިސްލާމްދީނުގައި ދީނާއި ދަޥްލަތް ވަކިކޮށްގެނެއް ނުވެއެވެ. ވަކިކުރުމަކީ އޮތްކަމެއްނޫނެވެ. ވަކިކޮށްފިނަމަ އެއީ އުރެދުމެކެވެ. އެހެންކަމުން ދީނީ ނަސޭހަތްދޭއިރުވެސް އަދި ލިޔާއިރުވެސް ސިޔާސަތާބެހެން އެބަޖެހެއެވެ. ރަސޫލުﷲ ޞައްލަﷲ ޢަލައިހި ވަސައްލަމަގެ މަޝްހޫރު ޙަދީޡެއްގެ މާނައިގައި ވެއެވެ. އެންމެމާތް ޖިހާދަކީ އަނިޔާވެރި ސުލްޠާނެއްގެ އަރިހުގައި (ޔަޢުނީ އަނިޔާވެރި ވެރިއެއްގެ އަރިހުގައި) ޙައްޤުބަސް ބުނުމެވެ. އެހެންކަމުން ރޯދަ ދަސްކޮށްދޭ އެކަމަކު އެއްފިލާވަޅަކީވެސް މިއީއެވެ. ޖިހާދެވެ. ޖިހާދޭބުނުމަކީ ބައެއްމީހުން ވަރަށް ބިރުގަންނަ ކަމެކެވެ. އެކަމަކު މިއީ ބިރުގަންނަންޖެހޭ ކަމެއްނޫނެވެ. އިސްލާމްދީނުގައި އެންމެ މުހިއްމު ޖިހާދަކީ ތިމާގެ ނަފްސުގެ ޖިހާދެވެ. އިސްލާމްދީނާ ޚިލާފު ކަންތައްތަކުން ތިމާގެ ނަފްސު ސަލާމަތް ކުރުމުގެ ޖިހާދެވެ. ތިމާގެ ޢާއިލާ ސަލާމަތް ކުރުމުގެ މުޖުތަމަޢު ސަލާމަތް ކުރުމުގެ ޖިހާދެވެ. އިންސާނިއްޔަތަށް ތެދުމަގު އޮޅުންފިލުވައި ދިނުމުގެ ޖިހާދެވެ. ޖިހާދޭ ބުނުމަކުން ހަނގުރާމަކުރަން ލާޒިމެއް ނޫވެއެވެ. ހަނގުރާމައާ ހަމައަށް އަންނަންޖެހެނީ އޭގެ އެންމެފަހު މަރްޙަލާގައެވެ. މިކަމުގައި ނުހަނުގިނަ ޝަރުޠުތައް ފުރިހަމަ ކުރަންޖެހެއެވެ. އެހެންކަމުން، ޖިހާދު ކުރުމޭ ބުނުމަކުން އެއްވެސް މީހަކު ބިރުގަންނާކަށް ނުޖެހެއެވެ. ކަންބޮޑުވާކަށް ނުޖެހެއެވެ. އެއީ ހެޔޮ ކަންތަކަށް އަމުރުކުރުމާއި މުންކަރާތް ނަހީކުރުމެވެ. އެމީހަކަށް ކުޅަދާނަ ވެގެންވާ މިންވަރަކުންނެވެ. |  |  |
|  |  |  |  | ﷲ ރުއްސުންލެއްވި ޢާއިޝަތުގެފާނުގެ އަރިހުން ދެއިމާމުން ރިވާކުރެއްވި ޙަދީޡެއްގެ މާނައިގައިވެއެވެ. އެކަމަނާ ވިދާޅުވިއެވެ. ރަމަޟާންމަހު ފަހު ދިހަވެއްޖިއްޔާ، ސަލާމާއި ޞަލާވާތް ލެއްވި ނަބީކަލޭގެފާނު ރޭގަނޑު އިޙްޔާ ކުރައްވައެވެ. (އެބަހީ: ރޭގަނޑު ދިރުއްވައެވެ.) އަދި އެކަލޭގެފާނުގެ އަނބި އަނބި ކަނބަލުން ހޭލައްވައެވެ. އަދި އަޅުކަން ކުރެއްވުމުގައި ގަދައަޅާ މަސައްކަތް ކުރައްވައެވެ.  ފަހެ، ޙަދީޡް ޢިލްމުގެ އިސްތިލާޙުގައި ދެއިމާމުންގެ މުރާދަކީ އަލްއިމާމުލް ބުޚާރީ އާއި އަލްއިމާމު މުސްލިމެވެ. މިދެބޭކަލުންގެ އިއްތިފާޤުން ރިވާކުރައްވާ ޙަދީޡްއަކީ ޙަދީޡް ޢިލްމު އިޞްޠިލާޙުގައި އެންމެގަދަ ޙަދީޡެކެވެ. އެއީ މުއްތަފަޤުން ޢަލައިހި ޙަދީޡެކެވެ.  އަލްއިމާމު މުސްލިމާއި، އަލްއިމާމު އަޙްމަދާއި ދެބޭކަލުން، ރިވާކުރެއްވި ޙަދީޡެއްގެ މާނައިގައިވެއެވެ. ޢާއިޝަތުގެފާނު ވިދާޅުވިއެވެ. ފަހުދިހަ ފިޔަވައި އެނޫންދުވަސްވަރުގައި އަޅުކަމުގައި މަސައްކަތް ކުރައްވާ މިންވަރަށްވުރެ މާއިތުރަށް ފަހު ދިހައިގައި އަޅުކަމުގައި މަސައްކަތް ކުރައްވައެވެ.  ﷲ ރުއްސުންލެއްވި އަބޫ ހުރައިރަތުގެފާނު އަރިހުން އަލްއިމާމު އަބޫދާވޫދު ރިވާކުރެއްވި ޙަދީޡެއްގެ މާނައިގައިވެއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޡް ކުރެއްވިއެވެ. ރޭގަނޑުގެ ނިދީންތެދުވެ ރޭއަޅުކަމުގެ ނަމާދުކޮށް އަދި އޭނާގެ އަނބިމީހާ ރޭއަޅުކަމުގެ ނަމާދުކޮށް އަދި އޭނާގެ އަނބިމީހާ ރޭއަޅުކަން ކުރުމަށްޓަކައި ހޭލައްވައިފި ފިރިހެނަކަށް ﷲ ރަޙްމަތް ލައްވާނެއެވެ. ފަހެ އެކަނބުލޭގެ ނުތެދުވިނަމަ އެކަނބުލޭގެ ނިދި ފިލިވުމަށްޓަކައި އެކަނބުލޭގެ މޫނަށް ފެންފޮދެއް ވިއްސާލާށެވެ! އަދި ރޭގަނޑުގެ ނިދީންތެދުވެ، ރޭއަޅުކަމުގެ ނަމާދުކޮށް، އަދި އެކަނބުލޭގެ ފިރިމީހާ ރޭއަޅުކަން ކުރުމަށްޓަކައި ހޭލައްވައިފި އަންހެނަކަށް ﷲ ރަޙްމަތް ލައްވާނެއެވެ. ފަހެ އޭނާ ނުތެދުވިނަމަ އޭނާގެ ނިދި ފިލުވުމަށްޓަކައި އޭނާގެ މޫނަށް ފެންފޮދެއް ވިއްސާލާށެވެ!....  ދެންފަހެ، މިބާވަތުގެވާހަކަ ދެއްކުމަކީ ދީނުގެ ކަންތަކުގައި ޙައްދު ފަހަނައަޅައިފައިވާ މީހުން ދައްކާ އުޅޭ ވާހަކަ ކަމުގައި ބައެއްމީހުން ބުނުމަކީ މިޒަމާނުގައި ދުރުކަމެއްނޫނެވެ. އެހެނީ އެބައިމީހުން ދެކޭގޮތުގައި ޚާއްސަކޮށް ރަމަޟާންމަހުގެ ރޭތަކުގެ އެންމެ މުހިއްމު ވަގުތުތަކުގައި ތިބެންޖެހޭނީ 'ލޯބީގެ ދަރުބާރުގައެވެ'.  ﷲ ރުއްސުންލެއްވި ޢާއިޝަތުގެފާނުގެ އަރިހުން ދެއިމާމުން ރިވާކުރެއްވި ޙަދީޡެއްގެ މާނައިގައިވެއެވެ. ހަމަކަށަވަރުން ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޡް ކުރެއްވިއެވެ. ރަމަޟާންމަހު ފަހު ދިހައިގައި ލައިލަތުލްޤަދްރި ވިލޭރެއަށް ތިޔަބައިމީހުން އެދޭށެވެ! އަދި ޙަދީޡް ކުރެއްވިއެވެ. ފަހު ދިހައިގެ އޮނަހިރި ރޭތަކުގައި ލައިލަތުލްޤަދްރި ވިލޭރެއަށް ތިޔަބައިމީހުން އެދޭށެވެ! |  |  |
|  |  |  |  | ﷲ ރުއްސުންލެއްވި އަބޫހުރައިރަތުގެފާނުގެ އަރިހުން ދެއިމާމުން ރިވާކުރެއްވި ޙަދީޡެއްގެ މާނައިގައިވެއެވެ. ހަނދު ފެނުމުން ތިޔަބައިމީހުން ރޯދަ ހިފާށެވެ! އަދި ހަނދު ފެނުމުން ތިޔަބައިމީހުން ޢީދުކުރާށެވެ! ވިލާގަނޑަކާ ނިވާވެގެން ނަމަވެސް ހަނދު ނުފެނުނުނަމަ ޝަޢުބާންމަހުގެ ތިރީސް ދުވަސް ހަމަކުރާށެވެ. |  |  |
|  |  |  |  | ރޯދައަށް ހުންނަން ޤަސްދުކުރާމީހާ ހާރުކެއެން ފަސްކުރުމާއި، ރޯދަވެރިޔާ އިރު އޮއްސުމުން ރޯދަވީއްލުން އަވަސްކުރުމާއި މިކަންކަމީ ކީރިތި ރަސޫލާ ޞައްލަﷲ ޢަލައިހި ވަސައްލަމަގެ ސުއްނަތުން ސާބިތުވާ ކަންކަމެވެ. ﷲ ރުއްސުންލެއްވި ޒައިދުބުނުޡާބިތުގެ އަރިހުން ދެއިމާމުން ރިވާކުރެއްވި ޙަދީޡެއްގެ މާނައިގައި ވެއެވެ. އެކަލޭގެފާނު ވިދާޅުވިއެވެ. ރަސޫލުﷲ ޞައްލަﷲ ޢަލައިހި ވަސައްލަމަގެ އަރިހުގައި ތިމަންބޭކަލުން ހާރުފަރިއްކުޅުވީމުއެވެ. ދެން އެއަށްފަހު އިތުރު އެކަލޭގެފާނުގެ އަރިހުގައި ތިމަންބޭކަލުން ނަމާދު ކުރެއްވުމަށް ތެދުވެވަޑައިގަތީމެވެ. އެކަލޭގެފާނަށް ދެންނެވުނެވެ. އެދެމެދުގައިވީ ކިހާވަގުތު ކޮޅެއްތޯއެވެ. އެކަލޭގެފާނު ވިދާޅުވިއެވެ. ފަންސާސްއާޔަތް ކިޔަވާލާހައި ވަގުުތުކޮޅެކެވެ.  ﷲ ރުއްސުންލެއްވި ޢާއިޝަތުގެފާނުގެ އަރިހުން ދެއިމާމުން ރިވާކުރެއްވި ޙަދީޡެއްގެ މާނައިގައިވެއެވެ. އެކަމަނާ ވިދާޅުވިއެވެ. ހަމަކަށަވަރުން ސަލާމާއި ޞަލަވާތްލެއްވި ނަބީކަލޭގެފާނު ރޭގަނޑުގެ ކުރީކޮޅުގައި އަވަހާރަ ލައްޕަވައެވެ. (އެބަހީ: ޢިޝާނަމާދަށްފަހު، ރޭގަނޑުގެ ކުރީކޮޅުގައި އަވަހާރަ ލައްޕަވައެވެ.) އަދި ރޭގަނޑުގެ ފަހުބައިގައި ރޭ އަޅުކަމުގެނަމާދު ޤާއިމު ކުރެއްވުމުގައި ދެމިހުންނަވައެވެ.  ﷲ ރުއްސުންލެއްވި ޢާއިޝާތުގެފާނު އަރިހުން ދެއިމާމުން ރިވާކުރެއްވި ޙަދީޡެއްގެ މާނައިގައިވެއެވެ. އެކަމަނާ ވިދާޅުވިއެވެ. ހަމަކަށަވަރުން ސަލާމާއި ޞަލަވާތްލެއްވި ނަބީކަލޭގެފާނު، އެކަލޭގެފާނުގެ ފައިންޕުޅު ދުޅަވެ ފައިންޕުޅު ފެޅިގެންދާ މިންވަރަށް ރޭއަޅުކަމުގައި ދެމިހުންނަވެއެވެ. ފަހެ ތިމަންކަމަނާ ދެންނެވީމެވެ. ﷲގެ ރަސޫލާއެވެ! ތިޔަފަދައިން އަޅުކަމުގައި ދެމިހުންނަވަނީ ކީއްވެގެންތޯއެވެ؟ ހަމަކަށަވަރުން ﷲ، ކަލޭގެފާނުގެ އިސްވެދިޔަ ފާފައާއި، ފަހުގެފާފަ ފުއްސަވައި ދެއްވާފައިވެއެވެ. ޙަދީޡް ކުރެއްވިއެވެ. ފަހެ، ޝުކުރުވެރިވާ އަޅުކަމުގައިވުމަށް ތިމަންކަލޭގެފާނު ލޯބި ނުކުރައްވާ ނޫންހެއްޔެވެ؟  އިސްވެދިޔަ ޙަދީޡުގައި އިސްވެިޔަ ފާފައާއި ފަހުގެފާފަ ފުއްސަވައި ދެއްވާފައިވާ ކަމުގައި އޮތް ބަސްފުޅުގެ މުރާދަކީ ސަލާމާއި ޞަލަވާތްލެއްވި އިތުރު އެކަލޭގެފާނަކީ އެެއްވެސް ފާފައެއް ނުކުރައްވާ ބޭކަލެއްކަން އެންގެވުމެވެ. ކަންމިހެން ހުރިއިރު، ފާފަތަކަށް އަރައިގަނެވޭ އާދައިގެ އިންސާނުން ތަޥްބާވެ، ފާފަކުރުން ދޫކޮށް، ފާފަފުއްސެވުން އެދި ދުޢާކޮށް، ރޭއަޅުކަމުގައި މަޝްޣޫލުވުމަކީ ނުހަނު މުހިއްމު ކަމެއްނޫންތޯއެވެ؟ |  |  |
|  |  |  |  | ހެޔޮކަންތަކަށް އަމުރުކުރުމާއި މުންކަރާތް މަނާކުރުމުގައި މިއުއްމަތުގައި ދަރަޖަތަކެއް ލައްވާފައިވެއެވެ. މިދަރަޖަތައް ބަޔާންކުރައްވައި، ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޡްކުރައްވާފައިވާ ޙަދީޡެއްގެ މާނައިގައިވެއެެވެ. 'ތިޔަބައި މީހުންގެ ތެރެއިން މުންކަރާތެއެް ދެކެފިމީހާ ދަންނާށެވެ! ފަހެ، އެމީހާ އޭނާގެ އަތުން އެމުންކަރާތެއް ބަދަލު ކުރާހުށިކަމެވެ. އެކަމަށް ކުޅދާނަ ނުވިމީހާ އޭނާގެ ދުލުންނެވެ. އެކަމަށް ކުޅަދާނަ ނުވިމީހާ އޭނާގެ ހިތުންނެވެ. އަދި މިއީ (ޔަޢްނީ، ހިތުން މުންކަރާތް ބަދަލު ކުރުމަކީ) އީމާން ކަމުގެ އެންމެ ދަށުދަރަޖައެވެ'. ފަހެ، މުންކަރާތެއް އަތުން ބަދަލު ކުރުމުގެ މާނައަކީ ބާރުގެ ބޭނުންހިފުމެވެ. ދުލުން ބަދަލު ކުރުމުގެ މާނައަކީ ނަޞީހަތްދުނުމެވެ. ހިތުން ބަދަލު ކުރުމުގެ މާނައަކީ އެކަމަށް ނުރުހުންވުމާއި، އެކަމުގައި ބައިވެރި ނުވެ ހުރުމެވެ. މިއީ އީމާންކަމުގެ އެންމެ ދަށުދަރަޖައެވެ. އެންމެ މަތީ ދަރަޖައަކީ އެމުންކަރާތް އަތުން ބަދަލްކޮށްލުމެވެ. ބާރުގެ ބޭނުންކޮށްގެން މުންކަރާތް ބަދަލު ކުރެވޭހުށީ އާއްމުގޮތެއްގައި އަމުރުވެރީންނަށެވެ. އަމުރުވެރިންގެ ދަށުގައި އޮންނަ ދިފާއީ ބާރުގެ ބޭނުންކޮށްގެން ކަމަށް ވިޔަސްވެހެވެ. ދިފާއީބާރެއް އޮތުމުގެ އެއްބޭނުމަކީ މިއީއެވެ. ދިފާއީބާރަކީ ހަމައެކަނި އަމުރުވެރިން ހިމާޔަތް ކުރުމަށް އޮންނަންޖެހޭ ބާރެއްނޫނެވެ. އަދްލުވެރި ވެރިން އުޅުއްވާ މުޖްތަމައެއްގައި އެބައި މީހުންގެ ހަށިރައްކަލަކަށް ޓަކައި ދިފާއީބާރެއް އޮންނާކަށް ނުވެސް ޖެހެއެވެ. ޢަދްލުވެރި ވެރިންދެކެ ރައްޔިތުން ލޯބިވާނެއެވެ. އެއާ ޚިލާފަށް އަދްލުވެރިކަން ދޫކޮށްލާފައި، އަނިޔާވެރިކަން އިޚްތިޔާރު ކޮށްފިނަމަ އެބަޔަކަށް ލޯތްބެެއް ނުލިބޭނެއެވެ. ރައްޔިތުންނަށް އަނިޔާ ކުރުމަކުން ލޯތްބެއް ނުލިބޭނެއެވެ. ލޯތްބަކީ ބާރުގެބޭނުން ކޮށްގެން ހޯދޭ އެއްޗެއް ނޫނެވެ. އެއީ އެމީހާގެ ހެޔޮޢަމަލުން ހޯދޭ އެއްޗެކެވެ. ތިމާ ކުރާކަންތަކަށް ނުރުހުންވާކަމަށް ތިމާއަށްހީވާ ކޮންމެމީހެއްގެ ސްޕައިނަލްކޯޑު ބިންދާލުމަކުން އެއްވެސް މީހެއްގެ ލޯތްބެއް ނުލިބޭނެއެވެ. އެހެންވެއްޖެނަމަ، އެންމެންވެސް ގޮވާނީ މަޤާމު ދޫކޮށްލުމަށެވެ. ނާޖާއިޒު ފައިދާ ނަގާ މަދުބަޔަކު މެނުވީއެވެ.  ފަހުޒަމާނަށް އައިސް، ޙަރާމް ކަންތަކާއި ފާހިޝްކަންތައް އެކަންކަމަށް ދެވިފައިވާ އަސްލުނަންނޫން އެހެންނަންނަމުގައި ބައެއްމީހުން އެކަންތައްތަކަށް އަރައިގަންނާނޭކަން ޞައްޙަ ޙަދީޡުން ސާބިތުވެއެވެ. މިހާރު ހިނގަމުންދާ ކަންތައް ތަކުގެ ތެރެއިން އެންމެނުރައްކައުތެރި އެއްކަަމަކީ މިވެނިކަމަކާމެދު ޚިޔާލުތަފާތު ވެއްޖެޔޭ ބުނުމުން އެކަމެއް ހުއްދަ ކުރެވޭތޯ ބެލުމެވެ. އެހެންކަމުން ﷲ ވޮޑިގެންވާކަން ޤަބޫލު ނުކުރާ މީހުންއުޅޭތީ، ﷲ ވޮޑިގެންވުމަކީ ޚިޔާލު ތަފާތުވެފައި ވާކަމެކޭ ބުނަމުން އީމާންކަމުން އެއްކިބާވެގެން ނަރަކައިގެ ތެރެއަށް ބަޔަކު ވެއްޓެން ޖެހިދާނެތާއެވެ! ކޮންމެއަކަސް މުއުމިނުންގެ މެދުގައި ފާހިޝްކަންތައް ފެތުެރުމަށް އުޅެގަތުމަކީ ނުރައްކައުތެރި ކަމެކެވެ. ހަށިވިއްކުމަށް މަސާޖުކުރުމުގެ ނަންދީގެން ކަމަށްވިޔަސްމެއެވެ. ސޫރަތުއްނޫރުގެ 19 ވަނަ އާޔަތުގެ މާނައިގައި ވެއެވެ. |  |  |
|  |  |  |  | ރަމަޟާންމަހު ރޯދަވީއްލުން ހުއްދަކުރާ ޢުޛުރުގެ އަހުލުވެރިންނަކީ: (1) ބަލިވެއުޅޭމީހާ: ބަލިވެއުޅޭ މީހާގެ ރޯދައިގެ ސަބަބުން ބަލިބޮޑުވެދާނެކަމަށް ހީވާނަމަ، ނުވަތަ ބަލިފަސޭހަވުން ލަސްވެދާނެކަމަށް ހީވާނަމަ ރޯދަވީއްލުން ހުއްދަވާނެއެވެ. މިގޮތުން ވީއްލާރޯދަ ޤަޟާކުރުން ވާޖިބުވާނެއެވެ. މިފަދަ މީހުން ރޯދަ ޤަޟާކުރުމުގައި ފިދްޔަ ދިނުމެއް ނޯވެއެވެ. (2) ގަދަވުމުގެ އުއްމީދު ކެޑިފައިވާ ބަލިމީހާއާއި، ޢުމުރުން ދުވަސްވެ މުސްކުޅި ވުމުގެ ސަބަބުން ރޯދަ ހިފުމަށް ނުކުޅެދޭ މީހާ: މިފަދަމީހުން ރޯދަވީއްލާފައި ފިދްޔަދޭނީއެވެ. ވީއްލިރޯދަ ޤަޟާކުރުން ވާޖިބެއްނުވާނެއެވެ. ވީއްލިކޮންމެ ރޯދައަކަށް ފަޤީރަކަށް ކާންދޭނީއެވެ. ނުވަތަ ކޮންމެރޯދައެއްގެ މަތީން މުއްދުބަހާނީއެވެ. އެކަކަށްދިނަސް ފުދެއެވެ. މުއްދުދޭންވާނީ ފިޠުުރުޒަކާތަށްނެރެން ކަމުދާ ބާވަތުގެތަކެތިންނެވެ. އޭގެއަގުން ފައިސާދިނަސް ރަގަޅުކަމުގައި ޢިލްމުވެރިން ވިދާޅުވިއެވެ. މުއްދެއްގެ މިންވަރަކީ 600 (ހަސަތޭކަ) ގްރާމުގެ މިންވަރެކެވެ. ކޯލްމައިނުގައި މަސައްކަތް ކުރުންފަދަ ގަދަފަަދަ މަސައްކަތް ދާއިމީ ގޮތެއްގައި އަހަރުތެރޭގައިކުރުން މަޖްބޫރު ވެފައިވާ މީހާގެ ޙުކުމަކީވެސް މިއީއެވެ. (3) މާބަނޑު އަންހެނާއާއި، ކުއްޖަކަށް ކިރުބޯންދޭ އަންހެނާ: ޝާފިއީ މަޛްހަބުގައި އޮންނަގޮތުގައި، ކުއްޖާއާމެދު ބިރުހީވެގެން ރޯދަވީއްލާނަމަ، ރޯދަޤަޟާކުރުމާއެކު ފިދްޔަދޭންޖެހެއެވެ. (4) ދަތުރުވެރިޔާ: ދަތުރުވެރިޔާ ރޯދަވީއްލުން ހުއްދަވާނީ ނަމާދު ޤަސްރުކުރުން (އެބަހީ: ހަތަރު ރަކުޢަތް ނަމާދު ދެރަކުޢަތުންކުރުން) ހުއްދަބާވަތުގެ ދަތުރުގައެވެ. މިފަދަ ދަތުރުގައި ރޯދަވީއްލުމަކީ އޭނާއަށް ލިބިފައިވާ ހުއްދައެކެވެ. ﷲ ރުއްސުންލެއްވި އަބޫސަޢީދުނިލްޚުދުރީގެ އަރިހުން އިމާމުއަޙްމަދުއާއި، އިމާމުމުސްލިމް ރިވާކުރެއްވި ޙަދީޡެއްގެ މާނައިގައިވެއެވެ. އެކަލޭގެފާނު ވިދާޅުވިއެވެ. ރަސޫލުﷲ ޞައްލަﷲ ޢަލައިހި ވަސައްލަމަގެ އަރިހުގައި ރަމަޟާންމަހު ތިމަންބޭކަަލުން ނުކުމެވަޑައިގެން ހަނގުރާމަ ކުރައްވާ ކަމުގައި ވީމުއެވެ. ބައެއްބޭކަލުން ތިއްބެވީ ރޯދައަށެވެ. އަނެއްބައި ބޭކަލުން ތިއްބެވީ ރޯދައަކަށް ނޫނެވެ. ރޯދައަށް ތިއްބެވި ބޭކަލުން ރޯދަނޫން ބޭކަލުންނަށް ޢައިބެއް ވިދާޅެއްނުވެއެވެ. ރޯދަނޫން ބޭކަލުންވެސް ރޯދައަށް ތިއްބެވި ބޭކަލުންނަށް ޢައިބެއް ވިދާޅެއް ނުވެއެވެ. އެބޭކަލުން ދެކެވަޑައިގަންނަވާ ގޮތުގައި ރޯދައަށް ތިއްބެވުމުގެ ބާރުލިބިވަޑައިގެންފައިވާ ބޭކަލުންނަށް ރަގަޅު ގޮތަކީ ރޯދަ ހިއްޕެވުމެވެ. ރޯދަ ހިއްޕެވުމުގެ ގޮތުން ޟަޢީފު ބޭކަލުންނަށް ރަގަޅު ގޮތަކީ ރޯދަވީއްލުމެވެ. މިއެވެ. ދަތުރުވެރިޔާ ގެއްލުނުރޯދަ ޤަޟާކުރުން ވާޖިބުވެގެންވެއެވެ. ފިދްޔަދިނުމެއް ނުވެއެވެ. (5) ޙައިޟުވެރިޔާއާއި، ނިފާސްވެރިޔާ: މިދެބައިމީހުންގެ މައްޗަށް ރޯދަހިފުން ޙަރާމް ވެގެންވެއެވެ. ގެއްލުނު ރޯދަ ޤަޟާކުރުން ވާޖިބުވެގެންވެއެވެ. ފިދްޔަދޭކަށް ނުޖެހެއެވެ. ނޯޓް: ރޯދަމަހު ރޯދައަށްހުރެ އަނބިމީހާ އާ ޖިމާޢުވެގެން ރޯދަގެއްލޭ މީހާގެ ޙުކުމް ވާނީ ކުރީގައި ބަޔާން ކުރެވިފައެވެ. |  |  |
|  |  |  |  | ﷲ ރުއްސުންލެއްވި އިބުނު ޢުމަރުގެ އަރިހުން ދެއިމާމުން ރިވާކުރެއްވި ޙަދީޡެއްގެ މާނައިގައިވެއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ފިޠުރުޒަކާތް ފަރުޟު ކުރައްވާފައިވެއެވެ. އެއީ ކޮންމެ ފަރުދެއްގެ މަތީން ކަދުރުގެ ނުވަތަ ގޮދަނުގެ ޞާޢެއްގެ މިންވަރެވެ. މުސްލިމުންގެ ތެރެއިން އަޅުންނާއި، މިނިވަނުންނާއި، ފިރިހެނުންނާއި، އަންހެނުންނާއި، ކުޑަކުދީންނާއި، ބޮޑެތިމީހުންގެ މައްޗަށެވެ. (ނޯޓް ޞާޢަކީ ގާތްގަޑަކަށް ދެނާޅިބައެވެ.) |  |  |
|  |  |  |  | ކައިވެނި ކުރުމުގެ ކުޅަދާނަކަން ލިބިގެން ނުވާޒުވާނުން ގިނަގިނައިން ރޯދަ ހިފުން ހުއްޓެވެ. ރަސޫލުﷲ ޞައްލަﷲ ޢަލައިހި ވަސައްލަމަގެ ޙަދީޡެއްގެ މާނައިގައި ވެއެވެ. ﷲ ރުއްސުންލެއްވި ޢަބްދުﷲ ބުނު މަސްޢޫދުގެ އަރިހުން ދެއިމާމުން ރިވާކުރެއްވިއެވެ. އެކަލޭގެފާނު ވިދާޅުވިއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ތިމަން ބޭކަލުންނަށް ޙަދީޡްކުރެއްވިއެވެ. އޭ ޒުވާނުންނޭވެ! ތިޔަބައިމީހުންގެ ތެރެއިން ކައިވެނި ކުރުމުގެ ކުޅަދާނަކަން ލިބިގެންވާ މީހުން ކައިވެނި ކުރާހުށި ކަމެވެ! އެހެނީ ހަމަކަށަވަރުން އެކަންތަކަކީ ބެލުން ޙަރާމް ކަންތަކުން އެއްކިބާ ކޮށްދޭ ކަމެކެވެ. އަދި ފަރުޖު ރައްކާތެރި ކޮށްދޭ ކަމެކެވެ. ކައިވެނި ކުރުމުގެ ކުޅަދާނަކަން ލިބިގެން ނުވާމީހުން ރޯދަ ހިފާހުށިކެމެވެ. އެހެނީ ހަމަކަށަވަރުން ރޯދައަކީ ޝަހިވަތްތެރިކަން ބަލިކުރާ ކަމެކެވެ. |  |  |
|  |  |  |  | ﷲ ރުއްސުންލެއްވި އަނަސްގެފާނުގެ އަރިހުން ދެއިމާމުން ރިވާކުރެއްވި ޙަދީޡެއްގެ މާނައިގައިވެއެވެ. އަނަސްގެފާނު ވިދާޅުވިއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ތިމަން ބޭކަލުންނަށް ޙުޠުބާއެއް ދެއްވިއެވެ. އަހުރެން މީގެ ކުރީގައި ދުވަހަކުވެސް އެފަދަ ޚުޠުބާއެއް ނާއްސަވަމެވެ. ފަހެ ޙަދީޡްކުރެއްވިއެވެ. ތިމަން ކަލޭގެފާނަށް އެނގިވަޑައިގަންނަވާ ކަންތައް ތިޔަބައި މީހުން ދަންނަމަ، (ޔަޢްނީ: އާޚިރަތް ދުވަހުގެ ބިރުވެރިކަމާއި، ސުވަރުގޭގެ މަތިވެރި ނިޢުމަތާއި، ނަރަކައިގެ ވޭންދެނިވި ޢަޛާބު ތިޔަބައިމީހުން ދަންނަނަމަ) ހަމަކަށަވަރުން ތިޔަބައިމީހުން ހީނއުޅުނީހީ ވަރަށް މަދުންނެވެ. އަދި ހަމަކަށަވަރުން ތިޔަބައި މީހުން ރޮއިއުޅުނީހީ ނުހަނު ގިނަގިނައިންނެވެ. ފަހެ، (އެދުވަހު) ރަސޫލުﷲ ޞައްލަﷲ ޢަލަައިހި ވަސައްލަމަގެ އަޞްޙާބުންގެ މޫނުފުޅުތައް ނިވައި ކުރައްވައިގެން އަޑުފުޅު ބޭރުވާ މިންވަރަށް ކީރިތި ކުރެއްވިއެވެ.  ﷲ ރުއްސުންލެއްވި ޢާއިޝަތުގެފާނުގެ އަރިހުން އަލްއިމާމު މުސްލިމް ރިވާކުރެއްވިއެވެ. ޢާއިޝަތުގެފާނު ވިދާޅުވިއެވެ. އަންޞާރިއްޔަ ބޭކަނބަލުންގެ ތެރޭގައި ހިމެނޭ ދެޖާރިޔާއިން، ޔަޢްނީ ކުޑަކުޑަ ދެއަންހެންކުދީން، އަޥްސުވަންހައާއި، ޚަޒްރަޖްވަންހަޔާ ދެމެދު، ޖާހިލީ ޒަމާނުގައި ހިނގާފައިވާ ހަނގުރާމައެއްގެ ވާހަކަ އެކުލެވިގެންވާ ޅެމެއްކިޔަން، ތިމަން ކަމަނާފެ އަރިހުގައި ތިބި ވަގުތެއްގައި (ބައްޕާޕުޅު) އަބޫބަކުޔުގެފާނު ގެކޮޅު ތެރެއަށް ވަދެވަޑައިގެންފިއެވެ. އެދެކުދީންނަކީ ޢާއްމުކޮށް ޅެންކިޔާއުޅޭ ދެކުދީންނެއްވެސްނޫނެވެ. ފަހެ، އަބޫބަކުރުގެފާނު މިތަން ދެކެވަޑައިގެނަފައި ވިދާޅުވިއެވެ. ރަސޫލުﷲ ޞައްލަﷲ ޢަލައިހި ވަސައްލަމަގެ ގެކޮޅުތެރެއަށް ޝައިޠާނާގެ މިޒްމާރުވަނީ ހެއްޔެވެ. ޔަޢްނީ މިޔުޒިކް ވަނީހެއްޔެވެ؟ އެއީ ޢީދު ދުވަހެކެވެ. ފަހެ، ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޡްކުރެއްވިއެވެ. އޭ އަބޫބަކުރުގެ ފާނެވެ! ކޮންމެ ބަޔަކަށްވެސް ޢީދެއް ވެއެވެ. މިއީ އަހަރުމެންގެ ޢީދު ދުވަހެވެ. |  |  |
|  |  |  |  | ﷲ ރުއްސުންލެއްވި އަބޫ އައްޔޫބުލް އަންޞާރީ އަރިހުން އަލްއިމާމު މުސްލިމް ރިވާކުރެއްވި ޙަދީޡެއްގެ މާނައިގައިވެއެވެ. ހަމަކަށަވަރުން ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޡްކުރެއްވިއެވެ. ރަމަޟާންމަހު ރޯދަ ހިފިމީހާ ދެން އެރަމަޟާންމަހާ ތަބާކޮށްގެން ޝައްވާލުމަހުން 6 ރޯދަ ހިފައިފިއްޔާ މުޅިއަހަރު ރޯދަ ހިފައިފި މީހަކުފަދައެވެ. |  |  |
|  |  |  |  | ﷲ ރުއްސުންލެއްވި އަބޫހުރައިރަތުގެފާނުގެ އަރިހުން ދެއިމާމުން ރިވާކުރެއްވި ޙަދީޡެއްގެ މާނައިގައިވެއެވެ. ސަލާމާއި ޞަލަވާތްލެއްވި ނަބީކަލޭގެފާނު ޙަދީޡްކުރެއްވިއެވެ. އީމާންކަމާއި، އިޚުލާސްތެރި ކަމާއެކު ރަމަޟާންމަހު ރޯދަހިފައިފި މީހަކަށް އޭނާގެ އިސްވެދިޔަ ފާފައެއް ފުއްސެވޭހުއްޓެވެ. |  |  |
|  |  |  |  | އިމާމު މުސްލިމުގެ އެހެން ރިވާޔަތެއްގައި އޮވެއެވެ. ޙަބުޝްކަރައިގެ މީހުން މިސްކިތް ކޮޅުގައި މިކުޅިވަރެއް ކުޅޭތަން ޢުމަރުގެފާނަށް ފެނިވަޑައި ގަތުމުން އެކަލޭގެފާނުގެ އަތްޕުޅު ތެރެއަށް ކުދިކުދި ހިލަތަކެއް އަޅުއްވައިގެން ވަޑައިގެން އެމީހުންނާ ދިމާއަށް އުއްކަވަން ފެއްޓެވިއެވެ. ޙަދީޡްކުރެއްވިއެވެ، އެ ޢުމަރުގެފާނެވެ! އެބައިމީހުން ދޫކޮށްލާށެވެ! އެބަހީ ހިލަނޫއްކަވާށެވެ! |  |  |
|  |  |  |  | އުޟްޙިއްޔާ ކަތިލާއިރު އެހެންމީހަކުލައްވައި ކަތިލާނަމަ އެތަނަށްޙާޟިރުވެ އެތަންދުށުމަކީ ސުއްނަތްކަމެކެވެ. ކީރިތި ރަސޫލާ ޞައްލަﷲ ޢަލައިހިވަސައްލަމަ އެކަލޭގެފާނުގެ ލޮބުވެތި ދަރިކަނބަލުން، ފާޠިމަތުގެފާނަށް ޙަދީޡްކުރެއްވިކަމަށް ރިވާވެގެންވެއެވެ. ކަމަނާ ތެދުވެެވަޑައިގެން ކަމަނާގެ އުޟްޙިޔާ ކަތިލާތަން ދެކި ވަޑައިގަންނަވާށެވެ! އެހެނީ ކަތިލެވޭ އެއްޗެއްގެ ފުރަތަމަ ލޭތިކި އޮހިގެންދާހިނދު، ކަމަނާގެ ފާފަ ފުހެވިގެންދާނެއެވެ. ކަަމަނާ ދުޢާކުރައްވާށެވެ! (ނުވަތަ ޙަދީޡްކުރެއްވިފަދައިންނެވެ) |  |  |
|  |  |  |  | ޢީދު ދުވަހަކީ ﷲއަށް ތަކުބީރުކިޔައި ޝުކުރުކޮށް އުޅޭދުވަހެކެވެ. އަޟްޙާ ޢީދުގެ ދުވަސްވަރު، ނަމާދުގެފަހަތުގައި ތަކުބީރުކިޔާ ކިޔުމަކީ ބިދުޢައެއްކަމުގައި މިފަހަކަށް އައިސް ބައެއްމީހުން ވާހަކަ ދައްކަމުންދާކަން ހިތާމައާއެކު ފާހަގަކުރަންޖެހެއެވެ. އަންބާކިޔާގޮތަށް އެކަކު އިސްވެއިދެ ތަކުބީރުކިޔަނީއެބުނެ ވާހަކަދެއްކުމަކީ ދީނުގެ ވާހަކަ ދެއްކުމުގައި އަދަބާ ޚިލާފުކަމެއް ކަމުގައިވެސް ހިތާމައާއެކު ފާހަގަކުރަމެވެ. ދެންފަހެ، ކުރީޒަމާނުގައި އުޅުއްވި މުޖުތަހިދުންގެ ފެންވަރުގެ ޢިލްމުވެރިން ވިދާޅުވަފައިވަނީ ދެޢީދު ދުވަސްވަރުގައި ތަކްބީރުކިޔުމަކީ ސުއްނަތް އަޅުކަމެއް ކަމުގައެވެ. ފިޠުރުޢީދުގައި ނަމަ، އެބޭކަލުންގެ އެއްދަލީލަކީ ސޫރަތުލް ބަޤަރާ (185) ވަނަ އާޔަތްނިމޭ ހިސާބުގައި އޮންނަ ވަޙީބަސްފުޅެވެ. އަޟްޙާ ޢީދުގެ ދުވަސްވަރުގައިނަމަ، ސޫރަތުލް ބަޤަރާގެ (203) ވަނައާޔަތާއި، ސޫރަތުލް ޙައްޖުގެ (37) ވަނައާޔަތެވެ. ޢިލްމުވެރިންގެ ތެރެއިން ޖުމްހޫރުންގެ ބަހަކީ ފިޠުރުޢީދުގައި ތަކްބީރުކިޔުމުގެ ވަގުތަކީ ޢީދުނަމާދަށް ނުކުންނަ ވަގުތުންފެށިގެން އިމާމާ ޚުތުބާފަށައިފުމަށް ދާންދެނެވެ. މިމާނައިގައި އޮންނަ ޙަދީޡެއް ޞައްޙަ ރިވާޔަތެއްވާރިދު ގައިވެއެވެ. ފިޠުރުޢީދުގައި ތަކްބީރުކިޔުމުގެ ވަގުތަކީ ޢީދުވިލޭރޭއިން ފެށިގެން އިމާމާ ޢީދުނަމާދަށް ނިކުމެއްޖައުމަށް ދާންދެން ކަމުގައި ބައެއް މުޖުތަހިދުން ދެކެވަޑައިގަންނަވައެވެ. |  |  |
|  |  |  |  | **حَدَّثَنَا عَبْدُ اللهِ بْنُ يُوسُفَ قَالَ أَخْبَرَنَا مَالِكٌ عَنْ نَافِعٍ عَنْ عَبْدِ اللهِ بْنِ عُمَرَ رَضِيَ اللهُ عَنْهُمَا أَنَّ رَسُوْلَ اللهِ صَلَّى اللهُ عَلَيْهِ وَسَلَّمَ قَالَ: "إِذَاجَاءَ أَحَدُكُمُ الْجُمُعَةَ فَلْيَغْتَسِلْ"**  މި ޙަދީޘުގެ މާނައަކީ، މާތް ﷲ رَحْمَة ލެއްވި **الإِ مَامُ الْبُخَارِيُّ** ވިދާޅުވިއެވެ. އަހަރެމެންނަށް (މި حَدِيث) ވިދާޅުވެ ދެއްވީ **عَبْدُ اللهِ بْنُ يُوسُفَ** އެވެ. އެކަލޭގެފާނު ވިދާޅުވެފައި ވަނީ އަހަރެމެންނަށް މިޚަބަރު ދެއްވީ مالكގެފާނު ކަމަށެވެ. އެއީ نافع ގެފާނުގެ އަރިހުންނެވެ. އަދި نافع ގެފާނު، ޢުމަރުގެފާނުގެ ދަރިކަލުން عبدالله ގެފާނުގެ އަރިހުންނެވެ. އެކަލޭގެފާނު (އެބަހީ: عبدالله ގެފާނު) ވިދާޅުވިއެވެ. ހަމަކަށަވަރުން ސަލާމާއި ޞަލަވާތް ލެއްވި ރަސޫލުﷲ ގެފާނު ޙަދީޘް ކުރެއްވިއެވެ. "ތިޔަބައި މީހުން ކުރެ މީހަކު، ހުކުރު ނަމާދަށް އަންނަންޏާ، އެމީހަކު ހިނައިގަންނަ ހުށިކަމެވެ،" މިއެވެ. |  |  |
|  |  |  |  | **عَنْ عَبْدِ اللهِ بْنِ عُمَرَ رَضِيَ اللهُ عَنْهُمَا أَنَّ رَسُوْلُ اللهِ صَلَّى اللهُ عَلَيْهِ وَسَلَّمَ قَالَ: "إِذَ جَاءَ أَحَدُكُمُ الْجُمُعَةَ فَلْيَغْتَسِلْ" (رَوَاهُ الْبُخَارِيُّ)**  މި ޙަދީޘް ރިވާ ކުރެއްވި أصحاب ބޭކަލަކީ عبداللهގެފާނެވެ. (عمرގެފާނުގެ ދަރިކަލުނެވެ.) އެކަލޭގެފާނުގެ އަރިހުން ފެށިގެން **الإِ مَامُ الْبُخَارِيُّ** އާ ހަމައަށް މި ޙަދީޘްގެ ސަނަދުވަނީ މެދުކެނޑުމެއް ނެތި ގުޅިފައެވެ. މިކަން އަޅުގަނޑުމެންނަށް އެނގޭނީ މުޙައްދިޘުންގެ ލިޔުއްވުން ތަކުންނެވެ. ސަނަދު ގުޅިފައިވުމާއި، މިނޫން ޝަރުޠުތައް ފުރިހަމަ ވެފައިވުމުން މި ޙަދީޘަކީ ޞައްޙަ ޙަދީޘެކެވެ. عِلْمُވެރިން إتّفاق ވެވަޑައިގަންނަވާ ގޮތުގައި ކީރިތި قرآن ފިޔަވައި، މި ބިމުގައިވާ އެންމެ ޞައްޙަ ފޮތަކީ **الإِ مَامُ الْبُخَارِيُّ** ގެ **صحيح البخاري** އެވެ. ދެން الإمام مسلمގެ صحيح مسلم އެވެ. ކީރިތި قرآن ފިޔަވައި މި ބިމުގައިވާ އެންމެ ޞައްޙަ ފޮތަކީ الإمام مالك ގެފާނުގެ الْمُوَالطَّأُ ކަމަށް الإمام الشَّافِعِيّގެފާނު ވިދާޅުވެފައިވަނީ **صحيح البخاري** އާއި صحيح مسلم ލިޔުއްވުމުގެ ކުރީގައެވެ. ބައްލަވާ! |  |  |
|  |  |  |  | **الصَحِيْحُ لِغَيْرِهِ**ގެ މިސާލު: "**لَوْلا أَنْ أَشُقَّ عَلَى أُمَّتِى لَأَمَرْتُهُم بِالسِّوَاكِ عِنْدَ كُلِّ صَلاةٍ**" މާނައަކީ ތިމަންކަލޭގެފާނުގެ އުއްމަތުގެ މީހުންނަށް އުނދަގޫކަމަކަށް ނުވާނޭނަމަ، ކޮންމެ ނަމާދަކަށް ދަތްއުނގުޅުމަށް އެބައިމީހުންނަށް ތިމަންކަލޭގެފާނު އަމުރުކުރެއްވީމުހެވެ. |  |  |
|  |  |  |  | ް. މިސާލަކީ މާތްﷲ ރުއްސުންލެއްވި ބުރައިދަތުގެފަނުގެ އަރިހުން **الإِمَام مُسْلِم** ނެރުއްވާފައިވާ **حَدِيث**އެކެވެ. **رَسُولُ اللهِ صلى الله عليه وسلم حَدِيث** ކުރެއްވިއެވެ. **(كُنْتُ نَهَيتُكُم عَنْ زِيَارِةِ القُبُورِ فَزُورُوهَا فَإِنَّهَا تُذَكِّرُ الآخِرَةَ)** މި**حَدِيث**ގެ މާނައަކީ ގަބުރަސްތާނަށް ޒިޔާރަތްކުރުން ވާނީ ތިމަންކަލޭގެފާނު ތިޔަބައިމީހުންނަށް މަނާކުރައްވާފައެވެ. ފަހެ މީގެފަހުން ތިޔަބައިމީހުން ގަބުރުސްތާނަށް ޒިޔާރަތްކުރާށެވެ! އެހެނީ އެކަމަކީ ހަމަކަށަވަރުން **آخِرَة** ހަނދާންކޮށްދޭނެ ކަމެކެވެ. މިއެވެ. |  |  |
|  |  |  |  | **أَصْحَابُ** ބޭކަލެއްގެ ބަސްފުޅަކުން އެކަން އެނގުން: މިދެންނެވި ވާހަކައިގެ މިސާލަކީ މާތްﷲ ރުއްސުންލެއްވި ޖާބިރުގެފާނުގެ ބަސްފުޅެކެވެ. އެއީ: **قَالَ جَابِرُ بنُ عَبْدِ اللهِ (كَانَ آخِرَ الأَمْرَيْنِ مِنْ رَسُولِ اللهِ صلى الله عليه وسلم تَرْكُ الْوُضُوءِ مِمَّا مَسَّتِ النَّارُ) (أَخْرَجَهُ أَصْحَابُ السُّنَنِ)** މާނައަކީ އަލިފާނުން ކެއްކި އެއްޗެއް ކައިބޮއި ހެދުމުން **وُضُوء**ކުރަން ޖެހުމާއި، **وُضُوء**ކުރަން ނުޖެހުމުގެ ގޮތުން ބަލާއިރު (އެބަހީ: **وُضُوء** ގެއްލުމާއި **وُضُوء** ނުގެއްލުމުގެ ގޮތުން ބަލާއިރު) **رَسُولُ اللهِ**ގެ އަރިހުން ސާބިތުވާ އެންމެ ފަހުގެ **حُكْم**އަކީ **وُضُوء**ކުރަން ނުޖެހުމެވެ. އެބަހީ: **وُضُوء** ނުގެއްލުމެވެ. މިއެވެ. |  |  |
|  |  |  |  | **މި حَدِيث**ން ސާބިތުވަނީ އަލިފާނުން ކެއްކި އެއްޗެއް ކައިބޮއި ހެދުމަކުން **وُضُوء** ނުގެއްލޭނެކަމެވެ. މިއީ މިމައްސަލާގެ ފަހުގެ **حُكْم**އެވެ. ކުރީގެ **حُكم**އަކީ (**تَوَضَّؤُوا مِمَّا مَسَّتِ النَّارُ**) (**رَواه مُسلم**) މާނައަކީ އަލިފާނުން ކެއްކި އެއްޗެއް ކައިބޮއި ހަދައިފިއްޔާ **وُضُوء**ކުރާ ހުށިކަމެވެ. މިއެވެ. |  |  |
|  |  |  |  | **شَدَّادُ بن أَوْسُ**ގެ އަރިހުން އަބޫދާވޫދު ނެރުއްވާފައިވެއެވެ. **رَسُولُ اللهِحَدِيث** ކުރެއވިއެވެ. **أفْطَرَ الْحَاجِمُ وَالْمَحْجُوْمُ** މާނައަކީ، ކަވާޖަހާ މީހާއާއި ކަވާޖަހައިދެވުނު މީހާގެ ރޯދަގެއްލިއްޖެއެވެ. މިއެވެ. **ابن عَبَّاس**ގެފާނުގެ އަރުހުން **الإِمَام مُسْلِم** ނެރުއްވާފައިވާ **حَدِيث**އަކުން ސާބިތުވަނީ މިއީ **مَنْسُوخُ حُكم**އެއްކަމެވެ. މިދެންނެވި **حَدِيث**އަކީ: **أَنَّ النَّبِيَّإِحْتَجَمَ وَهُوَ مُحْرِمٌ صَائِمٌ** މި**حَدِيث**ގެ މާނައަކީ، **ابن عَبَّاس**ވިދާޅުވިއެވެ. ހަމަކާށަވަރުން ސަލާމާއި ޞަލަވާތްލެއްވި ނަބީކަލޭގެފާނު އިޙުރާމުގައި ރޯދަފުޅަށް ހުންނަވައިގެން ކަވާޖެއްސެވިއެވެ. މިދެ**حَدِيث**ގެ ތާރީޚަށް ބަލާއިރު އެނގެނީ **شَدَّادُ بن أَوْسُ**ގެ **حَدِيث**އަކީ މައްކާ **فَتَحَ**ކުރެއްވިދުވަސްވަރުގެ **حَدِيث**އެއްކަމެވެ. **ابن عَبَّاس**ގެފާނުގެ **حَدِيث**އަކީ **حَجَّةُ الوَدَاعُ**ގެ ދުވަސްވަރުގެ **حَدِيث**އެކެވެ. ވުމާއެކު މިދެތާރީޚު އެނގުމުން ދަލީލު ލިބެނީ ފަހުގެ **حَدِيثُ**ން ކުރީގެ **حَدِيث**ގެ **حُكْم مَنْسُوخُ** ވެއްޖެކަމެވެ. ވީމާ، މިމައްސަލާގެ **حُكم**އަކީ ރޯދަވެރިޔާ ކަވާޖެހުމުން ރޯދަނުގެއްލުމެވެ. |  |  |
|  |  |  |  | **أَبُو دَاود**އާއި **التِّرْمِذِى** ނެރުއްވާފައިވާ **حَدِيث**އެއްގައި ވެއެވެ. (**مَنْ شَرِبَ الْخَمْرَ فَجْلِدُوْهُ فَإِنْ عَادَ فِي الرَّابِعَةِ فَقْتُلُوْهُ**) މާނައަކީ ބަނގުރާ ބޮއިފި މީހާ **حَدُّ**ޖަހާށެވެ! ފަހެ، ހަތަރުވަނަ ފަހަރު އެއަށް ރުޖޫޢަވެއްޖެ މީހާ (އެބަހީ: ހަތަރުވަނަ ފަހަރު ރާބޮއިފި މީހާ) ޤަތުލުކުރާހުށިކަމެވެ. މިއެވެ.  މި**حَدِيث**ގައި މިވާ، **قَتْلُ**ކުރާ ހުށިކަމޭ އޮތް ބަސްފުޅަކީ **مَنْسُوخُ** ކުރައްވާފައިވާ **حُكم**އެއް ކަމަށް ދަންނަބޭކަލުން އިޖްމާޢުވެފައިވާ ކަމުގައި **الإِمَامُ النَوَوِى** ވިދާޅުވިއެވެ. ދަންނައެ! މިދެންނެވީ މި**حُكم**، **مَنْسُوخُ** ކުރައްވާފައިވާ ކަމުގައި ދަންނަބޭކަލުން އިޖްމާޢު ވެފައިވާ ވާހަކައެވެ. ދަންނަބޭކަލުންގެ އިޖްމާޢުން **حُكم**އެއް**مَنْسُوخُ** ކުރެވޭނެ ވާހކައެއްނޫނެވެ. ފަހެ، އިޖްމާޢުން ދީނުގެ **حُكم**އެއް**مَنْسُوخُ**އެއް ނުކުރެވޭނެއެވެ. ނަމަވެސް މިވެނި އެވެނި **حُكم**އަކީ **مَنْسُوخُ**ކުރެވިފައިވާ **حُكم**އެއްކަމުގައި އިޖްމާޢުވެވިދާނެއެވެ. މިގޮތުގެ މަތިން އިޖްމާޢުވުމަކީ **حُكم**އެއް **مَنْسُوخُ** ކުރުމެއް ނޫނެވެ. |  |  |
|  |  |  |  | ެ. **قُدْسِيَّ حَدِيث**ގެ މިސާލު: **عَنْ أَبِيْ ذَرِّ رَضِيَ الله عَنهُ عَنِ النَّبِيِّ صَلّى الله عَلَيْهِ وَسَلَّمَ فِيْمَا يَرْوِيهِ عَنِ اللهِ تَعَالَى أَنَّهُ قَالَ: يَاعِبَادِي إِنِيْ حَرَّمْتُ الظُّلْمَ عَلَى نَفْسِيْ وَجَعَلْتُهُ بَيْنَكُم مُحَرَّمًا فَلاَ تَظَالَمُوا... الحَدِيث (رواه مُسْلِم)** މި**حَدِيث**ގެ މާނައަކީ،" ސަލާމާއި ޞަލަވާތްލެއްވި ރަސޫލުﷲ ގެފާނު، މާތްﷲގެ ޙަޟްރަތުން ރިވާކުރައްވާ ބަސްފުޅުގެ ތެރެއިން އެކަލޭގެފާނުގެ އަރިހުން **أَبُو ذَرُّ رَضِيَ اللهُ عَنهُ** ރިވާކުރެއްވިއެވެ. ހަމަކަށަވަރުން އެކަލާނގެ ވަޙީކުރެއްވިއެވެ. އޭ، ތިމަންރަސްކަލާނގެ އަޅުތަކުންނޭވެ! ހަމަކަށަވަރުން ތިމަންރަސްކަލާނގެ ނަފުސުގެ މައްޗަށް އަނިޔާވެރިކަން ޙަރާމް ކުރެއްވީމެވެ. އަދި އަނިޔާވެރިކަމަކީ ތިޔަބައިމީހުންގެ މެދުގައި ޙަރާމްކަމެއްކަމުގައި ލެއްވީމެވެ. ވީމާ ތިޔަބައިމީހުން އެކަކު އަނެކަކަށް އަނިޔާވެރި ނުވާހުށިކަމެވެ..." (މިޙަދީޘް ރިވާކުރެއްވީ އަލްއިމާމު މުސްލިމެވެ.) |  |  |
|  |  |  |  | މާތް ﷲ ރުއްސުންލެއްވި ابن عباسގެފާނާ ހަމައަށް ސަނަދު ގުޅިފައިވާ ގޮތުގައި އަލްއިމާމުލް ބުޚާރީ ނެރުއްވާފައިވާ ޚަބަރެއްގައި ވެއެވެ. **وَأَمَّ ابنُ عَبَّاسٍ وَهُوَ مُتَيَمِّمٌ (رَوَاهُ الْبُخَارِي فِي كِتَاب التَّيَمُّم)** މާނައަކީ: **ابن عَبَّاس**ގެފާނު، ތަޔައްމަމު ކުރައްވައިގެން ހުންނަވައި، އިމާމުވެ ނަމާދުކުރެއްވިއެވެ. (ނޯޓް: މިއީ **أَصْحَاب** ބޭކަލެއްގެ **عَمَلُ**ފުޅުގެ މިސާލެކެވެ.)  **عَمَّار ابن يَاسِرُ**ގެ ބަސްފުޅެއް ބެލެވިދާނެއެވެ. **عَمَّار** ވިދާޅުވިއެވެ.**مَنْ صَامَ يَوْمَ الشَّكِّ فَقَدْ عَصَى أَبَا الْقَا سِمِ ( رواه أصحاب السنن وَعَلَّقَهُ البخارى)** މާނައަކީ، ޝައްކުގެ ދުވަހު ރޯދަހިފައިފި މީހާ، ހަމަކަށަވަރުން ސަލާމާއި ޞަލަވާތްލެއްވި **أَبُو الْقَا سِم**އަށް އުރެދިއްޖެކަން ކަށަވަރެވެ. މިއެވެ. |  |  |
|  |  |  |  | މިސާލަކީ:**مَنْ كَذَبَ عَلَىَّ مُتَعَمِّدًا فَلْيَتَبَوَّأْ مَقْعَدَهُ مِنَ النَّارِ** (**رواه مسلم**) މި**حَدِيث**ގެ މާނައަކީ ތިމަންކަލޭގެފާނުގެ މައްޗަށް ގަސްދުގައި ދޮގެއް ހަދައިފިމީހާ ދަންނާށެވެ! ފަހެ އެމީހާގެ ޖާގަ ނަރަކައިން ލިބިގަންނަހުށިކަމެވެ. މިއެވެ. މި**حَدِيث**އަކީ ސާޅީސް **أَصْحَابُ**ންނަށްވުރެ ގިނަބޭކަލުން ރިވާކުރެއްވި **حَدِيث**އެކެވެ. ރިވާކުރެއްވުމުގައި ދެވަނަފަންތީގެ ބޭކަލުންވެސް އެހާގިނައެވެ. މިހެންގޮސް **حَدِيث** ނެރުއްވާ ލިޔުއްވިބޭކަލުންނާ ހަމައަށެވެ. |  |  |
|  |  |  |  | މީގެ މިސާލަކީ: **الْمُسْلِمُ مَنْ سَلِمَ الْمُسْلِمُونَ مِنْ لِسَانِهِ وَيَدِهِ. (متّفق عليه)** މި**حَدِيث**ގެ މާނައަކީ މުސްލިމަކީ އޭނާގެ ދުލާއި އަތުން މުސްލިމުން ސަލާމަތް ވެގެންވާ މީހާއެވެ. މިއެވެ. އަދި |  |  |
|  |  |  |  | **آحَاد حَدِيث**ގެ މިސާލުތަކުގެ ތެރެއިން މިސާލެއް: **قَالَ الْبُخَارِيُّ رَحِمَهُ اللهُ حَدَّثَنَا الْحُمَيْدِيُّ قَالَ حَدَّثَنَا سُفْيَانُ قَالَ حَدَّثَنَا يَحْيَى بْنُ سَعِيْدٍ الأَنْصَارِيُّ قَالَ أَخْبَرَنِي مُحَمَّد بنُ إِبْرَاهِيْم التَّيْمِي: أَنَّهُ سَمِعَ عَلْقَمَةَ بْنُ وَقَّاصٍ اللَّيْثِيَّ يَقُوْلُ: سَمِعْتُ عُمَرَ بْنَ الْخَطَّابِ رَضِيَ الله عَنْهُ عَلَى الْمِنْبَرِ قَالَ: سَمِعْتُ رَسُولَ اللهِ صَلَّى اللهُ عَلَيْهِ وَسَلَّمَ يَقُولُ: "إِنَّمَا الأَعمَالُ بِالنِّيَّاتِ وَإِنَّمَا لِكُلِّ امْرِءٍ مَانَوَى فَمَنْ كَانَتْ هِجْرَتُهُ إِلَى اللهِ وَرَسُولِهِ فَهِجْرَتُهُ إِلَى اللهِ وَرَسُولِهِ وَمَنْ كَانَتْ هِجْرَتُةُ لِدُنْيَا يُصِيْبُهَا أَوِامْرَأَةٍ يَنْكِحُهَا فَهِجْرَتُهُ إِلَى مَا هَاجَرَ إِلَيْهِ" (مُتَّفَقٌ عَلَيه)** މި**حَدِيث**ގެ މާނައަކީ:........ މާތްﷲ ރުއްސުންލެއްވި **عُمَرُ**ގެފާނު މިންބަރުގައި ހުންނަވާ ވިދާޅުވިއެވެ. **رَسُولُ اللهِ حَدِيث** ކުރައްވާތީ ތިމަންކަލޭގެފާނު އެއްސެވީމެވެ. ހަމަކަށަވަރުން **عَمَلُ**ތަން **صَحَّ**ވުން ހުރީ ނިޔަތުންނެވެ. ހަމަކަށަވަރުން ކޮންމެ މީހަކަށްމެ ޖަޒާ ލިބޭހުށީ އެމީހާ އެ ނިޔަތްގަތް ގޮތަކުންނެވެ. ފަހެ، ﷲއާއި، އެކަލާނގެ ރަސޫލާއަށްޓަކައި ހިޖްރަކޮށްފި މީހާގެ ހިޖްރަވާކަން ކަށަވަރީ ﷲއާއި އެކަލާނގެ ރަސޫލާއަށްޓަކައި ކުރި ހިޖްރައެއްކަމުގައެވެ. ދުނިޔޭގެ ފައިދާއެއް ހޯދައި ގަތުމަށްޓަކައި، ދުނިޔެއަށްޓަކައި ހިޖްރަކުރާ މީހާއާއި އަންހެނަކާ ކައިވެނިކުރުމަށްޓަކައި ހިޖްރަކުރާމީހާ ދަންނައެ! ފަހެ، އެމީހެއްގެ ހިޖްރަވަނީ އެމީހަކު އެކަމަކަށްޓަކައި ހިޖްރަކުރި ކަމަކަށެވެ. މިއެވެ. (މި**حَدِيث** ރިވާކުރެއްވީ **الإِمَامُ الْبُخَارِى**އާއި **الإِمَام مُسْلِم**އެވެ.) |  |  |
|  |  |  |  | މާތްﷲ ރުއްސުންލެއްވި އަބޫހުރައިރަތުގެފާނުގެ އަރިހުން **الإِمَامُ الْبُخَارِى** ނެރުއްވި **حَدِيث**އެއްގައިވެއެވެ. **رَسُولُ اللهِ** ދެރަކުއަތް ކުރައްވާފައި ސަލާމްދެއްވައިފިއެވެ. (އެބަހީ: މެންދުރު ނުވަތަ ޢަސުރު ނަމާދެއްގައި ދެރަކުއަތް ކުރައްވާފައި ސަލާމްދެއްވައިފިއެވެ.) **ذُوالْيَدَينِ** ކިޔުނު ބޭކަލަކު ދަންނަވައިފިއެވެ. ﷲގެ ރަސޫލާއެވެ! ނަމާދު ކުރުވީތޯއެވެ؟ (އެބަހީ: ހަތަރު ރަކުއަތް ނަމާދު، މާތްﷲ ދެރަކުއަތަށް ބަދަލުކޮށްދެއްވީތޯއެވެ؟) ނުވަތަ ހަނދުމަފުޅު ނެތުނީތޯއެވެ؟ ފަހެ، **رَسُولُ اللهِ** އެހެން ބޭފުޅުންނާ ސުވާލު ކުރެއްވިއެވެ. **ذُوالْيَدَيْنِ** އެވިދާޅުވީ ތެދުފުޅެއްތޯއެވެ؟ މީސްތަކުން ދަންނަވައިފިއެވެ. އެވިދާޅުވީ ތެދުފުޅެކެވެ. ފަހެ، **رَسُولُ الله** ތެދުވެވަޑައިގެން އިތުރަށް ދެރަކުއަތް ކުރައްވާފައި ސަލާމްދެއްވައިފިއެވެ. ދެން ދެސަޖިދަކުރައްވައިފިއެވެ. އެބަހީ: ކުށު ސަޖިދަ ކުރައްވައިފިއެވެ. (ނޯޓް: ކުށުސަޖިދަ ޖަހާނީ ނަމާދުގައި ސަޖިދަޖަހާފަދައިންނެވެ. ނަމާދުގެ ސަލާމްދިނުމުގެ ކުރީގައި ކުށުސަޖިދަޖެހުމާއި ސަލާމްދިނުމުގެ ފަހުގައި ކުށުސަޖިދަޖެހުމަކީ **رَسُولُ اللهِ**ގެ އަރިހުން ސާބިތުވާ ދެގޮތެކެވެ. އެހެންކަމުން މިދެގޮތްވެސް ޖާއިޒެވެ. ދަންނަ ބޭކަލުންގެ މެދުގައި **إِخْتِلاَف**އެއްހުރީ މިދެގޮތުންކުރެ މޮޅުއިތުރު ގޮތަކާމެދުގައެވެ. **رَسُولُ اللهِ**ގެ އަރިހުން ދެގޮތަށް ސާބިތުވާ މިބާވަތުގެ މަސްއަލާތަކުގައި، ތިމާކުރާ ގޮތްނޫން އެހެން ގޮތަކަށް ކުރާމީހާ ދެކެ ރުޅިއައުމާއި، އޭނާއާމެދު އަނިޔާވެރިވުން ފަދަ ކަންކަމީ އެއްވެސް ޙާލެއްގައި ހުއްދަ ކަންކަމެއްނޫނެވެ. **الإِمَامُ الشَّافِعِى** ދެކެވަޑައިގަންނަވަނީ ނަމާދުގެ ސަލާމްދިނުމުގެ ކުރީގައި ކުށުސަޖިދަޖެހުން މޮޅުއިތުރު ކަމަށެވެ. (ބައްލަވާ!**فَتْحُ الْبَارِى**كتاب السّهو) |  |  |
|  |  |  |  | **قُبَيصَةُ**ގެފާނު ވިދާޅުވިއެވެ. މަރުވެފައިވާ މީހެއްގެ މާމައެއް، **خَلِيفَة أَبُوبَكْرُ**ގެފާނުގެ އަރިހަށް އައިސް ތަރިކަ މުދަލާމެދު އެކަލޭގެފާނާ ސުވާލުކޮށްފިއެވެ. ފަހެ، **أَبُوبَكرُ**ގެފާނު ވިދާޅުވިއެވެ. ﷲގެ ފޮތުގައި ކަނބުލޭގެއަށް ތަރިކައިން އެއްވެސް އެއްޗެއް ކަނޑައެޅިފައެއް ނެތެވެ. އަދި **رَسُولُ اللهِ**ގެ ސުންނަތުން ކަނބުލޭގެއަށް ތަރިކައިން އެއްޗެއް ކަނޑައެޅިފައިވާ ކަމެއް ތިމަން ކަލޭގެފާނަކަށް އެނގިވަޑައިގެންފައެއް ނުވެއެވެ. ވީމާ، ތިމަންކަލޭގެފާނު މީސްތަކުންނާ ސުވާލުކުރައްވައިފުމަށް ދާންދެން ކަނބުލޭގެ އެނބުރިދާހުށިކަމެވެ. ފަހެ، އެކަލޭގެފަނު މީސްތަކުންނާ ސުވާލުކުރެއްވިއެވެ. އެހިނދު، **الْمُغِيْرَةُ بن شُعْبَةُ**ގެފާނު ވިދާޅުވިއެވެ. **رَسُولُ اللهِ**ތަރިކަ ބެއްސެވި ދުވަހަކު ތިމަންކަލޭގެފާނު އެތަނުގައި **حَاضِرُ**ވެ ހުންނެވީމެވެ. މާމައަށް 6/1 (ހަބައިކުޅަ އެއްބައި) ދެއްވިއެވެ. **أَبُوبَكرُ**ގެފާނު ވިދާޅުވިއެވެ. ކަލޭގެފާނުގެ އަރިހުގައި އެހެންބޭކަލެއް ވޭތޯއެވެ؟ ފަހެ، އެހިނދު، **مُحَمَّدُ بن مَسْمَلَةُ**ގެފާނު ތެދުވެވަޑައިގެން އެކަލޭގެފާނުވެސް **حَاضِرُ**ވެ ހުންނެވިކަމަށް ވިދާޅުވެއްޖެއެވެ. ދެންފަހެ، **أَبُوبَكرُ**ގެފާނު އެކަނބުލޭގެއަށް 6/1 ދެއްވައިފިއެވެ. (މި**حَدِيث**އަކީ **تِرْمِذِى**ގެފާނު **صَحَّ حَدِيث**އެއް ކަމަށް ވިދާޅުވާ **حَدِيث**އެކެވެ. ނޯޓް: ވާރުތަވާ މާމައަށް ނުވަތަ ވާރުތަވާ މާމައިންނަށް ތަރިކައިން ލިބޭނީ މަންމަ ނެތް ޙާލަތެއްގައެވެ.) ކޮންމެއަކަސް އިސްވެދިޔަ ފަދައިން އެބޭކަލުން**آحَادُ خَبَر**އަށް **عَمَلُ**ކުރެއްވުމުގައި މިމޭރުމުން ހެކިބަސް ހޯއްދަވާފައިވަނީ ވަކި ސަބަބަކާ ހުރެއެވެ. ވަކި ޙާލަތެއްގައެވެ. އަދި ވަރަށް ނާދިރު ގޮތެއްގައެވެ. ޢާންމުކޮށް ޢަމަލުކުރައްވާފައިވާ ގޮތަކީ **آحَادُ خَبَرُ قَبُولُ** ކުރެއްވުމެވެ. އެއަށް **عَمَلُ** ކުރެއްވުމެވެ. **أَبُوبَكْرُ**ގެފާނާއި **عُمَرُ**ގެފާނުވެސް މެއެވެ. **عَقِيدَة**ގެ މައްސަލައެއް ވިޔަސްވެހެވެ. (ބައްލަވާ! **فَتْحُ الْبَارِى** 13/231: **باب ماجاء في إجازة خبر الواحد الصدوق....**) |  |  |
|  |  |  |  | ހަމައެފަދައިން، މިކަމުގައި **رَسُولُ الله صَلَّى اللهُ عَلَيْهِ وَسَلَّم**ގެ ބަސްފުޅުތައްވެސް ވާރިދުވެފައިވެއެވެ. ފަހެ، **حَجَّةُ الْوَدَعُ**ގެ ޚުޠުބާގައި **حَدِيث**ކުރެއްވިއެވެ. **لِيُبَلِّغِ الشَّاهِدُ الْغَائِبَ**  ޙާޟިރުވެ ހުރިމީހާ، ޣާއިބުގައިވާ މީހާއަށް (މިވާހަކަ) އަންގާށެވެ! މިއެވެ. |  |  |
|  |  |  |  | މާތްﷲ އެދެބަފައިކަލުންނަށް ރުއްސުންލެއްވި **عَبْدُ اللهِ بن عُمَرُ**ގެ އަރިހުން **الإِمَامُ الْبُخَارِي** ނެރުއްވި **حَدِيث**އެއްގައިވެއެވެ. ސަލާމާއި ޞަލަވާތްލެއްވި ނަބީކަލޭގެފާނު **حَدِيث**ކުރެއްވިއެވެ. ހަމަކަށަވަރުން ބިލާލުގެފާނު ރޭގަނޑު ބަންގި ދެއްވީމާ ތިޔަބައިމީހުން ކައިބޮއި އުޅޭށެވެ! އެއީ **ابن أُمِّ مَكْتُوم**ގެ ބަންގިޔާ ހަމައަށެވެ. ފަހެ، މި**حَدِيث**ގައި މިވަނީ ރޯދަމަހު ހާރުކެއުމާ ގުޅޭގޮތުން ވާރިދުވެފައިވާ **حُكْم**އެކެވެ. މިމުހިންމު އަޅުކަމުގައި މީސްތަކުން ހާރުކެއުން ހުއްޓާލަން މިޖެހެނީ ހަމަ އެންމެ ބޭކަލެއްގެ ގޮވައިލެއްވުމަކަށެވެ. އެހެންކަމުން މިއީވެސް **آحَادُ حَدِيث**އަށް **عَمَل**ކުރުން ވާޖިބުކަމުގެ ދަލީލުތަކުގެ ތެރެއިން ދަލީލެކެވެ. |  |  |
|  |  |  |  | **عَبْدُ اللهِ بن عُمَرُ**ގެ އަރިހުން **الْإِمَامُ الْبُخَارِي** ނެރުއްވި **حَدِيث**އެއްގައިވެއެވެ. ޤުބާ މިސްކިތުގައި ބައެއް ބޭކަލުން ފަތިސްނަމާދު ކުރައްވަން ތިއްބަވަނިކޮށް އެބޭކަލުންގެ އަރިހަށް ވަޑައިގެންނެވި ބޭކަލަކު ވިދާޅުވިއެވެ. ހަމަކަށަވަރުން އިތުރު އެކަލޭގެފާނުގެ މައްޗަށް ރޭގައި **قُرْآن** ބާވައިލައްވައި، **الْكَعْبَة**އާ ދިމާއަށް ކުރިމަތިލެއްވުމަށް އަމުރު ކުރެއްވިއްޖެއެވެ. ވީމާ ތިޔަބޭކަލުން އެދިމާއަށް ކުރިމަތިލައްވާށެވެ! އެވަގުތު އެބޭކަލުން ނަމާދުކުރައްވަން ތިއްބެވީ ޝާމުކަރައާ ދިމާއަށް ކުރިމަތި ލައްވައިގެންނެވެ. އެހެންކަމުން ހަމަ އެހިނދު އެބޭކަލުން **الْكَعبَة**އާ ދިމާއަށް އެނބުރި ވަޑައިގަންނަވައިފިއެވެ. ފަހެ، މިބޭކަލުން މި**عَمَل**ކުރެއްވެވީވެސް ހަމަ އެންމެ ބޭކަލެއްގެ ބަސްފުޅަކަށެވެ. އެހެންކަމުން މިއީވެސް **آحَادُ حَدِيث**އަށް **عَمَل**ކުރުން ވާޖިބުކަމުގެ ދަލީލުތަކުގެ ތެރެއިން ދަލީލެކެވެ..... |  |  |
|  |  |  |  | **صَحِيْحُ الْبُخَارِي**ގެ **خَبَرُ الْمَرْأَةِ الْوَاحِدَةِ** މިބާބުގައި **الْإِمَامُ الْبُخَارِي** ރިވާކުރައްވާފައިވާ **حَدِيث**އެއްގެ މާނާގައިވެއެވެ. **أَصْحَابُ** ބޭކަލުންގެ ތެރެއިން ބައެއް ބޭކަލުން އެއްގަމު މަހުން ތައްޔާރު ކުރެވިފައިވާ އެއްޗެއް ފަރީއްކުޅުއްވަން ތިއްބަވަނިކޮށް، ސަލާމާއި ޞަލަވާތްލެއްވި **رَسُولُ اللهِ**ގެފާނުގެ އަނބިކަނބަލަކު އެބޭކަލުންނަށް ވިދާޅުވެއްޖެއެވެ. ތިޔައީ ޟައްބު މަހެވެ. (ނޯޓް: ޟައްބަކީ ބޮނޑު ފާޑުގެ ސޫތްޕެކެވެ.) ތިޔައީ ޟައްބު މަހޭ އެކަމަނާ ވިދާޅުވުމުން، އެބޭކަލުން ފަރީއްކުޅުއްވުން ހުއްޓަވާލައްވައިފިއެވެ. އެބޭކަލުންގެ ތެރޭގައި **سَعْدُ**ގެފާނުވެސް އިންނެވިއެވެ. އެހިނދު **رَسُولُ الله حَدِيث** ކުރެއްވިއެވެ. ތިޔަބޭކަލުން ފަރީއްކުޅުއްވާށެވެ! އެއީ **حَلَالُ** އެއްޗެކެވެ. ނަމަވެސް ތިމަންކަލޭގެފާނު އެފަރީއްކުޅުއްވާ ހިއްޕުޅެއް ނުވެއެވެ. |  |  |
|  |  |  |  | **صَحِيحُ الْبُخَارِي**ގެ **بَابُ مَاجَاءَ فِي إِجَازَةِ خَبَرِ الْوَاحِدِ الصَّدُوقِ**މިބާބުގައި **الْإِمَامُ الْبُخَارِي** ރިވާކުރެއްވި **حَدِيث**އެއްގެ މާނާގައިވެއެވެ. މާތްﷲ ރުއްސުންލެއްވި އަބޫހުރައިރަތު ގެފާނު ވިދާޅުވިއެވެ. **رَسُولُ اللهِ**ގެ އަރިހުގައި ތިމަންބޭކަލުން ތިއްބަވަނިކޮށް އަޢުރާބީންގެ މީހަކު ތެދުވެ ދަންނަވައިފިއެވެ. ﷲގެ ރަސޫލާއެވެ! މާތްﷲގެ ފޮތުން އަޅުގަނޑަށް **حُكْم**އެއް ކޮށްދެއްވާށެވެ! އެހިނދު އަނެއް **خَصْمُ**ވެސް ތެދުވެ ދަންނަވައިފިއެވެ. ﷲގެ ރަސޫލާއެވެ! އޭނާ އެދެންނެވީ ތެދެކެވެ. މާތްﷲގެ ފޮތުން އޭނާއަށް **حُكْم**ކޮށްދެއްވާށެވެ! ފަހެ، ސަލާމާއި ޞަލަވާތްލެއްވި ނަބީކަލޭގެފާނު **حَدِيث** ކުރެއްވިއެވެ. ވީގޮތެއް ބުނެބަލާށެވެ! އޭނާ ދެންނެވިއެވެ. ހަމަކަށަވަރުން އަޅުގަނޑުގެ ދަރިފުޅަކީ މީނާއަށް އުޖޫރައަށް މަސައްކަތް ކޮށްދީ އުޅުނުމީހެކެވެ. ދެންމީނާގެ އަނބިކަނބުލޭގެއާ އޭނާ ޒިނޭކޮށްފިއެވެ. މީސްތަކުން އަޅުގަނޑަށް ބުނެދިނީ އަޅުގަނޑުގެ ދަރިފުޅު ރަޖަމުކުރަންޖެހޭނެ ކަމަށެވެ. ވީމާ އަޅުގަނޑު އޭނާގެ މަތިން ސަތޭކަ ބަކަރިން ފިދާއެއްދީފައި އަޅަކު މިނިވަންކޮށްފީމެވެ. އެއަށްފަހު **عِلْمُ**ވެރީންނާ ސުވާލުކުރީމެވެ. އެބޭކަލުން އަޅުގަނޑަށް ވިދާޅުވެދެއްވީ ހަމަކަށަވަރުން މީނާގެ އަނބިކަނބުލޭގެ ރަޖަމްކުރަންޖެހޭނެ ކަމަށާއި އަޅުގަނޑުގެ ދަރުފުޅު ސަތޭކަ އެތިފަހަރުން ޙައްދުޖަހާފައި އެއްއަހަރަށް އަރުވާލަން ޖެހޭނެކަމަށެވެ. އެހިނދު **رَسُولُ اللهِ حَدِيث** ކުރެއްވިއެވެ. ތިމަންކަލޭގެފާނުގެ ފުރާނަފުޅު އެކަލާނގެ އަތްޕުޅުގައިވާ ކަލާނގެ ގަންދެއްވާ **حَدِيث** ކުރައްވަމެވެ. ހަމަކަށަވަރުން ﷲގެ ފޮތުން ތިޔައިގެ ދެކަލުންނަށް **حُكْم**މިކޮށްދެއްވަނީއެވެ. ދަންނާށެވެ! އެބަކަރިތަކާއި އަޅުއަންހެނާއަކީ ކަލޭގެ ތަކެއްޗެވެ. އެތަކެތި ކަލެއަށް ރައްދުވެގެންވެއެވެ. ދަންނާށެވެ! ކަލޭގެ ދަރިފުޅުގެ މައްޗަށް އޮތް **حُكْم**އަކީ ސަތޭކަ އެތިފަހަރުން ޙައްދުޖަހާފައި އެއްއަހަރަށް އަރުވާލުމެވެ. ދަންނާށެވެ! އޭ އުނައިސެވެ! މީނާގެ އަނބިކަނބުލޭގެ ގާތަށް ވަޑައިގަންނަވާށެވެ! ޒިނޭކުރިކަމަށް އެކަނބުލޭގެ **إِعْتِرَافُ** ވެއްޖެނަމަ، އެކަނބުލޭގެ ރަޖަމުކުރައްވާށެވެ. (ނޯޓް: (1) މިއުނައިސުގެފާނަކީ އަސްލަމްވަންހައިގެ ބޭކަލެކެވެ. (2) ޒިނޭގެ ޙައްދުގެ މައްސަލާގައި މިދެމީހުންނަށް ދެގޮތަށް **حُكْم** ކުރެއްވުމުގެ ސަބަބަކީ މިދެމީހުންކުރެ އެކަކީ **مُحْصَن**އަކަށްވެފައި އަނެކަކީ **مُحْصَن**އަކަށް ނުވާތީއެވެ. **مُحْصَن**އަކީ **صَحَّ** ކައިވެންޏެއްގައި އެއްދާން ކޮށްފައިވާ މީހާއެވެ.) |  |  |
|  |  |  |  | ެ. **قَالَ رَسُولُ اللهِ صَلَّى اللهُ عَلَيهِ وَسَلَّم: "إِنَّ اللهَ فَرَضَ عَلَيكُم صِيَامَ رَمَضَانَ وَسَنَنْتُ لَكُمْ قِيَامَهُ" أَخرجه النَّسائيّ والبيهقيّ**މި**حَدِيث**ގެ މާނައަކީ، **رَسُولُ الله حَدِيث** ކުރެއްވިއެވެ. ހަމަކަށަވަރުން ﷲ، ތިޔަބައިމީހުންނަށް ރޯދަމަހުގެ ރޯދަ **فَرْضُ** ކުރައްވައިފިއެވެ. އަދި އެމަހުގެ **قِيَامُ الَّليلِ**އަކީ (އެބަހީ: އެމަހުގެ ރޭއަޅުކަމަކީ) ތިޔަބއިމީހުންނަށް މަންދޫބުކަމެއް ކަމުގައި ތިމަންކަލޭގެފާނު ލައްވައިފީމެވެ. |  |  |
|  |  |  |  | 1. އެއް**حَدِيث**އަކީ **اَلَا لَا تَظْلِمُوا إِنَّهُ لَا يَحِلُّ مَالُ امْرِئٍ إِلَّا بِطِيبِ نَفْسٍ مِنْهُ (رواه أحمد)** މި**حَدِيث**ގެ މާނައަކީ، ދަންނާށެވެ! ތިޔަބައިމީހުން އަނިޔާވެރި ނުވާހުށިކަމެވެ. އެހެނީ ހަމަކަށަވަރުން އެއްވެސް މީހެއްގެ މުދަލުގެ ތެރެއިން އެމީހާ ހެޔޮހިތުން ދީފިއެއްޗެއް މެނުވީ ހުއްދަ ނުވާހުއްޓެވެ. މިއެވެ. |  |  |
|  |  |  |  | **حَدِيث**ކުރެއްވިއެވެ. **صَلُّوا كَمَا رَأَيْتُمُونِيْ أُصَلِّيْ** މާނައަކީ،ތިމަންކަލޭގެފާނު ނަމާދުކުރައްވާތަން ތިޔަބާއިމީހުން ދުށްގޮތަށް ނަމާދުކުރާށެވެ! |  |  |
|  |  |  |  | މީގެ މިސާލަކީ **سُوْرَةُ الْبَقَرَة**ގެ 180ވަނަ އާޔަތާއި އޭގެ ނާސިޚު ކަމަށް ބެލެވޭ **حَدِيث**އެވެ. މިއާޔަތުގެ މާނައަކީ ތިޔަބައިމީހުންކުރެ މީހަކުގެ ގާތަށް މަރު އައިސް ޙާޟިރުވާހިނދު، އެމީހާ މުދަލެއް ދޫކުރާނަމަ، ހެޔޮގޮތުގައި މައިންބަފައިންނާއި ގާތްތިމާގެ މީހުންނަށް ވަޞިއްޔަތްކުރުން ތިޔަބައިމީހުންގެ މައްޗަށް ފަރްޟު ކުރެވިއްޖެއެވެ. އެކަން އޮތީ **تَقْوَى** ވެރީންގެ މައްޗަށް އޮތް **حَقّ**އެއްކަމުގައެވެ. މި**حُكم مَنْسُوخُ** ކުރެއްވޭ **حَدِيث**އަކީ: **إِنَّ اللهَ قَدْ أَعْطَى كُلَّ ذِيْ حَقٍّ حَقَّهُ فَلَا وَصِيَّةَ لِوَارِثٍ (أبوداود والترمذي)** މި**حَدِيث**ގެ މާނައަކީ، ހަމަކަށަވަރުން ކޮންމެ**حَقُّ**ވެރިއަކަށް އެމީހެއްގެ **حَقُّ**ވަނީ މާތްﷲ ދެއްވާފައެވެ. ވީމާ ވާރުތަވެރިއަކަށް މުދަލުގެ ވަޞިއްޔަތުން ލިބުމެއް ނެތެވެ. މިއެވެ. (ނޯޓް: ވަޞިއްޔަތް ކުރެވިފައިވާ ފަރާތަކީ ވާރުތަވެރީންގެ ތެރޭގައި ހިމެނޭ މީހެއްކަމުގައިވާނަމަ ވާރުތަވެރީން އެކަމަށް ހުއްދަ ދިނުން ޝަރުޠުވާ ކަމަށް ގިނަ ޢިލްމުވެރީން ވިދާޅުވެއެވެ. (ބައްލަވާ: **فَتْحُ البَارِي كِتَابُ الْوَصَايَة**) |  |  |
|  |  |  |  | މިސާލަކީ، **يَحْرُمُ مِنَ الرَّضَاعَةِ مَا يَحْرُمُ مِنَ النَّسَبِ (رواه مسلم)** މާނައަކީ، ނަސަބުގެ ގޮތުން ކައިވެނި **حَرَام**ވާ ކޮންމެ މީހަކު، އެއްކިރު ބުއިމުގެ ސަބަބުން ކައިވެނި **حَرَام**ވާނެއެވެ. މިއެވެ. |  |  |
|  |  |  |  | **حَدِيث**ކުރެއްވިއެވެ. **"مَا نَهَيْكُمْ عَنْهُ فَاجْتَنِبُوهُ وَمَا أَمَرْتُكُمْ بِهِ فَأْتُوا مِنْهُ مَااسْتَطَعْتُمْ فَإِنَّمَا أَهْلَكَ الَّذِيْنَ مِنْ قَبْلِكُمْ كَثْرَةُ مَسَائِلِهِمْ وَاخْتِلَافُهُمْ عَلَى أَنْبِيَائِهِمْ" (متّفق عليه)** މާނައަކީ، ތިޔަބައިމީހުންނަށް ތިމަންކަލޭގެފާނު ނަހީކުރެއްވިކަންތަކުން ދުރުވެގަންނާށެވެ! އަދި ތިޔަބައިމީހުންނަށް ތިމަންކަލޭގެފާނު އަމުރުކުރެއްވި ކަންތައް، ތިޔަބައިމީހުންނަށް ކުޅަދާނަކަން ލިބުނު މިންވަރަކުން ރަނގަޅަށް ކުރާށެވެ! ތިޔަބައިމީހުންގެ ކުރީގައި އިސްވެދިޔަ އުއްމަތްތައް ހަލާކުވެ ދިޔަކަން ކަށަވަރީ، އެބައިމީހުން ސުވާލު ގިނަކުރުމުންނާއި، އެބައިމީހުންގެ ނަބީބޭކަލުންނާ **خِلَاف**ވުމުންނެވެ. |  |  |
|  |  |  |  | މާތްﷲ ރުއްސުންލެއްވި **عُمَرُ**ގެފާނު **الْحَجَرُ الْأَسْوَدُ**ގައި ބޮސްދެއްވާތަން ތިމަންކަލޭގެފާނު ދެކެވަޑައިގަތީމެވެ. ބޮސްދެއްވަމުން ވިދާޅުވިއެވެ. ތިޔަ ހިލައަކީ ގެއްލުމެއް އަދި ފައިދާއެއްވެސް ކޮށްނުދެވޭނޭ ހިލައެއްކަން ހަމަކަށަވަރުން ތިމަންކަލޭގެފާނު ދެނެވަޑައިގަންނަވަމެވެ. **رسُولُ اللهِ**ހިލައިގައި ބޮސްދެއްވާތަން ފެނިވަޑައިނުގެންނެވިނަމަ، ތިމަންކަލޭގެފާނު ތިޔަހިލައަކު ބޮހެއް ނުދެއްވީމުހެވެ. |  |  |
|  |  |  |  | **"لَا تَكْتُبُوا عَنِّيْ وَمَنْ كَتَبَ عَنِّي غَيْرَ الْقُرْآنِ فَلْيَمْحُهُ" (رَوَاه المسلم)** މި**حَدِيث**ގެ މާނައަކީ ތިމަންކަލޭގެފާނުގެ ބަސްފުޅުތައް ތިޔަބައިމީހުން ނުލިޔާށެވެ! **قُرْآن** ފިޔަވައި އެހެން އެއްޗެއް ތިމަންކަލޭގެފާނުގެ އަރިހުން ލިޔެފިމީހާ ފަހެ، އެއެއްޗެއް ފުހެލާ ހުށިކަމެވެ! މި**حَدِيث** ރިވާކުރެއްވީ މާތްﷲ ރުއްސުންލެއްވި **أَبُو سَعِيدُ**ގެ އަރިހުން **الْإِمَام مُسْلِم**އެވެ. |  |  |
|  |  |  |  | ރަސޫލު ޒަމާނުގައި **حَدِيث** ނުވަތަ ސުންނަތް ތަދްވީނު ކުރެވިފައި ނުވާކަމަށްވިޔަސް އޭގެ ތެރެއިން ބައެއް ބަސްފުޅުތައް ހަމަ އެޒަމާނުގައި ލިޔެފައިވާކަން ސާބިތުވެއެވެ. އެއީ ލިޔުމުގެ ހުއްދަ ބައެއް ބޭކަލުންނަށް ދެއްވުމުން އެބޭކަލުން އަމިއްލަ ބޭނުންފުޅަށްޓަކައި ލިޔުއްވި ލިޔުއްވުމެވެ. މައްކާ ފަތަޙަކުރެއްވި ދުވަހު ދެއްވި ޚުޠުބާ ލިޔެދެއްވުމަށް ޔަމަނުކަރައިގެ ބޭކަލަކު އެދިވަޑައިގަތެވެ. އެބޭކަލަކީ އަބޫ ޝާހެވެ. **حَدِيث**ކުރެއްވިއެވެ. **"أُكْتُبُوا لِأَبِيْ شَاهٍ" (رواه البخاريّ)** މާނައަކީ، އަބޫޝާހަށް ތިޔަބައިމީހުން ލިޔެދޭށެވެ! މިއެވެ. އަދި ހަމައެފަދައިން ލިޔުމުގެ ހުއްދަދެއްވިކަން ސާބިތުވާ އެހެން **حَدِيث**ތައްވެސް ހުރެއެވެ. ފަހެ، އެކިއެކި ރަސްރަސްކަލުންނާއި ޢަރަބިކަރައިގެ ރަށްރަށުގެ އެކިއެކި ވެރީންނަށް ފަތްކޮޅު ލިޔުއްވާފައި ފޮނުއްވެވިއެވެ. އެއީ އިސްލާމްދީނަށް ވަނުމަށް ގޮވައިލެއްވުމަށެވެ. ހަމައެފަދައިން **أَصْحَابُ** ބޭކަލުންގެ ތެރެއިން ބައެއްބޭކަލުން **حَدِيث** ނުވަތަ ސުންނަތުގެ ތެރެއިން ބައެއްކަންތައް ލިޔުއްވިކަންވެސް ސާބިތުވެއެވެ. މިމޭރުމުން **عَبْدُ الله بن عَمْرُو**ވެސް ބައެއް **حَدِيث** ލިޔުއްވިއެވެ. މިލިޔުއްވުންތައް ފޮތަކަށް ހައްދަވައި އެފޮތަށް [**الصَّادِقَة**]ގެ ނަމުން ނަންދެއްވިއެވެ. |  |  |
|  |  |  |  | أبوداود ރިވާކުރެއްވި **حَدِيث**އެއްގައި ވެއެވެ. **عَبْدُ الله بن عَمْرُو** ވިދާޅުވިއެވެ. **رَسُولُ الله**ގެ ކޮންމެ ބަސްފުޅެއްވެސް ތިމަންކަލޭގެފާނު ލިޔުއްވަމެވެ. ބޭނުންފުޅަކީ ހިތުދަސްކުރައްވައި ރައްކައުތެރި ކުރެއްވުމެވެ. ފަހެ، ޤުރައިޝު ވަންހައިގެ ބޭކަލުން ތިމަންކަލޭގެފާނަށް މިކަން މަނާކުރިއެވެ. އަދި ބުނެފިއެވެ. **رَسُولُ الله**ގެ އަރިހުން އައްސަވާ ކޮންމެ އެއްޗެއް ކަލޭގެފާނު ލިޔުއްވަނީތޯއެވެ؟ އެކަލޭގެފާނަކީވެސް އިންސާނެކެވެ. ރުހިވަޑައިގެން ހުންނަވާ ޙާލުގައްޔާއި އެނޫން ޙާލަތެއްގައިވެސް ވާހަކަފުޅު ދައްކަވާފާނެއެވެ. ފަހެ، ތިމަންކަލޭގެފާނު ލިޔުއްވުން ހުއްޓަވައި ލެއްވީމެވެ. އަދި އެވާހަކަ **رَسُولُ الله**އަށް ދެންނެވީމެވެ. އެހިނދު ސަލާމާއި ޞަލަވާތްލެއްވި އިތުރު އެކަލޭގެފާނު އިނގިލިފުޅުން އެކަލޭގެފާނުގެ އަނގަފުޅާ ދިމާއަށް އިޝާރާތް ކުރައްވައި **حَدِيث** ކުރެއްވިއެވެ. **"أُكْتُبْ فَوَالَّذِيْ نَفْسِيْ بِيَدِهِ مَا يَخْرُجُ مِنْهُ إِلَّا حَقٌّ" (رواه أبوداود)** މާނައަކީ، ކަލޭގެފާނު ލިޔުއްވާށެވެ! އެކަލާނގެ يدقدرة ޕުޅުގައި ތިމަންކަލޭގެފާނުގެ ފުރާނަފުޅުވާ ރަސްކަލާނގެ ގަންދެއްވާ ވިދާޅުވަމެވެ. ތިމަންކަލޭގެފާނުގެ ދޫފުޅުން **حَقُّ** ބަސްފުޅެއް މެނުވީ ބޭރެއްނުވާނެއެވެ. މިއެވެ. |  |  |
|  |  |  |  | ރިބާވާ ތަކެތި ބަޔާންކޮށްދެއްވާ ސަލާމާއި ޞަލަވާތްލެއްވި އިތުރު އެކަލޭގެފާނު ޙަދީޘް ކުރައްވާފައިވެއެވެ.  عَنْ عُبَادَةَ بْنِ الصَّامِتِ، قَالَ قَالَ رَسُولُ اللَّهِ صلى الله عليه وسلم ‏ "‏ الذَّهَبُ بِالذَّهَبِ وَالْفِضَّةُ بِالْفِضَّةِ وَالْبُرُّ بِالْبُرِّ وَالشَّعِيرُ بِالشَّعِيرِ وَالتَّمْرُ بِالتَّمْرِ وَالْمِلْحُ بِالْمِلْحِ مِثْلاً بِمِثْلٍ سَوَاءً بِسَوَاءٍ يَدًا بِيَدٍ فَإِذَا اخْتَلَفَتْ هَذِهِ الأَصْنَافُ فَبِيعُوا كَيْفَ شِئْتُمْ إِذَا كَانَ يَدًا بِيَدٍ ‏"‏.‏ (صحيح مسلم 1587)  "ރަން ރަނަށް، ރިހި ރިއްސަށް، ގޮދަން ގޮދަނަށް، ބާރުލީ ބާރުލީއަށް، ކަދުރު ކަދުރަށް، ލޮނު ލޮނަށް، ހަމަހަމައަށް ބަރުން ބަރަށް، އަތުން އަތަށެވެ. މީގެ ވައްތަރުތައް ތަފާތުވެއްޖެއްޔާ، އަތުން އަތަށް ކަމުގައިވާނަމަ، ތިޔަބައިމީހުން އެދޭ ގޮތަކަށް ގަނެ ވިއްކާށެވެ." |  |  |
|  |  |  |  | عَنْ أَبِي هُرَيْرَةَ رَضِيَ اللَّهُ عَنْهُ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ: "الْإِيمَانُ بِضْعٌ وَسَبْعُونَ -أو بِضْعٌ وَسِتُّوْنَ- شُعْبَةٌ أَعْلاَهَا: قَوْلُ: لَا إِلَهَ إِلَّا اللَّهُ. وَأَدْنَاهَا: إِمَاطَةُ الْأَذَى عَنِ الطَّرِيقِ. وَالْحَيَاءُ شُعْبَةٌ مِنَ الْإِيمَانِ" (متّفق عليه)  މި ޙަދީޘްގެ މާނައަކީ އީމާންކަން (ދަރަޖައިގެ ގޮތުން) ބެހިގެންވަނީ 70 އެތައް ބަޔަކަށެވެ. ނުވަތަ 60 އެތައް ބަޔަކަށެވެ. ފަހެ އޭގެ ތެރެއިން އެންމެ މަތިވެރި ދަރަޖައަކީ الله މެނުވީ ޙައްޤުވެގެން އަޅުކަމެއް ކުރެވޭ އިލާހަކު ނެތް ކަމަށް އޮންނަ ބަސްފުޅެވެ. އަދި އޭގެ ތެރެއިން އެންމެ ކުޑަމިންވަރަކީ މަގުމަތީގައި ހުންނަ އުނދަގޫ ދެނިވި ތަކެރި އެއްފަރާތް ކޮށްލުމެވެ. ލަދުވެތި ކަމަކީވެސް އީމާންކަމުގެ ތެރެއިިންވާ ކަމެކެވެ. މިއެވެ. |  |  |
|  |  |  |  | ރަސޫލުاللهަ ޙަދީޘް ކުރެއްވިއެވެ.  من رأى مِنْكُم مُنْكرا فليغيره بِيَدِهِ إِن اسْتَطَاعَ فَإِن لم يسْتَطع فبلسانه فَإِن لم يسْتَطع فبقلبه وَذَلِكَ أَضْعَف الْإِيمَان (رواه مسلم)  މި ޙަދީޘުގެ މާނައަކީ، ތިޔަބައިމީހުންގެ ތެރެއިން މުންކަރާތެއް ދެކެފިމީހާ (ދަންނާށެވެ!) ފަހެ އެމީހާގެ އަތުން އެމުންކަރާތެއް ބަދަލުކުރާ ހުށިކަމެވެ. އެކަމުގެ މައްޗަށް ކުޅަދާނަކަށް ލިބިގެން ނުވާމީހާ އޭނާގެ ދުލުން އެ މުންކަރާތެއް ބަދަލު ކުރާހުށިކަމެވެ. އެކަމަށް ކުޅާދާނަކަށް ލިބިގެންނުވާ މީހާ އެމީހާގެ ހިތުން އެމުންކަރާތެއް ބަދަލު ކުރާހުށިކަމެވެ. ފަހެ، އެއީ (އެބަހީ، އެމީހާގެ ހިތުން މުންކަރާތް ބަދަލު ކުރާ ކުރުމަކީ) އީމާންކަމުގެ އެންމެ ދަށު ދަރަޖައެވެ. މިއެވެ. ހިތުން މުންކަރާތް ބަދަލު ކުރުމޭ ބުނެވޭ ބަހުގެ މާނައަކީ، ބަޔަކު ކުރާ ނުބައި ކަންތަކާމެދު ނުރުހުންތެރި ވެގެން ހުރުމާއި، އެ ނުބައިކަންތަކުގައި ބައިވެރި ނުވެ ހުރުމެވެ. ދިންނަވާނޭ މަގުގައި ހުރެވޭނީ އިސްވެދިޔަ ޤަވާޢިދު ތަކުގެ މަތީންނެވެ. |  |  |
|  |  |  |  | ތިރީގައި މިވަނީ ޤުދްސިއްޔަ ޙަދީޘެކެވެ.  يَا عبَادي إِنَّمَا هِيَ أَعمالكُم أحصيها لكم ثمَّ أُوَفِّيكم إِيَّاهَا فَمن وجد خيرا فليحمد الله وَمن وجد غير ذَلِك فَلَا يَلُومَنَّ إِلَّا نَفسه  (رواه مسلم)  މި ޙަދީޘްގެ މާނައަކީ: އޭ ތިމަންރަސްކަލާނގެ އަޅުތަކުންނޭވޭ! އެކަންތައް ވާކަން ކަށަވަރީ ތިޔަބައިމީހުން ކުރާ ޢަމަލުތައް ކަމުގައެވެ. ތިޔަބައިމީހުންގެ ޢަމަލުތައް ތިމަން ރަސްކަލާނގެ ހިމަނުއްވާ ލަހައްޓަވަމެވެ. ދެންފަހެ، އެ ޢަމަލުތަކަށް ފުރިހަމައަށް ޖަޒާ ދެއްވާހުށީމެވެ. ފަހެ، ހެޔޮގޮތުގައި (އެ ޢަމަލުތައް) ދެކެފި މީހާ اللهއަށް ޙަމްދު ކުރާ ހުށهކަމެވެ. ފަހެ އެނޫން ގޮތެއްގައި އެ ޢަމަލުތައް ދެކެފި މީހާ އެ މީހާގެ އަމިއްލަ ނަފްސަަށް މެނުވީ މަލާމާތް ނުކުރާ ހުށިކަމެވެ. މިއެވެ.  ރަސޫލުالله ގެ ޙަދީޘެކެވެ.  "لو كانت الدنيا تعدل عند الله جناح بعوضة ما سقى كافراً منها شربة ماء" (رواه الترمذي)  މި ޙަދީޘުގެ މާނައަކީ، ސަހްލު ބުން ސަޢްދު ވިދާޅުވިއެވެ. ރަސޫލުالله ޙަދީޘް ކުރެއްވިއެވެ. اللهގެ ޙަޟްރަތުގައި ދުނިޔެއަކީ މަދިރިއެއްގެ ފިޔަހާވެސް ގަދަރެއް ލިބިގެންވާ ތަނެއް ކަމުގައި ވާނަމަ، ދުނިޔެއިން ކާފިރަކަށް ބޯނެ ފެންފޮދެއް ވެސް ނުދެއްވީހެވެ. މިއެވެ. |  |  |
|  |  |  |  | ރަސޫލުاللهގެ ޙަދީޘެކެވެ.  عن أبي عبد الله خّباب بن الأرتّ قال: شكونا إلى رسول الله - صلى الله عليه وسلم - وهو متوسِّد بردة له في ظلّ الكعبة، فقلنا: ألا تستنصر لنا؟ ألا تدعو لنا؟ فقال: "قد كان من قبلكم يؤخذ الرجل، فيحفر له في الأرض، فيجعل فيها، فيجاء بالمنشار، فيوضع على رأسه، فيجعل نصفين، ويمشط بأمشاط الحديد من دون لحمه وعظمه، فما يصده ذلك عن دينه، والله ليتمّنَّ الله هذا الأمر حتى يسير الراكب من صنعاء إلى حضرموت لا يخاف إلاَّ الله والذئب على غنمه، ولكنكم تستعجلون" (رواه البخاري)  މި ޙަދީޘުގެ މާނައަކީ، ޚައްބާބު އިބްނުލް އަރައްތު ގެ އަރިހުން ރިވާވެގެންވެއެވެ. ހަމަކަށަވަރުން އެކަލޭގެފާނު ވިދާޅުވިއެވެ. ރަސޫލުالله، އެކަލޭގެފާނުގެ ރިދާކޮޅެއް، ބާލީހެއްގެ ގޮތެއްގައި ލައްވައި އޭގައި އިސްތަށިފުޅު އަޅުއްވައިގެން ގެފުޅުގެ ހިޔަލުގައި އޮންނަވަނިކޮށް ތިމަންބޭކަލުން ދަންނަވައިފީމުއެވެ. ޢަދާވާތްތެރީންގެ އުނދަގޫތަކުން ސަލާމަތް ވުމަށާއި، އެބައިމީހުންގެ މައްޗަށް ތިމަންމެންނަށް ނަޞްރު ދެއްވުމަށް އެދިވަޑައިގެން ދުޢާކޮށް ނުދެއްވާނުތޯއެވެ؟ ފަހެ، ޙަދީޘް ކުރެއްވިއެވެ. ތިޔަބައިމީހުންގެ ކުރީގައި އިސްވެދިޔަ އުއްމަތްތަކުގެ މީހުން ދަންނައެވެ! ފަހެ ހަމަކަށަވަރުން އެބައިމީހުންގެ ތެރެއިން اللهއަށް އީމާންވީ މީހާ ގެނެސް އޭނާއަށްޓަކައި ބިމުގައި ވަޅުގަނޑު ކޮނެ، އެވަޅުގަނޑުގައި އޭނާ ވަޅުކެވޭކަމުގައި ވިއެވެ. ދެން ކީސް ގެނެސް އޭނާގެ ބޮލުގައި ކީސްއަޅައި ދެފަޅިއަށް ކީހާލެވޭކަމުގައި ވިއެވެ. އަދި ދަގަނޑު ފުނަލުން ހަށިގަނޑުގައި ފުނާއަޅައި ކަށިން މަސް ވަކިކުރެވޭ ކަމުގައި ވިއެވެ. މިކަންކަމުން އޭނާ ދީން ދުކޮށެއް ނުލައެވެ. الله ގަންދެއްވާ ވިދާޅުވަމެވެ. ހަމަކަށަވަރުން މިކަންތައް (އެބަހީ، މިދީން) الله ފުރިހަމަ ކޮށްދެއްވާނެއެވެ. ޞަންޢާއިން ޙަޟްރަމަޥްތަށް ދަތުރުކޮށްފައިދާ މީހާ، الله މެނުވީ އެހެން ފަރާތަކަށް އެއްވެސް ބިރެއްނެތި ދަތުރުކޮށްފުމަށް ދާންދެންނެވެ. އޭނާގެ ބަކަރިތަކުގެ މައްޗަށް މިނިކާވަގު ދެކެ ގަންނަ ބިރެއް މެނުވީއެވެ. އެހެނެއްކަމަކު ތިޔަބައިމީހުން އަވަސްވެގަންނަނީއެވެ. މިއެވެ. |  |  |
|  |  |  |  | ސަލާމްލެއްވި އާދަމުގެފާނު ހެއްދެވުމަށްފަހު، އެކަލޭގެފާނުގެ އަރިކަށީގެ ކަށިކޮޅަކުން ޙައްވާގެފާނު ހެއްދެވިއެވެ. ޞައްޙަ ޙަދީޘުން މިކަން ސާބިތުވެއެވެ.  عَنْ أَبِي هُرَيْرَةَ رضى الله عنه قَالَ قَالَ رَسُولُ اللَّهِ صلى الله عليه وسلم "اسْتَوْصُوا بِالنِّسَاءِ خَيْرًا فَإِنَّ الْمَرْأَةَ خُلِقَتْ مِنْ ضِلَعٍ وَإِنَّ أَعْوَجَ شَىْءٍ فِي الضِّلَعِ أَعْلاَهُ فَإِنْ ذَهَبْتَ تُقِيمُهُ كَسَرْتَهُ وَإِنْ تَرَكْتَهُ لَمْ يَزَلْ أَعْوَجَ فَاسْتَوْصُوا بِالنِّسَاءِ خَيْرًا" (متفق عليه)  މިޙަދީޘުގެ މާނައަކީ، الله ރުއްސުންލެއްވި އަބޫހުރައިރަތުގެފާނު ވިދާޅުވިއެވެ. ރަސޫލުالله ޙަދީޘް ކުރެއްވިއެވެ. އަނބިންނާމެދުގައި ތިމަންކަލޭގެފާނު ކުރައްވާފައިވާ ވަޞިއްޔަތް ތިޔަބައިމީހުން ޤަބޫލުކޮށް، އެއަށް ޢަމަލުކޮށް، އެކަނބަލުންނާމެދު ހެޔޮގޮތުގައި ކަންތައްކުރާށެވެ! އެހެނީ ހަމަކަށަވަރުން އަންހެނާ ހެއްދެވިގެންވަނީ އަރިކަށީގެ ކަށިކޮޅަކުންނެވެ. އަރިކަށީގައި އެންމެ ގުދުކޮށް ހުންނަނީ އޭގެ އެންމެ މަތީބަޔެވެ. އެތެދުކުރަން އުޅެފިނަމަ އެބިންދައިގެން ހިނގައިދާނެއެވެ. (އެބަހީ، އެކަނބަލުންގެ ޠަބީޢަތަށް ވިސްނައިނުލައި، ހަރުކަށިކޮށް، ގަދަބާރުން މުޢާމަލާތް ކުރުމުން ދެން އަރާނީ ވަރިފަށަށެވެ.) އެ ތެދުކުރަން ނޫޅެ ދޫކޮށްލައިފިނަމަ އެހުންނާނީ އެހުރި ގުދުކަންމަތީގައެވެ. ވީމާ، އަނބީންނަށް ތިޔަބައިމީހުން ހެޔޮކޮށް ހިތާށެވެ! މިއެވެ. |  |  |
|  |  |  |  | ރަސޫލުالله ޙަދީޘްކުރެއްވިއެވެ.  كلّ مولود يولد على الفطرة فأبواه يهوِّدانه أو ينصّرانه أو يمجّسانه (متفق عليه)  މިޙަދީޘްގެ މާނައަކީ، ކޮންމެ އިންސާނަކުވެސް ދުނިޔެއަށް އުފަންވަނީ ފިޠްރަތުގެ ސާފުކަންމަތީގައެވެ. އޭނާ ޔަހޫދީއަކަށް ހަދަނީ، ނުވަތަ ނަޞާރާއަކަށް ހަދަނީ، ނުވަތަ މަޖޫސީއަކަށް ހަދަނީ އޭނާގެ މައިންބަފައިންނެވެ. މިއެވެ. |  |  |
|  |  |  |  | އަރަހުށި މާތްالله، ސަލާމްލެއްވި އާދަމުގެފާނު ބިމަށް ފޮނުއްވެވީ ހުކުރު ދުވަހެއްގައިކަން ސާބިތުވެއެވެ. ފަހެ، ރަސޫލުاللهގެ ޙަދީޘެއްގެ މާނައިގައިވެއެވެ. އެންމެ ހެޔޮކަންބޮޑު ދުވަހަކީ ހުކުރު ދުވަހެވެ. އެކަލާނގެ، އާދަމުގެފާނު ހެއްދެވީ ހުކުރު ދުވަހެއްގައެވެ. އަދި އާދަމުގެފާނު ސުވަރުގެ ވެއްދެވީ ހުކުރު ދުވަހެއްގައެވެ. ސުވަރުގެއިން ނެރުއްވީވެސް ހުކުރު ދުވަހެއްގައެވެ. ޤީޔާމަތްވާހުށީ ހުކުރު ދުވަހެއްގައެވެ. މިއެވެ. |  |  |
|  |  |  |  | عن ابن عباس رضي الله عنهما، قال:"كان بين آدم ، ونوح عشرة قرون كلهم على الإسلام" (رواه البخاري)  މިޙަދީޘުގެ މާނައަކީ، الله ރުއްސުންލެއްވި އިބްނު ޢައްބާސްގެފާނު ވިދާޅުވިއެވެ. އާދަމުގެފާނާއި، ނޫޙުގެފާނާ ދެމެދުގައި ދިހަ ޤަރްނުގައި އެންމެހައި މީސްތަކުން ތިބީ އިސްލާމްދީންމަތީގައެވެ. މިއެވެ. |  |  |
|  |  |  |  | ނާފިޢުގެ ކިބައިން ރިވާވެފައިވެއެވެ. أَذَّنَ ابْنُ عُمَرَ فِي لَيْلَةٍ بَارِدَةٍ بِضَجْنَانَ، ثُمَّ قَالَ: صَلُّوا فِي رِحَالِكُمْ، فَأَخْبَرَنَا أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ كَانَ يَأْمُرُ مُؤَذِّنًا يُؤَذِّنُ، ثُمَّ يَقُولُ عَلَى إِثْرِهِ: ((أَلَا صَلُّوا فِي الرِّحَالِ)) فِي اللَّيْلَةِ البَارِدَةِ، أَوِ الـمَطِيرَةِ فِي السَّفَرِ.**(**[**[1]**](http://www.jamiyyathsalaf.com/2277/#_edn1)**)** މާނައީ: ”(މައްކާގެ ކައިރީގައިވާ) ”ضَجْنَان“ އޭ ކިޔުނު ފަރުބަދަ ކައިރީގައި، ފިނި ރެއެއްގައި އިބްނު ޢުމަރު ބަންގި ގޮވާލެއްވިއެވެ. ދެން ”صَلُّوا فِي رِحَالِكُمْ“ މިފަދައިން ގޮވާލެއްވިއެވެ. އޭގެފަހުގައި، ތިމަންމެންނަށް ޚަބަރު ދެއްވިއެވެ. ފިނި ރެއެއްގައި، ނުވަތަ ދަތުރުމަތީގައި ވާރެވެހުނު ރެއަކު ރަސޫލުﷲ صَلَّى اللهُ عَلَيْهِ وَسَلَّمَ ބަންގިގޮވާ ބޭކަލަކަށް ބަންގިގޮވުމަށް އަމުރުކުރެއްވިއެވެ. އަދި ބަންގީގެފަހުގައި އެބޭކަލަކު ”أَلَا صَلُّوا فِي الرِّحَالِ“ މިފަދައިން ގޮވާލެއްވިއެވެ.“  ([1]) رواه البخاري (632)، ومسلم (697). |  |  |
|  |  |  |  | ޢަބްދުﷲ ބުނުލް ޙާރިޘް ވިދާޅުވިއެވެ. ”خَطَبَنَا ابْنُ عَبَّاسٍ فِي يَوْمٍ رَدْغٍ، فَلَمَّا بَلَغَ الـمُؤَذِّنُ حَيَّ عَلَى الصَّلاَةِ، فَأَمَرَهُ أَنْ يُنَادِيَ ((الصَّلاَةُ فِي الرِّحَالِ))، فَنَظَرَ القَوْمُ بَعْضُهُمْ إِلَى بَعْضٍ، فَقَالَ: «فَعَلَ هَذَا مَنْ هُوَ خَيْرٌ مِنْهُ وَإِنَّهَا عَزْمَةٌ“**(**[**[2]**](http://www.jamiyyathsalaf.com/2277/#_edn2)**)** މާނައީ: ”ވިއްސާރަވެ، ކިސަޑުހެދިފައިވާ ދުވަހެއްގައި އިބްނު ޢައްބާސް ތިމަންމެނަށް ޚުޠުބާއެއް ދެއްވިއެވެ. އޭގެފަހުގައި، ބަންގިގޮވާމީހާ ”حَيَّ عَلَى الصَّلاَةِ“ އާ ހަމައަށް ބަންގިފޯރުމުން ”الصَّلاَةُ فِي الرِّحَالِ“ މިފަދައިން ގޮވާލެއްވުމަށް އަމުރުކުރެއްވިއެވެ. އެހިނދު، (ނުރުހުންވުމުގެ ގޮތުން) އެތަނުގައި ތިބިމީހުން އެއްބަޔަކު އަނެއްބަޔަށް ބަލާލިއެވެ. އެހިނދު (އިބްނު ޢައްބާސް) ވިދާޅުވިއެވެ. ”ފަހެ، ބަންގި ގޮވިމީހާއަށްވުރެ ހެޔޮ ބޭކަލަކު (އެބަހީ؛ ނަބިއްޔާ صَلَّى اللهُ عَلَيْهِ وَسَلَّمَ) މިގޮތަށް ކަންތައް ކުރެއްވިއެވެ. އަދި ހަމަކަށަވަރުން (ހުކުރު ނަމާދަކީ ދޫނުކޮށްލެވޭނެ) ވާޖިބުވެގެންވާ ކަމެކެވެ.“ (އެބަހީ؛ އެއްކޮށް ދޫކޮށްލުން ހުއްދަނުވާ، އެހެންނަމަވެސް، އުޒުރުގެ ސަބަބުން އެންމެން ހުކުރު ނަމާދަށް ހާޒިރުވާކަށް ނުޖެހޭނެއެވެ.)  ([2]) رواه البخاري (616)، ومسلم (699). |  |  |
|  |  |  |  | އަދި ޞަޙީޙުލް ބުޚާރީގައި އައިސްފައިވާ ލަފްޒުގައި ވަނީ މިފަދައިންނެވެ. قَالَ ابْنُ عَبَّاسٍ لِمُؤَذِّنِهِ فِي يَوْمٍ مَطِيرٍ: إِذَا قُلْتَ أَشْهَدُ أَنَّ مُحَمَّدًا رَسُولُ اللَّهِ، فَلاَ تَقُلْ حَيَّ عَلَى الصَّلاَةِ، قُلْ: «صَلُّوا فِي بُيُوتِكُمْ»، فَكَأَنَّ النَّاسَ اسْتَنْكَرُوا، قَالَ: فَعَلَهُ مَنْ هُوَ خَيْرٌ مِنِّي.**(**[**[3]**](http://www.jamiyyathsalaf.com/2277/#_edn3)**)** މާނައީ: ”ވާރޭވެހުނު ދުވަހެއްގައި އިބްނު ޢައްބާސް އެކަލޭގެފާނުގެ ބަންގިގޮވާމީހާއަށް ވިދާޅުވިއެވެ. ތިބާ ”أَشْهَدُ أَنَّ مُحَمَّدًا رَسُولُ اللَّهِ“ ކިޔުމަށްފަހު ”حَيَّ عَلَى الصَّلاَةِ“ ނުގޮވާށެވެ. (އޭގެ ބަދަލުގައި) ”صَلُّوا فِي بُيُوتِكُمْ“ (މާނައީ: ތިޔަބައިމީހުން، ތިޔަބައިމީހުންގެ ގެތަކުގައި ނަމާދުކުރާށެވެ!) މިފަދައިން ގޮވާށެވެ. ފަހެ، މީސްތަކުންގެ ފަރާތުން ނުރުހުންތެރިކަން ފެނުނުހިނދު ވިދާޅުވިއެވެ. ތިމަންނައަށްވުރެ ހެޔޮ ބޭކަލަކު (އެބަހީ؛ ނަބިއްޔާ صَلَّى اللهُ عَلَيْهِ وَسَلَّمَ) މިގޮތަށް ކަންތައް ކުރެއްވިއެވެ.“  ([3]) صحيح البخاري (901). |  |  |
|  |  |  |  | އުސާމަތުލް ހުޛަލީ رَضِيَ اللهُ عَنْهُ ކިބައިން އައިސްފައިވެއެވެ. ޙުނައިނު ހަނގުރާމައިގެ ދުވަހަކީ ވިއްސާރަ ދުވަހެކެވެ. ފަހެ، ނަބިއްޔާ صَلَّى اللهُ عَلَيْهِ وَسَلَّمَ އެކަލޭގެފާނުގެ ބަންގިގޮވާމީހާއަށް ”أَنَّ الصَّلاَةَ فِي الرِّحَالِ“ މިފަދައިން ގޮވާލެއްވުމަށް އަމުރުކުރެއްވިއެވެ.**(**[**[4]**](http://www.jamiyyathsalaf.com/2277/#_edn4)**)**  ([4]) رواه أبو داود (1057) وأبو داود الطيالسي في مسنده (1417). |  |  |
|  |  |  |  | އިބްނު ޚުޒައިމާގައި އައިސްފައިވާ ލަފްޒުގައިވެއެވެ. ”ތިމަންމެން ރަސޫލުﷲ صَلَّى اللهُ عَلَيْهِ وَسَلَّمَ އާއެކުގައި ޙުދައިބިއްޔާގެ ދުވަސްތަކުގައި ވަނިކޮށް ވާރޭ ވެހުނެވެ. އެ ވާރޭގެ ސަބަބުން ތިމަންމެންގެ ފައިވާންތަކުގެ ތިރި ތެތްނުވެއެވެ. (އެބަހީ؛ ވާރޭވެހުނީ އެހާ ބޯކޮށެއްނޫނެވެ.) ފަހެ، ރަސޫލުﷲ صَلَّى اللهُ عَلَيْهِ وَسَلَّمَ ގެ ފަރާތްޕުޅުން ގޮވާލެއްވި ބޭކަލަކު ”أَنْ صَلُّوا فِي الرِّحَالِكُمْ“ މިފަދައިން ގޮވާލެއްވިއެވެ.**(**[**[5]**](http://www.jamiyyathsalaf.com/2277/#_edn5)**)**  ([5]) صحيح ابن خزيمة (1657). |  |  |
|  |  |  |  | ނުޢައިމުއް ނައްޙާމް**(**[**[6]**](http://www.jamiyyathsalaf.com/2277/#_edn6)**)** رَضِيَ اللهُ عَنْهُ ވިދާޅުވިއެވެ. ފިނިކަންގަދަ ރެއެއްގައި ތިމަން، ތިމަންގެ އަނބިމީހާ ޤަޟާޙާޖަތްކުރުވުމަށްޓަކައި ސަހަރާތެރޭގައި ވަނިކޮށް، ރަސޫލުﷲ صَلَّى اللهُ عَلَيْهِ وَسَلَّمَ ގެ ފަރާތްޕުޅުން ބޭކަލަކު ފަތިސްނަމާދަށް ގޮވާލެއްވިއެވެ. ފަހެ، ތިމަންނައަށް އަޑުއިވުނުހިނދު، ތިމަންނަ އެބޭކަލަކަށް ދެންނެވީމެވެ. ”(ގޭގައި) ހުރެއްޖެމީހެއްގެ މައްޗަކަށް ކުށެއްނެތޭ މިފަދައިން ރަސޫލުﷲ صَلَّى اللهُ عَلَيْهِ وَسَلَّمَ ޙަދީޘް ކުރެއްވިނަމައެވެ.“ ފަހެ، އެބޭކަލަކު ”الصَّلَاةُ خَيْرٌ مِنَ النَّوْمِ“ މިފަދައިން ގޮވާލެއްވުމަށްފަހު ”وَمَنْ قَعَدَ فَلَا حَرَجَ“ (މާނައީ: ”އަދި ގޭގައި ހުރެއްޖެމީހެއްގެ މައްޗަކަށް ކުށެއްނެތެވެ.) މިފަދައިން ގޮވާލެއްވިއެވެ.**(**[**[7]**](http://www.jamiyyathsalaf.com/2277/#_edn7)**)**  ([7]) رواه ابن أبي شيبة في مسنده (2/46 – رقم: 553)، والبيهقي في السنن الكبرى (1/397)، وقال الألباني في ”السلسلة الصحيحة“ (6/203): وهذا إسناد صحيح عزيز على شرط الشيخين. |  |  |
|  |  |  |  | އަލްއިމާމް އަލްބައިހަޤީ، އެބޭފުޅާގެ ސުނަނުގައި ނާފިޢުގެ ކިބައިން ގެންނަވާފައިވެއެވެ. أَنَّ ابْنَ عُمَرَ نَادَى بِالصَّلَاةِ فِي لَيْلَةٍ ذَاتِ بَرْدٍ وَرِيحٍ، ثُمَّ قَالَ فِي آخِرِ نِدَائِهِ: أَلَا صَلُّوا فِي رِحَالِكُمْ، أَلَا صَلُّوا فِي الرِّحَالِ، فَإِنَّ رَسُولَ اللهِ صَلَّى اللهُ عَلَيْهِ وَسَلَّمَ كَانَ يَأْمُرُ الْمُؤَذِّنَ إِذَا كَانَتْ لَيْلَةٌ بَارِدَةٌ أَوْ ذَاتُ مَطَرٍ أَوْ ذَاتُ رِيحٍ فِي سَفَرٍ يَقُولُ: ”أَلَا صَلُّوا فِي الرِّحَالِ“.**(**[**[11]**](http://www.jamiyyathsalaf.com/2277/#_edn11)**)** މާނައީ: ވައިގަދަ، ފިނިރެއެއްގައި އިބްނު ޢުމަރު ނަމާދަށް ގޮވާލެއްވިއެވެ. ދެން، އެގޮވާލެއްވުމުގެ އެންމެފަހު (ގޮވާލެއްވުމަކަށް) ((أَلَا صَلُّوا فِي رِحَالِكُمْ، أَلَا صَلُّوا فِي الرِّحَالِ)) މިފަދައިން ގޮވާލެއްވިއެވެ. ފިނި ރެއެއްގައި، ނުވަތަ ބޯކޮށް ވާރޭވެހުނު ރެއެއްގައި، ނުވަތަ ދަތުރުމަތީގައި ވައިގަދަރެއަކު ރަސޫލުﷲ صَلَّى اللهُ عَلَيْهِ وَسَلَّمَ ބަންގިގޮވާ ބޭކަލަކަށް ބަންގިގޮވުމަށް އަމުރުކުރެއްވިއެވެ. އަދި ބަންގީގެފަހުގައި އެބޭކަލަކު ”أَلَا صَلُّوا فِي الرِّحَالِ“ މިފަދައިން ގޮވާލެއްވިއެވެ.“  ([11]) رواه البيهقي في السنن الك برى (2/70)، والحديث مروي في الصحيحين وغيرهما من طرق أخرى. |  |  |
|  |  |  |  | މިގޮތަށް ދަލީލުކުރަނީ؛ އަންނަސާއީ، އެބޭފުޅާގެ ސުނަނުގައި ޢަމްރު ބުން ޢައުސްގެ ކިބައިން ރިވާވެފައިވާ ރިވާޔަތެވެ. ޢަމްރު ވިދާޅުވިއެވެ. ޘަޤީފުވަންހައިގެ މީހަކު ތިމަންމެނަށް ޚަބަރުދިނެވެ. ދަތުރުމަތީގައި ވިއްސާރަ ރެއެއްގައި ނަބިއްޔާ صَلَّى اللهُ عَلَيْهِ وَسَلَّمَ ގެ ފަރާތްޕުޅުން ގޮވާލައްވާ ބޭކަލަކު ”حَيَّ عَلَى الصَّلاَةِ، حَيَّ عَلَى الفَلَاحِ، صَلُّوا فِي رِحَالِكُمْ“ މިފަދައިން ގޮވާލެއްވި އަޑުއެހީމެވެ.**(**[**[21]**](http://www.jamiyyathsalaf.com/2277/#_edn21)**)**  ([21]) رواه النسائي (653) وصححه الألباني. |  |  |
|  |  |  |  | ޢަބްދު ﷲ އިބްނު މަސްޢޫދު ވިދާޅުވިއެވެ .  \* ﷲ ގެ ރަސޫލާ ( 2 ) ޙަދީޘްފުޅު ކުރެއްވިއެވެ:  ތިމަންކަލޭގެފާނީ ތިޔަބައި މީހުންގެ ތެރެއިން އެންމެފުރަތަމަ ޙައުޟު ކުއިރީއަށްދާ ބޭކަލެވެ. ބައެއްމީހުން އޭގެ ކައިރިއަށް ދިޔުން މަނާކުރެވޭނެތެވެ. އެހެންކަމުން ތިމަންކަލޭގެފާނު ދަންނަވާނެއެވެ.  " އޭރައްބެވެ. (އެމީހުންނީ) ތިމަންކަލޭގެފާނަށް ތަބަޢަވީ ބައެކެވެ."  ދެން ދެންނެވޭނެވެ. "ކަލޭގެފާނަށް ފަހު އެބައިމީހުން އަލަށް (ދީނުގެ ތެރެއަށް) އުފެއްދި ކަންތައްތައް ކަލޭގެފާނަށް އެނގިވަޑައި ނުގަންނަވަތެވެ.]  bukhari 6576  muslim 2297 |  |  |
|  |  |  |  | ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. (( لا  الصبر عند الصدمة الأولى ( - متفق عليه  މާނަ: " ކެއްތެރިވުން ވާކަން ކަށަވަރީ މުޞީބާތުގެ ކުރީކޮޅުގައެވެ."  "އެބަހީ: ކެއްތެރިވުމުގެ ސަވާބާއި  އަޖުރު ޙާޞިލުވެގެންދާ ހަގީގީ |  |  |
|  |  |  |  | ((عن حذيفة ه عن النبي قال: "والذي نفسي بيده، لتأمرن بالمعروف، ولتنهون عن النكر، أو لوگ الله أن يبعث علم عقابا منه، ثم تذعونه فلا يستجاب لمُ"» '  ނަބިއްޔާ ޓީ ގެ އަރިހުން ޙުދައިފާ 4 ރިވާކުރެއްވިއެވެ. އެކަލޭގެފާނު އަކީ ޙަދީޘް ކުރެއްވިއެވެ. "ތިމަންކަލޭގެފާނުގެ ފުރާނަފުޅު އެފާރާތެއްގެ އަތްޕުޅުގައިވާ ގަންދެއްވައި ވިދާޅުވަމެވެ. ހަމަކަށަވަރުން، ތިޔަބައިމީހުން ހެޔޮކަންތައްތަކަށް އަމުރުކުރާހުށިކަމެވެ.  ފަރާތް އަދި  ހަމަކަށަވަރުން ތިޔަބައިމީހުން މުންކަރާތްތައް ނަހީކުރާހުށިކަމެވެ. އެހެންނޫންނަމަ، ހަމަކަށަވަރުން، ﷲގެ ޙަޟްރަތުން ކޯފާއެއް ބާވައިލެއްވުމަކީ ދުރުގައިވާ ކަމެއް ނޫނެވެ.އެއައްފަހު، ތިޔަބައިމީހުން އެކަލާނގެ ޙަޟުރަތައް ދުޢާދަންނަވާނޭއެވެ. ފަހެ، (އެހާރުން) ތިޔަބައިމީހުންގެ ދުޢާ އިޖާބައެއް  ނުކުރެވޭހުށްޓެވެ." |  |  |
|  |  |  |  | وعن أبي هريرة الله عنه قال: قال رسول الله صل الله عليه وس ما نقصت صدقة من مالِ(  ”ޞަދަޤާތުގެ ސަބަބުން މުދާ މަދެއް ނުވެއެވެ." |  |  |
|  |  |  |  | ނާފިޤުންގެ ތިން އަލާމާތެއްވެއެވެ. ވާހަކަ ދައްކައިފިނަމަ ދޮގުހަދައެވެ. އަދި އްޖެނަމަ ޚިލާފުވެއެވެ. އަދި އަމާނާތެއް ހަވާލުކުރެވިއްޖެނަމަ ޚިޔާނާތްތެރިވެއެވެ.“ |  |  |
|  |  |  |  | أبي ه رة الله عنه قال: قال رسول الله ص الله علي و ام وأن. فإن الظن أكذب الحديث (  ތިޔަބައިމީހުން ގޯސް ހީކުރުންތަކާ ދުރުވެގަންނާށެވެ. ފަހެ، ހަމަކަށަވަރުން ހީ އަކީ އެންމެ ދޮގުވާހަކައެވެ.“ |  |  |
|  |  |  |  | އީމާންތެރިކަން ފަސްދޮޅަސް އެތައް ބަޔަކަށް ބެހިގެންވެއެވެ  އަދި ލަދުވެތިކަމަކީ އީމާންތެރިކަމުގެ ބައެކެވެ.“ |  |  |
|  |  |  |  | نَ أبي هريرة الله عنه قال: قال رسول الله صل الله عليه و ( الراكب على الماشي الناشِي على القاعد، والقليل على الكثير  ”އެއްޗަކަށް ސަވާރުވެގެންދާމީހާ ހިނގާފައިދާ މީހާއަށް ސަލާމްކުރާހުށިކަމެވެ. އަދި ހިނގާފައިދާމީހާ އިށީނދެއިންނަމީހާއަށް ސަލާމްކުރާހުށިކަމެވެ. އަދި މަދުމީހުން ގިނަމީހުންނަށް ސަލާމްކުރާހުށިކަމެވެ.“ |  |  |
|  |  |  |  | (الْمُؤْمِنُ مِرْآةُ الْمُؤْمِنِ)  މާނައީ: "މުއުމިނަކީ އަނެއް މުއުމިނުގެ މޫނު ބަލާ ލޯގަނޑެވެ."  رواه أبو داود في السنن والبخاري في أدب المفرد. |  |  |
|  |  |  |  | (من بنى لله مسجدا بنى الله له بيتا في الجنة)  މާނައީ: "ﷲއަށްޓަކައި މިސްކިތެއް އަޅައިފިމީހާއަށްޓަކައި، ސުވަރުގޭގައި ގެކޮޅެއް އެއިލާހު ބިނާކޮށްދެއްވާނެއެވެ." متفق عليه. |  |  |
|  |  |  |  | ނަބިއްޔާ ﷺ ޙަދީޘްކުރައްވާފައިވެއެވެ.  (كل معروف صدقة)  މާނައީ: "ކޮންމެ ހެޔޮކަމަކީވެސް ޞަދަޤާތެވެ"  رواه البخاري: 6021 |  |  |
|  |  |  |  | ނަބިއްޔާ ﷺ ޙަދީޘްކުރެއްވިއެވެ.  (الرَّاحِمُوْنَ يَرْحُمُهُمُ الرَّحْمنُ، إِرْحَمُوا مَنْ فيْ الأَرْضِ، يَرْحَمْكُمْ مَنْ فِي السَّمَاءِ)  މާނައީ: "ﷲ ރަޙުމްކުރާ މީހުންނަށް ރަޙްމުކުރައްވައެވެ. ބިންމަތީގައިވާ މީހުންނަށް ރަޙްމުކުރާށެވެ. އުޑުގައިވާ ފަރާތް ތިޔަބައިމީހުންނަށް ރަޙްމްކުރައްވާނެއެވެ."  (رواه الترمذي: 1924 و أحمد في المسند (6494) و صححه الألباني) |  |  |
|  |  |  |  | ޖަރީރު ބިން ޢަބްދުﷲ ރަޟިޔަﷲ ޢަންހު ރިވާކުރައްވައެވެ.  (بَايَعْتُ النَّبِيَّ صَلَّى اللَّهُ عَلَيْهِ وَسَلَّمَ عَلَى إِقَامِ الصَّلَاةِ وَإِيتَاءِ الزَّكَاةِ وَالنُّصْحِ لِكُلِّ مُسْلِمٍ)  މާނައީ:” ނަމާދު ޤާއިމުކުރުމަށާއި ޒަކާތްދިނުމަށާއި އަދި ކޮންމެ މުސްލިމަކަށް ނަޞީޙަތްދިނުމުގެ މައްޗަށް ނަބިއްޔާ ޞައްލަﷲ ޢަލައިހި ވަސައްލަމައަށް ތިމަންކަލޭގެފާނު ބައިއަތު ހިއްޕެވީމެވެ.”  (متفق عليه) |  |  |
|  |  |  |  | ނަބިއްޔާ ﷺ ޙަދީޘްކުރައްވާފައިވެއެވެ.  (فِتْنَةُ الرَّجُلِ فِي أَهْلِهِ وَمَالِهِ وَجَارِهِ تُكَفِّرُهَا الصَّلَاةُ وَالصَّدَقَةُ وَالْأَمْرُ بِالْمَعْرُوفِ وَالنَّهْيُ عَنْ الْمُنْكَرِ)  މާނައީ: “އެމީހަކު އިމްތިހާނުކުރެވޭ ފިތުނަތަކުގެ ތެރޭގައި އަހުލުވެރިންނާއި މުދަލާއި ދަރިންނާއި އަދި އަވައްޓެރިންވެއެވެ. އެ(ފާފަތައް) ނަމާދާއި ރޯދައިންނާއި ޞަދަޤާތުންނާއި އަދި ހެޔޮކަންކަމަށް އަމުރުކުރުމުންނާއި އަދި ނުބައިކަންކަމަށް މަނާކުރުމުން ފޮހެލައެވެ.”  (متفق عليه) |  |  |
|  |  |  |  | ނަބިއްޔާ ﷺ ޙަދީޘްކުރައްވައެވެ.  (فَإِذَا أَتَيْتُمْ إِلَى الْمَجَالِسَ فَأَعْطُوا الطَّرِيقَ حَقَّهَا قَالُوا وَمَا حَقُّ الطَّرِيقِ قَالَ غَضُّ الْبَصَرِ وَكَفُّ الْأَذَى وَرَدُّ السَّلَامِ وَأَمْرٌ بِالْمَعْرُوفِ وَنَهْيٌ عَنْ الْمُنْكَرِ)  މާނައީ: “ތިޔަބައިމީހުން އިށީންނަށް (މަގުމަތީގައިވާ އިށީންނަ ތަނަކަށް) އަތުވެއްޖެނަމަ، މަގަށް އޭގެ ޙައްޤު ދޭށެވެ.” ޞަޙާބީ ބޭކަލުން ދެންނެވިއެވެ. އަދި މަގުގެ ޙައްޤަކީ ކޮބައިތޯއެވެ؟ ޙަދީޘްކުރެއްވިއެވެ. “ބެލުން ތިރިކުރުމެވެ. އަދި (މީސްތަކުންނަށް) އުނދަގޫ ދިނުމުން ދުރުވުމެވެ. އަދި ސަލާމަށް ރައްދުދިނުމެވެ. އަދި ހެޔޮކަންކަމަށް އަމުރުކޮށް ނުބައިކަންކަން މަނާކުރުމެވެ.”  ( رواه البخاري و مسلم) |  |  |
|  |  |  |  | ނަބިއްޔާ ﷺ ޙަދީޘްކުރައްވާފައިވެއެވެ.  (وَالَّذِي نَفْسِي بِيَدِهِ لَتَأْمُرُنَّ بِالْمَعْرُوفِ وَلَتَنْهَوُنَّ عَنْ الْمُنْكَرِ أَوْ لَيُوشِكَنَّ اللَّهُ أَنْ يَبْعَثَ عَلَيْكُمْ عِقَابًا مِنْهُ ثُمَّ تَدْعُونَهُ فَلَا يُسْتَجَابُ لَكُمْ)  މާނައީ: ”އެފަރާތެއްގެ އަތްޕުޅުގެ ދަށުގައި ތިމަންކަލޭގެފާނުގެ ފުރާނަފުޅު ވާ ފަރާތްގަންދެއްވައި ހުވާކުރައްވަމެވެ. ތިޔަބައިމީހުން ހެޔޮކަންކަމަށް ޢަމުރުކުރާހުށިކަމެވެ. އަދި ނުބައިކަންކަން މަނާކުރާހުށިކަމެވެ. ނުވަތަ ތިޔަބައިމީހުންނަށް ﷲގެ ފަރާތުން ޢަޒާބެއް އައުން ގާތްވެދާހުއްޓެވެ. އަދި އެޔަށްފަހު ތިޔަބައީހުން އެއިލާހަށް ދުޢާކޮށްފިނަމަ އިޖާބަ ނުކުރެވޭ ހުއްޓެވެ.”  رواه الترمزي (2169) و ابن ماجه (4004) |  |  |
|  |  |  |  | ނަބިއްޔާ ﷺ ޙަދީޘްކުރެއްވިއެވެ.  (إِنَّ أَوَّلَ مَا دَخَلَ النَّقْصُ عَلَى بَنِي إِسْرَائِيلَ كَانَ الرَّجُلُ يَلْقَى الرَّجُلَ فَيَقُولُ يَا هَذَا اتَّقِ اللَّهَ وَدَعْ مَا تَصْنَعُ فَإِنَّهُ لَا يَحِلُّ لَكَ ثُمَّ يَلْقَاهُ مِنْ الْغَدِ فَلَا يَمْنَعُهُ ذَلِكَ أَنْ يَكُونَ أَكِيلَهُ وَشَرِيبَهُ وَقَعِيدَهُ فَلَمَّا فَعَلُوا ذَلِكَ ضَرَبَ اللَّهُ قُلُوبَ بَعْضِهِمْ بِبَعْضٍ)  މާނައީ: "ހަމަކަށަވަރުން އެންމެ ފުރަތަމަ ބަނީ އިސްރާއިލު (ބާގައިގެ) މީހުންނަށް އައި (ދީނީގޮތުން) އުނިކަމަކީ އެބައިމީހުން މީހަކާ ބައްދަލުވެއްޖެނަމަ ބުނެއެވެ. އޭ މިހިރަ މީހާއެވެ. ﷲއަށް ތަޤުވާވެރިވާށެވެ. އަދި ތިކުރާ ކަންތައް ދޫކޮށްލާށެވެ. ފަހެ ހަމަކަށަވަރުން ތިއީ ކަލެއަށް ކުރުން ހުއްދަވެގެންވާ ކަމެއްނޫނެވެ. އެޔަށްފަހެ އޭނާ ފަހުން އަނެއްކާވެސް އެމީހާއާ ބައްދަލުވެއެވެ. އަދި އޭނާ (ކުރިން މަނާކުރިފަދައިން އެމުންކަރާތުގެ) އެނުބައިކަމުގެ މައްޗަށް މަނާނުކުރެއެވެ. އެއީ އޭނާއާއި އެކު ކައި ބޮއެ މަޖިލީސްކޮށް އެކުއުޅުމަށް ޓަކައެވެ. ދެން އެބައިމީހުން އެފަދައިން ކަންތައް ކުރުމުން، ﷲ (ސުބުޙާނަހޫ) އެބައިމީހުންގެ ހިތްތައް އަނެއްބަޔެއްގެ ހިތްތަކާއި އެކު ޙައްޤާއިދުރު، ހިތްހަރުބައެއްކަމުގައި ލެއްވިއެވެ.”  رواه أبو داود. 4336 |  |  |
|  |  |  |  | ނަބިއްޔާ ﷺ ޙަދީޘްކުރެއްވިއެވެ.  ” الْأَنْصَارُ لَا يُحِبُّهُمْ إِلَّا مُؤْمِنٌ وَلَا يُبْغِضُهُمْ إِلَّا مُنَافِقٌ فَمَنْ أَحَبَّهُمْ أَحَبَّهُ اللَّهُ وَمَنْ أَبْغَضَهُمْ أَبْغَضَهُ اللَّهُ”   މާނައީ: “އަންޞާރުބޭކަލުން ދެކެ މުއުމިނުން މެނުވީ ލޯބިނުވާހުއްޓެވެ. އަދި އެބައިމީހުންދެކެ މުނާފިޤުން މެނުވީ ރުޅިނާރާ ހުއްޓެވެ. އަދި އެބައިމީހުން ދެކެ ލޯބިވެއްޖެމީހަކު ދެކެ ﷲ (ސުބުޙާނަހޫ) ވަތަޢާލާ ލޯބިވެތިވެވޮޑިގެންވެއެވެ. އަދި އެބައިމީހުން ދެކެ ރުޅިއަރައިފި މީހަކު ދެކެ، ﷲ (ސުބުޙާނަހޫ) ކޯފާވެވޮޑިގެންވެއެވެ.”  (رواه البخاري(3572) و مسلم (75) |  |  |
|  |  |  |  | ނަބިއްޔާ ﷺ ޙަދީޘްކުރެއްވިއެވެ.  (لَيَبْلُغَنَّ هَذَا الْأَمْرُ مَا بَلَغَ اللَّيْلُ وَالنَّهَارُ\* وَلَا يَتْرُكُ اللَّهُ بَيْتَ مَدَرٍ وَلَا وَبَرٍ إِلَّا أَدْخَلَهُ اللَّهُ هَذَا الدِّينَ)\*أي: ما طلع عليه الليل و النهار. )  މާނައީ: “ދުވާލާއި ރޭގަނޑު އެތަނެއްގެ މައްޗަށް އަރާއޮއްސޭ ކޮންމެ ތާކަށް މިދީން ފޯރާހުއްޓެވެ. އަދި ﷲ (ސުބުޙާނަހޫ ވަތަޢާލާ) މިދީން ނުވައްދަވާ އެއްވެސް ގެޔެއްނުވާނެއެވެ. އެއީ (ވެލިން ބިނާކޮށްފައިވާ)ގެތަކާއި އަދި (އާދައިގެ ރަށްފުށު، ނުވަތަ ޞަޙަރާތެރޭގެ) ފޭލިގެތައްކަމުގައިވެސް މެއެވެ.” (އެބަހީ: ރަށުތެރެއާއި އަދި ޞަޙަރާތެރޭގައިވާ ރަށްފުށުގައިވާ ގެތަކަށްވެސް، ހުރިހާ ފެންވަރެއްގެ ގެތަކަކަށްވެސް މިދީން ވަންނާނެއެވެ.)  (رواه الإمام أحمد في المسند: (16509). قال الهيثمي: رجال أحمد رجال الصحيح. (مجمع الزوائد: 6/14) |  |  |
|  |  |  |  | ނަބިއްޔާ ﷺ ޙަދީޘްކުރައްވާފައިވެއެވެ.  (عن عبد الله بن عمر قال: قال رجل في غزوة تبوك في مجلس: ما رأينا مثل قرائنا هؤلاء، أرغبَ بطونًا، ولا أكذبَ ألسنًا، ولا أجبن عند اللقاء! فقال رجل في المجلس: كذبتَ, ولكنك منافق ! لأخبرن رسول الله صلى الله عليه وسلم، فبلغ ذلك النبي صلى الله عليه وسلم ونـزل القرآن. قال عبد الله بن عمر: فأنا رأيته متعلقًا بحَقَب ناقة رسول الله صلى الله عليه وسلم تَنْكُبه الحجارة, وهو يقول: ” يا رسول الله، إنما كنا نخوض ونلعب!”ورسول الله صلى الله عليه وسلم يقول: أَبِاللهِ وَآيَاتِهِ وَرَسُولِهِ كُنْتُمْ تَسْتَهْزِئُونَ \* لا تَعْتَذِرُوا قَدْ كَفَرْتُمْ بَعْدَ إِيمَانِكُمْ)  މާނައީ: ޢަބްދުﷲ ބްނު ޢުމަރު ރަޟިޔަﷲ ޢަންހު ރިވާކުރައްވައެވެ. ތަބޫކު ހަނގުރާމައިގައި އެތަނުން ބައެއްގެ ތެރޭގައި މީހަކު ބުންޏެވެ. ތިމަންމެންގެ މިކިޔަވާއުޅޭ މިބައިމީހުން (ނަބިއްޔާގެ ޞަޙާބީންނަށް ނިސްބަތްކޮށް މި) ފަދަ ބަޔަކު ތިމަންނާމެން ނުދެކެމެވެ. އެބައިމީހުންގެ އެންމެ ސަމާލުކަންދެނީ އެބައިމީހުން ބަނޑުތައް ފުރުމަށެވެ. އަދި އެޔަށްވުރެ ދޮގުވެރި ބަޔަކު ނުވެއެވެ. އަދި ޢަދުއްވުންނާއި ބައްދަލުކުރާހިނދު އެޔަށްވުރެ ފިނޑިބަޔަކުނުވެއެވެ. ދެންއެތަނުގައިވީ އެހެން މީހަކު ބުންޏެވެ. “ކަލޭ ދޮގު ހަދައިފިއެވެ. ނަމަވެސް ތިބާއީ މުނާފިޤެކެވެ. ނަބިއްޔާ ޞައްލަﷲ ޢަލައިހި ވަސައްލަމައަށް ތިކަމުގެ ޚަބަރު ހަމަކަށަވަރުން ދޭހުށީމެވެ. ދެން ނަބިއްޔާ ޞައްލަﷲ ޢަލައިހި ވަސައްލަމައަށް އެޚަބަރު ފޯރައްޖެއެވެ. އަދި ޤުރުއާނުން (އާޔަތްތަކެއް އެކަމާ ގުޅިގެން) ބާވާލައްވައިފިއެވެ.” ދެން ޢަބްދުﷲ ބްނު ޢުމަރު ރަޟިޔަﷲ ޢަންހު ވިދާޅުވިއެވެ. “ހަމަކަށަވަރުން ތިމަންބޭކަލުން އެހެން ބުނި މީހާ ނަބިއްޔާ ޞައްލަﷲ ޢަލައިހި ވަސައްލަމަގެ ޖަމަލުކޮޅުގެ ވާގަނޑުގައި އެލިގަނެގެންވާހާލު އޭނާގެ ފައި ހިލަތަކުގައި (ބިންމަތީގައި) ދެމެމުންދާ ހާލު ދެކެވަޑައިގަތީމެވެ. އަދި އޭނާ ބުނަމުންދިޔައެވެ. “ތިމަންމެން ފޫހިފިލުވާލައި މަޖާކުރުމަށްޓަކައި މެނުވީ އެކަންނުކުރަމެވެ.” އަދި ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘްކުރައްވައެވެ.”أَبِاللهِ وَآيَاتِهِ وَرَسُولِهِ كُنْتُمْ تَسْتَهْزِئُونَ \* لا تَعْتَذِرُوا قَدْ كَفَرْتُمْ بَعْدَ إِيمَانِكُمْ .(މާނައީ): ތިޔަބައިމީހުން މަލާމާތްކޮށްއުޅުނީ ﷲއާއި އެއިލާހުގެ އާޔަތްތަކާއި އަދި ރަސޫލާއަށް ހެއްޔެވެ؟ އުޒުރުނުދައްކާށެވެ. އީމާންވުމަށްފަހުގައި ތިޔަބައިމީހުން ކާފަރުވެއްޖެއެވެ.”  رواه ابن أبي حاتم في تفسيره والطبري وصححه أحمد شاكر. (14/334) |  |  |
|  |  |  |  | ނަބިއްޔާ ﷺ ޙަދީޘްކުރައްވާފައިވެއެވެ.  (لَيْسَ أَحَدٌ أَحَبَّ إِلَيْهِ الْمَدْحُ مِنْ اللَّهِ مِنْ أَجْلِ ذَلِكَ مَدَحَ نَفْسَهُ)  މާނައީ: “އެއްވެސް މީހަކު ﷲ (ސުބުޙާނަހޫ ވަތަޢާލާ)އަށް ވުރެ ބޮޑަށް މަދަޙަ(ޘަނާ)އަށް ލޯބިނުކުރައްވައެވެ. އެކަމުގެ ސަބަބުން އެއިލާހުގެ ނަފުސަށް މަދަޙަ ވަޙީކުރައްވާފައިވެއެވެ.”  متفق عليه(رواه البخاري: (4922، 6968) و رواه مسلم و هذا لفظه (2760)) |  |  |
|  |  |  |  | ނަބިއްޔާ ﷺ ޙަދީޘްކުރައްވާފައިވެއެވެ.  (‍‍‍‍‍ أَيُّمَا رَجُلٍ قَالَ لأَخِيهِ يَا كَافِرُ‏.‏ فَقَدْ بَاءَ بِهَا أَحَدُهُمَا)  މާނައީ: "މީހަކު އޭނާގެ އަޚާގެ މައްޗަށް އޭ ކާފަރޭ ބުނެފިނަމަ، ފަހެ އެކަން އެތަނުން އެކަކުގެ މައްޗަށް ދާހުށިކަމެވެ."  رواه البخاري 6104 في صحيحه. |  |  |
|  |  |  |  | ޢަބްދު ﷲ (ބްނު މަސްޢޫދު) رضي الله عنه ވިދާޅުވިއެވެ:  (سَأَلْتُ النَّبِيَّ صَلَّى اللهُ عَلَيْهِ وَسَلَّمَ: " أَيُّ الذَّنْبِ أَعْظَمُ عِنْدَ الله؟ قَالَ: «أَنْ تَجْعَلَ لِله نِدًّا وَهُوَ خَلَقَكَ» قُلْتُ: إِنَّ ذَلِكَ لَعَظِيمٌ)  މާނައީ: "އަހުރެން ﷲ ގެ ރަސޫލާ ؛ ގެ އަރިހުން ސުވާލުކުރީމެވެ: 'ﷲ ގެ ޙަޟްރަތުގައި އެންމެ ބޮޑުވެގެންވާ ފާފައަކީ ކޮބައިތޯއެވެ؟' ޙަދީޘްކުރެއްވިއެވެ: 'އެކަލާނގެ ތިބާ ޚަލްޤުކުރައްވާފައިވާހިނދު، ތިބާ އެކަލާނގެއަށް ބައިވެރިޔަކު ލުމެވެ.' އަހުރެން ދެންނެވީމެވެ: 'ހަމަކަށަވަރުންވެސް އެކަންތައް ބޮޑުވެގެންވެއެވެ."  متفق عليه. (رواه البخاري: 4477, و مسلم: 86) |  |  |
|  |  |  |  | ރަސޫލާ ﷺ ޙަދީޘްކުރެއްވިއެވެ:  (لَا يُؤْمِنُ أَحَدُكُمْ حَتَّى أَكُونَ أَحَبَّ إِلَيْهِ مِنْ وَلَدِهِ وَوَالِدِهِ وَالنَّاسِ أَجْمَعِينَ.)  މާނައީ: "އޭނާގެ ދަރިންނާއި އޭނާގެ މައިންބަފައިންނާއި އަދި އެންމެހާ މީސްތަކުންނަށްވުރެ ބޮޑަށް ތިމަންކަލޭގެފާނު އެމީހެއްގެ ގާތުގައި ލޮބުވެތިކަން ބޮޑުވެގެންވެއްޖައުމަށް ދާންދެން ތިޔަބައިމީހުންކުރެ އެކަކުވެސް އީމާންނުވެތެވެ."  رواه البخاري 15, ومسلم: 44 |  |  |
|  |  |  |  | ރަސޫލާ ﷺ ޙަދީޘްކުރެއްވިއެވެ:  (بَلِّغُوا عَنِّي وَلَوْ آيَةً)  މާނައީ: "ތިމަންކަލޭގެފާނުގެ ކިބައިން ފޯރުކޮށްދޭށެވެ. (އެއީ) އަދި އާޔަތެއްގެ މިންވަރު ވިޔަސް މެއެވެ"  رواه البخاري 3461 |  |  |
|  |  |  |  | ރަސޫލާ ﷺ ޙަދީޘްކުރެއްވިއެވެ.  ( آيَةُ الْمُنَافِقِ ثَلاَثٌ إِذَا حَدَّثَ كَذَبَ، وَإِذَا وَعَدَ أَخْلَفَ، وَإِذَا اؤْتُمِنَ خَانَ)  މާނައީ: "މުނާފިޤުންގެ ޢަލާމާތް ތިނެކެވެ. ވާހަކަ ދައްކައިފިނަމަ ދޮގު ހަދައެވެ. އަދި ވަޢުދުވެއްޖެނަމަ ޚިލާފުވެއެވެ. އަދި އަމާނާތެއް ހަވާލުކުރެވިއްޖެނަމަ ޚިޔާނާތްތެރިވެއެވެ." رواه البخاري: 6095 |  |  |
|  |  |  |  | ރަސޫލާ ﷺ ޙަދީޘްކުރައްވާފައިވެއެވެ.  «مَنْ حَلَفَ بِغَيْرِ الله فَقَدْ أَشْرَكَ»  މާނައީ: "ﷲ ފިޔަވައި އެހެން ފަރާތެއް ގަންދީ ހުވާކޮށްފިމީހާ، ފަހެ ޝަރީކުކޮށްފިއެވެ. " رواه أبو داود:3251 والترمذي: 1535 |  |  |
|  |  |  |  | އިބްނު ޢައްބާސް رضي الله عنه ގެ އަރިހުން ރިވާވެގެންވެއެވެ.  (أَنَّ رَجُلًا، أَتَى النَّبِيَّ صَلَّى اللهُ عَلَيْهِ وَسَلَّمَ فَكَلَّمَهُ فِي بَعْضِ الْأَمْرِ، فَقَالَ: مَا شَاءَ اللهُ وَشِئْتَ، فَقَالَ النَّبِيُّ صَلَّى اللهُ عَلَيْهِ وَسَلَّمَ: " أَجَعَلْتَنِي لِله عَدْلًا؟ قُلْ: مَا شَاءَ اللهُ وَحْدَهُ.")  މާނައީ: "މީހަކު ނަބިއްޔާ ؛ ގެ އަރިހަށް އައިސް އެކަލޭގެފާނާއި ވާހަކަދައްކަމުން ބުންޏެވެ: 'ﷲ އިރާދަކުރެއްވިގޮތް އަދި ކަލޭގެފާނު އެދިލެއްވިގޮތެވެ.' އެހިނދު ޙަދީޘްކުރެއްވިއެވެ: 'ކަލެއަށް ހަލާކުހުއްޓެވެ! ތިމަންކަލޭގެފާނީ ﷲ އާއި އެއްފަދަ ފަރާތެއްކަމުގައި ތިބާ ހެދީހެއްޔެވެ!؟ ބުނާށެވެ: ﷲ އެކަނި އިރާދަކުރެއްވި ގޮތެވެ."  رواه ابن ماجه: 2117، والنسائي في السنن الكبرى: 10759، وأحمد: 2561 |  |  |
|  |  |  |  | ރަސޫލާ ﷺ ޙަދީޘްކުރެއްވިއެވެ.  (مَنْ عَلَّقَ تَمِيمَةً فَقَدْ أَشْرَكَ.)  މާނައީ: "ތަވީދެއް އެލުވައިފި މީހާ ފަހެ ޝަރީކުކޮށްފިއެވެ."  رواه أحمد: 17422 |  |  |
|  |  |  |  | ރަސޫލާ ﷺ ޙަދީޘްކުރެއްވިއެވެ.  ("إِنَّ أَخْوَفَ مَا أَخَافُ عَلَيْكُمُ الشِّرْكُ الْأَصْغَرُ " قَالُوا: وَمَا الشِّرْكُ الْأَصْغَرُ يَا رَسُولَ اللهِ؟ قَالَ: " الرِّيَاءُ...)  މާނައީ: "ހަމަކަށަވަރުން ތިމަންކަލޭގެފާނު ތިޔަބައިމީހުންގެ މައްޗަށް އެންމެ ބިރުވެތިވެލައްވާކަމަކީ ކުޑަ ޝިރުކެވެ.' އެބައިމީހުން ދެންނެވިއެވެ: 'އޭ ﷲ ގެ ރަސޫލާއެވެ! ކުޑަ ޝިރުކަކީ ކޮބައިތޯއެވެ؟' ޙަދީޘްކުރެއްވިއެވެ: 'ދެއްކުންތެރިކަމެވެ..."  رواه أحمد: 23630، والطبراني في المعجم الكبير: 4301 |  |  |
|  |  |  |  | ރަސޫލާ ﷺ ޙަދީޘްކުރެއްވިއެވެ.  (قَالَ اللهُ تَبَارَكَ وَتَعَالَى: أَنَا أَغْنَى الشُّرَكَاءِ عَنِ الشِّرْكِ، مَنْ عَمِلَ عَمَلًا أَشْرَكَ فِيهِ مَعِي غَيْرِي، تَرَكْتُهُ وَشِرْكَهُ.)  މާނައީ: "ﷲ ތަބާރަކަ ވަތަޢާލާ ވަޙީކުރައްވައެވެ: 'ތިމަންއިލާހުއީ ޝަރީކުންތަކުގެ (ބައިވެރިންތަކުގެ) ތެރެއިން ޝިރުކުން (ބައިއެޅިގެންވުމުން) އެންމެ ފުދިވޮޑިގެންވާ އިލާހެވެ. ތިމަންއިލާހާއި އެހެން ފަރާތެއް ބައިވެރިކުރާ ޙާލުގައި ޢަމަލެއްކޮށްފި މީހާ ޢަމަލާއި އޭނާގެ ޝިރުކު ތިމަންއިލާހު ދޫކޮށްލައްވާހުށީމެވެ.'"  رواه مسلم في صحيحه: 2985. |  |  |
|  |  |  |  | ރަސޫލާ ﷺ ޙަދީޘްކުރެއްވިއެވެ.  (مَنْ قَالَ: لَا إِلَهَ إِلَّا اللهُ، وَكَفَرَ بِمَا يُعْبَدُ مَنْ دُونِ اللهِ، حَرُمَ مَالُهُ، وَدَمُهُ، وَحِسَابُهُ عَلَى اللهِ.)  މާނައީ: "(لا إله إلا الله) ކިޔާ، އަދި ﷲ ފިޔަވައި އަޅުކަންވެވޭ އެހެން ހުރިހާ ފަރާތްތަކަށް ކާފަރުވެއްޖެ މީހާގެ މުދަލާއި ލެޔާއި ޙަރާމްވެއްޖެއެވެ. އަދި އޭނާގެ ޙިސާބު ބެއްލެވުންވަނީ ﷲ އަށެވެ." رواه مسلم في صحيحه: 26. |  |  |
|  |  |  |  | ޙައްސާނު ބްނު ޢަޠިއްޔާرحمه الله ގެ އަރިހުން ރިވާވެގެންވެއެވެ.  «كَانَ جِبْرِيلُ يَنْزِلُ عَلَى النَّبِيِّ صَلَّى اللهُ عَلَيْهِ وَسَلَّمَ بِالسُّنَّةِ، كَمَا يَنْزِلُ عَلَيْهِ بِالْقُرْآنِ»  މާނައީ: "ނަބިއްޔާ صلى الله عليه وسلم ގެ މައްޗަށް ޤުރްއާނައިގެން ޖިބްރީލުގެފާނު ފައިބާވަޑައިގަންނަވާ ފަދައިން، ސުންނަތައިގެން އެކަލޭގެފާނުގެ މައްޗަށް ފައިބާވަޑައިގަންނަވައެވެ."  سنن الدارمي: 108، والمراسيل لأبي داود: 536. |  |  |
|  |  |  |  | ޢިބްނު ޢައްބާސް رضي الله عنهما ގެ އަރިހުން ރިވާވެގެންވެއެވެ.  (قِيلَ لِرَسُولِ اللهِ صَلَّى اللهُ عَلَيْهِ وَسَلَّمَ: أَيُّ الْأَدْيَانِ أَحَبُّ إِلَى اللهِ؟ قَالَ:"الْحَنِيفِيَّةُ السَّمْحَةُ")  މާނައީ: "ﷲ ގެ ރަސޫލާ ؛ އަށް ދެންނެވުނެވެ: 'ދީންތަކުގެ ތެރެއިން ﷲ އަށް އެންމެ ލޮބުވެތިކަން ބޮޑުވެގެންވަނީ ކޮން ދީނެއްތޯއެވެ؟' ޙަދީޘްކުރެއްވިއެވެ: 'ފަސޭހަވެގެންވާ ޙަނީފިއްޔަތެވެ.'  رواه أحمد في المسند: 2107. |  |  |
|  |  |  |  | ޢުމަރު ބްނުލް ޚައްޠާބު رضي الله عنه ގެ އަރިހުން ރިވާވެގެންވެއެވެ.  (أَنَّ رَجُلًا عَلَى عَهْدِ النَّبِيِّ صَلَّى اللهُ عَلَيْهِ وَسَلَّمَ كَانَ اسْمُهُ عَبْدَ اللَّهِ، وَكَانَ يُلَقَّبُ حِمَارًا، وَكَانَ يُضْحِكُ رَسُولَ اللَّهِ صَلَّى اللهُ عَلَيْهِ وَسَلَّمَ، وَكَانَ النَّبِيُّ صَلَّى اللهُ عَلَيْهِ وَسَلَّمَ قَدْ جَلَدَهُ فِي الشَّرَابِ، فَأُتِيَ بِهِ يَوْمًا فَأَمَرَ بِهِ فَجُلِدَ، فَقَالَ رَجُلٌ مِنَ القَوْمِ: اللَّهُمَّ العَنْهُ، مَا أَكْثَرَ مَا يُؤْتَى بِهِ؟ فَقَالَ النَّبِيُّ صَلَّى اللهُ عَلَيْهِ وَسَلَّمَ: «لاَ تَلْعَنُوهُ، فَوَاللَّهِ مَا عَلِمْتُ إلا إِنَّهُ يُحِبُّ اللَّهَ وَرَسُولَهُ»)  މާނައީ: "ނަބިއްޔާ ؛ ގެ ޒަމާނުގައި ޢަބްދު ﷲ އޭ ކިޔުނު މީހަކު އުޅުނެވެ. އަދި އޭނާއަށް ލަޤަބަކަށް ޙިމާރު އޭ ކިޔެއެވެ. އަދި އޭނާ ﷲ ގެ ރަސޫލާ ؛ ހިނިވަރުނަކުރައްވާ ކަންތައް ކުރައްވައެވެ. އަދި ރާބުއިމުގެ ސަބަބުން ނަބިއްޔާ ؛ އޭނާގެ ގައިގައި ވަނީ ޙައްދު ޖައްސަވާފައިއެވެ. ދެން އެއްދުވަހަކު (އަނެއްކާ) އޭނާ (ރާބޮއެގެން) ގެނެވި، އޭނާގެ ގައިގައި ޙައްދު ޖެހުނެވެ. ދެން ޤައުމުގެ މީހަކު ބުންޏެވެ: 'ﷲ އެވެ! އޭނާއަށް ލަޢުނަތް ލައްވާށިއެވެ! އެކަމުގައި އޭނާ ގެނެވޭ ފަހަރުގެ ގިނަކަމާއެވެ!' އެހިނދު ނަބިއްޔާ ؛ ޙަދީޘްކުރެއްވިއެވެ: 'ތިޔަބައިމީހުން އޭނާއަށް ލަޢުނަތް ނުދޭށެއެވެ! ފަހެ ﷲ ގަންދީ ބުނަމެވެ! އޭނާ ﷲ އާއި އެކަލާނގެ ރަސޫލާ ދެކެ ލޯބިވާކަން މެނުވީ ތިމަންކަލޭގެފާނު އޭނާގެ ކިބައިން ދެނެވަޑައިގެން ނުވަމެވެ."  رواه البخاري في صحيحه: 6780. |  |  |
|  |  |  |  | ޔަޙްޔާ ބިން އަބީ ކަޘީރު رحمه الله ޥިދާޅުވެފައިވެއެވެ.  " لاَ يُسْتَطَاعُ الْعِلْمُ بِرَاحَةِ الْجِسْمِ "  މާނައީ: "ހަށިގަނޑަށް އަރާމު ދީގެން ޢިލްމު ނުލިބޭ ހުއްޓެވެ"  رواه مسلم في صحيحه: ‏224 |  |  |
|  |  |  |  | ރަސޫލﷲ ﷺ ޙަދީޘްކުރައްވާފައިވެއެވެ.  «إِنَّ مِنَ البَيَانِ لَسِحْرًا»  މާނައީ: "ހަމަކަށަވަރުން ބަޔާންކުރުމުގައި ސިޙުރެއްވާކަން ކަށަވަރެވެ."  رواه البخاري في صحيحه: 5146 |  |  |
|  |  |  |  | ރަސޫލﷲ ﷺ ޙަދީޘްކުރައްވާފައިވެއެވެ.  «حَدُّ السَّاحِرِ ضَرْبَةٌ بِالسَّيْفِ»  މާނައީ: "ސިޙުރުވެރިޔާގެ ޙައްދަކީ ކަނޑީގެ އެތިފަހަރެއް ޖެހުމެވެ. (ޤަތުލުކޮށްލުމެވެ.) " رواه الترمذي في السنن: 1460. |  |  |
|  |  |  |  | ރަސޫލﷲ ﷺ ޙަދީޘްކުރައްވާފައިވެއެވެ.  (بعثت إلى الأَحْمَرَ وَالأَسْوَدَ.)  މާނައީ: "ތިމަންކަލޭގެފާނު ފޮނުއްވުނީ ކަޅުމީހުންނާއި ރަތްމީހުންގެ ގާތަށެވެ. (އެބަހީ: އިންސީންނާއި ޖިންނީންނާއި، ޢަރަބީންނާއި ޢަޖަމީން އެންމެހާ ޚަލްޤުތަކުންގެ ގާތަށެވެ.)  رواه مسلم في صحيحه: 521. |  |  |
|  |  |  |  | ރަސޫލު ﷲ ﷺ ޙަދީޘްކުރައްވާފައިވެއެވެ.  (فُضِّلْتُ عَلَى الْأَنْبِيَاءِ بِسِتٍّ: أُعْطِيتُ جَوَامِعَ الْكَلِمِ، وَنُصِرْتُ بِالرُّعْبِ، وَأُحِلَّتْ لِيَ الْغَنَائِمُ، وَجُعِلَتْ لِيَ الْأَرْضُ طَهُورًا وَمَسْجِدًا، وَأُرْسِلْتُ إِلَى الْخَلْقِ كَافَّةً، وَخُتِمَ بِيَ النَّبِيُّونَ.)  މާނައީ: "ހަ ކަމަކުން ނަބިއްޔުންގެ މައްޗަށް ތިމަންކަލޭގެފާނު މާތްކުރެއްވުނެވެ. ތިމަންކަލޭގެފާނަށް ޖަވާމިޢުލް ކަލިމް (ގިނަ ފުން މާނަތައް އެކުލެވިގެންވާ މަދު ލަފްޡުތައް) ދެއްވުނެވެ. އަދި (ޢަދުއްވުންގެ ހިތްތައް) ބިރުގަތުމުން ތިމަންކަލޭގެފާނަށް ނަޞްރުދެއްވުނެވެ. އަދި ޣަނީމާ މުދާ ތިމަންކަލޭގެފާނަށް ހުއްދަކުރެއްވުނެވެ. އަދި ބިމަކީ ޠާހިރު (ނަމާދުކުރުން ހުއްދަވެގެންވާ) މިސްކިތެއްކަމުގައި ތިމަންކަލޭގެފާނަށް ލެއްވުނެވެ. އަދި ތިމަންކަލޭގެފާނު ފޮނުއްވުނީ ހުރިހާ ޚަލްޤުތަކުންގެ ގާތަށެވެ. އަދި ތިމަންކަލޭގެފާނު މެދުވެރިކުރައްވާ ނަބިއްޔުން ޚަތިމްކުރެއްވުނެވެ."  رواه مسلم في صحيحه: 523 |  |  |
|  |  |  |  | ޖާބިރު ބްނު ޢަބްދިﷲ رضي الله عنه ގެ އަރިހުން ރިވާވެެގެންވެއެވެ:  (أَنَّ عُمَرَ بْنَ الْخَطَّابِ، أَتَى النَّبِيَّ صَلَّى اللهُ عَلَيْهِ وَسَلَّمَ بِكِتَابٍ أَصَابَهُ مِنْ بَعْضِ أَهْلِ الْكُتُبِ، فَقَرَأَهُ عَلَى النَّبِيُّ صَلَّى اللهُ عَلَيْهِ وَسَلَّمَ فَغَضِبَ وَقَالَ: " أَمُتَهَوِّكُونَ فِيهَا يَا ابْنَ الْخَطَّابِ، وَالَّذِي نَفْسِي بِيَدِهِ لَقَدْ جِئْتُكُمْ بِهَا بَيْضَاءَ نَقِيَّةً، لَا تَسْأَلُوهُمْ عَنْ شَيْءٍ فَيُخْبِرُوكُمْ بِحَقٍّ فَتُكَذِّبُوا بِهِ، أَوْ بِبَاطِلٍ فَتُصَدِّقُوا بِهِ، وَالَّذِي نَفْسِي بِيَدِهِ لَوْ أَنَّ مُوسَى كَانَ حَيًّا، مَا وَسِعَهُ إِلَّا أَنْ يَتَّبِعَنِي.)  މާނައީ: "ފޮތުގެ އަހުލުވެރިންގެ ތެރެއިން ބަޔަކުގެ ކައިރިން ހޯދި ފޮތެއް ހިފައިގެން ޢުމަރު ބްނުލް ޚައްޠާބު، ނަބިއްޔާ ؛ ގެ އަރިހަށް ވަޑައިގެންނެވިއެވެ. ދެން އެކަލޭގެފާނު އެފޮތް ނަބިއްޔާ ؛ އަށް ކިޔަވާވިދާޅުވުމުން އެކަލޭގެފާނު ކޯފާއިސްކުރެއްވިއެވެ. އަދި ޙަދީޘްކުރެއްވިއެވެ: 'އޭ ޚައްޠާބުގެ ދަރިޔާއެވެ! (ޔަހޫދީންނާއި ނަޞާރާއިން އެބައިމީހުންގެ ދީނާއި ފޮތާއިމެދު ހައިރާންކަމެއްގައި ދެއަތަށް ކިރިކިރިތިބި ފަދައިން ތިޔަބައިމީހުންވެސް) އެކަމުގައި ޙައިރާންކަމުގައި ދެއަތަށް ކިރިކިރިވަނީ ހެއްޔެވެ؟! ތިމަންކަލޭގެފާނު ނަފްސު އެފަރާތެއް އަތްޕުޅުގައިވާ ފަރާތް ގަންދެއްވާ ވިދާޅުވަމެވެ. ހަމަކަށަވަރުން ތިމަންކަލޭގެފާނު އެމިއްލަތަކާއިގެން ތިޔަބައިމީހުންގެ ގާތަށް މިވަޑައިގެންނެވީ ސާފުވެ ހުދުވެ (ބަޔާންވެގެންވާ) ޙާލުގައިއެވެ. ތިޔަބައިމީހުން އެބައިމީހުންގެ ގާތުން ކަމަކުން ސުވާލުނުކުރާށެވެ. ދެން އެބައިމީހުން ތިޔަބައިމީހުންނަށް ޙައްޤުގޮތުން ޚަބަރުދިނުމުން ތިޔަބައިމީހުން އެކަންތައް ދޮގުކޮށް ނުވަތަ އެބައިމީހުން ބާޠިލުން ޚަބަރުދިނުމުން ތިޔަބައިމީހުން އެކަންތައް ތެދުކޮށްފާނެއެވެ. އެފަރާތެއްގެ އަތްޕުޅުގައި ތިމަންކަލޭގެފާނު ނަފްސުވާ ފަރާތް ގަންދެއްވާ ވިދާޅުވަމެވެ. މޫސާ ދިރިހުންނެވި ނަމަވެސް ތިމަންކަލޭގެފާނަށް ތަބަޢަވުން ނޫންގޮތެއް އެކަލޭގެފާނަށް ތަނަވަސްވެގެންނުވެއެވެ."  رواه أحمد في المسند: 15156 |  |  |
|  |  |  |  | ރަސޫލާ صلى الله عليه وسلم ޙަދީޘްކުރައްވާފައިވެއެވެ.  «وَالَّذِي نَفْسُ مُحَمَّدٍ بِيَدِهِ، لَا يَسْمَعُ بِي أَحَدٌ مِنْ هَذِهِ الْأُمَّةِ يَهُودِيٌّ، وَلَا نَصْرَانِيٌّ، ثُمَّ يَمُوتُ وَلَمْ يُؤْمِنْ بِالَّذِي أُرْسِلْتُ بِهِ، إِلَّا كَانَ مِنْ أَصْحَابِ النَّارِ»  މާނައީ: "މުޙައްމަދުގެފާނުގެ ނަފްސުފުޅު އެފަރާތެއްގެ އަތްޕުޅުގައިވާ ފަރާތް ގަންދެއްވާ ވިދާޅުވަމެވެ! މިއުއްމަތުން އެއްވެސް މީހަކު -ޔަހޫދީއެއްވިޔަސް ނަޞާރާއެއްވިޔަސް- ތިމަންކަލޭގެފާނު އަޑުއަހާ، ދެން ތިމަންކަލޭގެފާނު އެކަމަކާއިގެން ފޮނުއްވުނު ކަންތަކަށް އީމާންނުވާ ޙާލު އޭނާ މަރުވެއްޖެނަމަ، ނަރަކައިގެ އަހުލުވެރިންގެ ތެރެއިން މެނުވީ އޭނާ ނުވެއެވެ."  رواه مسلم في صحيحه: 153. |  |  |
|  |  |  |  | ރަސޫލާ صلى الله عليه وسلم ޙަދީޘްކުރައްވާފައިވެއެވެ.  (لاَ تَأْكُلُوا بِالشِّمَالِ فَإِنَّ الشَّيْطَانَ يَأْكُلُ بِالشِّمَالِ)  މާނައީ: " ތިޔަބައިމީޙުން ވާތުން ނުކާށެވެ. ފަހެ ހަމަކަށަވަރުން ވާތުން ކަނީ ޝައިތާނާއެވެ."  رواه مسلم في صحيحه: 2019. |  |  |
|  |  |  |  | އަބޫ އައްުޔޫބުލް އަންޞާރީ ރަޟިޔަﷲ އަންހު ރިވާކުރައްވާފައިވެއެވެ.  (أَنَّ أَعْرَابِيًّا عَرَضَ عَلَى النَّبِيِّ صلى الله عليه وسلم فِي مَسِيرِهِ، فَقَالَ‏:‏ أَخْبِرْنِي مَا يُقَرِّبُنِي مِنَ الْجَنَّةِ، وَيُبَاعِدُنِي مِنَ النَّارِ‏؟‏ قَالَ‏:‏ تَعْبُدُ اللَّهَ وَلاَ تُشْرِكْ بِهِ شَيْئًا، وَتُقِيمُ الصَّلاَةَ، وَتُؤْتِي الزَّكَاةَ، وَتَصِلُ الرَّحِمَ)  މާނައީ: "ހަމަކަށަވަރުން އަޢުރާބީންގެ މީހަކު ނަބިއްޔާ ޞައްލަﷲ ޢަލައިހި ވަސައްލަމަ ދަތުރު މަތީގައިވަނިކޮށް އައިސް ދެންނެވިއެވެ. ތިމަންކަލޭގެފާނަށް ސުވަރުގެޔާއި ކައިރިކޮށްދެނިވި އަދި ނަރަކައިން ދުރުކޮށްދޭނެ ކަމެއް ޚަބަރުދެއްވާށެވެ. ރަސޫލާ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. "ﷲއަށް އެއްކައުވަންތަކޮށް އަޅުކަންކުރާށެވެ. އަދި އެއިލާހާ އެއްވެސް އެއްޗެއް ޝަރީކު ނުކުރާށެވެ. އަދި ނަމާދު ޤާއިމުކުރާށެވެ. އަދި ޒަކާތް ދޭށެވެ. އަދި ރަޙިމުގެ ގުޅުން ގުޅުވާށެވެ."  رواه البخاري في الادب المفرد: 49 وصححه الألباني. |  |  |
|  |  |  |  | ރަސޫލުﷲ صلى الله عليه وسلم ޙަދީޘްކުރެއްވިއެވެ.  (قَالَ اللَّهُ عَزَّ وَجَلَّ‏:‏ أَنَا الرَّحْمَنُ، وَأَنَا خَلَقْتُ الرَّحِمَ، وَاشْتَقَقْتُ لَهَا مِنَ اسْمِي، فَمَنْ وَصَلَهَا وَصَلْتُهُ، وَمَنْ قَطَعَهَا بَتَتُّهُ‏)  މާނައީ: " ﷲ ޢައްޒަ ވަޖައްލަ ވަޙީކުރެއްވިއެވެ: ތިމަން ﷲއަކީ އައްރަޙުމާންއެވެ. އަދި ރަޙިމު އުފެއްދެވީ ތިމަންކަލާނގެއެވެ. އަދި ރަޙިމަށް ނަން ދެއްވީ ތިމަން ﷲގެ ނަންފުޅުން ނެގިފައިވާ ނަމަކުންނެވެ. ރަޙިމުގެ ގުޅުން ގުޅުވައިފިމީހާއާ ތިމަން ﷲ ގުޅުން ބާއްވަވަމެވެ. އަދި ރަޙިމުގެ ގުޅުން ކަނޑައިފިމީހާޔާ ތިމަން ﷲ ގުޅުން ކަނޑުއްވަމެވެ."  رواه البخاري في الأدب المفرد (53) وصححه الألباني. |  |  |
|  |  |  |  | ރަސޫލުﷲ صلى الله عليه وسلم ޙަދީޘްކުރެއްވިއެވެ.  (مَنْ أَحَبَّ أَنْ يُبْسَطَ لَهُ فِي رِزْقِهِ، وَأَنْ يُنْسَأَ لَهُ فِي أَثَرِهِ، فَلْيَصِلْ رَحِمَهُ‏)  މާނައީ: "ފަހެ އެމީހެއްގެ ރިޒުޤު ތަނަވަސްވުމަށާއި އަދި އުމުރު ދިގުވުމަށް އެދޭ މީހާ ފަހެ ރަޙިމުގެ ގުޅުން ގުޅުވާށެވެ."  رواه البخاري في الأدب المفرد (56) وصححه الألباني. |  |  |
|  |  |  |  | ރަސޫލުﷲ ﷺ ޙަދީޘްކުރެއްވިއެވެ.  (إِنَّ اللَّهَ يُوصِيكُمْ بِأُمَّهَاتِكُمْ، ثُمَّ يُوصِيكُمْ بِأُمَّهَاتِكُمْ، ثُمَّ يُوصِيكُمْ بِآبَائِكُمْ، ثُمَّ يُوصِيكُمْ بِالأَقْرَبِ فَالأَقْرَبِ‏.)  މާނައީ: "ޙަމަކަށަވަރުން ﷲ ތިޔަބައިމީހުންގެ މަންމައިންނަށް ހެޔޮކޮަށް ހިތުމަށް ވަޞިއްޔަތްކުރެއްވިއެވެ. އަދި އެޔަށްފަހުވެސް ތިޔަބައިމީޙުންގެ މަންމައިންނަށް ހެޔޮކޮށް ހިތުމަށް ވަޞިއްޔަތްކުރެއްވިއެވެ. އަދި އެޔަށްފަހު ތިޔަބައިމީޙުންގެ ބައްޕައިންނަށް ހެޔޮކޮށް ހިތުމަށް ވަޞިއްޔަތްކުރެއްވިއެވެ. އަދި އެޔަށްފަހު އެޔާޖެހުނު އަދި އެޔާޖެހުނު އެންމެ ގާތްމީސްތަކުންނަށް ހެޔޮކޮށް ހިތުމަށް ވަސިއްޔަތްކުރެއްވިއެވެ. "  رواه البخاري في الأدب المفرد (60) وصححه الألباني. |  |  |
|  |  |  |  | ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ.  (لاَ يَدْخُلُ الْجَنَّةَ قَاطِعُ رَحِمٍ)  މާނައީ: "ރަޙިމުގެ ގުޅުން ކަނޑާމީހާ ސުވަރުގެ ނުވަންނަ ހުއްޓެވެ."  رواه البخاري في الأدب المفرد (64) وصححه الألباني. |  |  |
|  |  |  |  | ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ.  (لَيْسَ الْوَاصِلُ بِالْمُكَافِئِ، وَلَكِنَّ الْوَاصِلَ الَّذِي إِذَا قُطِعَتْ رَحِمُهُ وَصَلَهَا‏.)  މާނައީ: "އެއްޗެހި ދޭތީ ބަދަލެއްގެ ގޮތުން ރަޙިމުގެ ގުޅުން ގުޅުވާ މީހާއަކީ އަދި ރަޙިމުގެ ގުޅުން ގުޅުވާމީހާއެއް ނޫނެވެ. ނަމަވެސް ރަޙިމުގެ ގުޅުން ގުޅުވާ މީހާއަކީ ގުޅުން ކަނޑާލީމާ ގުޅުން އިޢާދަކޮށް ގުޅުވާ މީހާއެވެ."  رواه البخاري في الأدب المفرد (68) وصححه الألباني. |  |  |
|  |  |  |  | އިބުނު ޢައްބާސް رضي الله عنهما ގެ ކިބައިން ރިވާވެގެންވެއެވެ.  (أَنَّ رَجُلاً قَالَ‏:‏ يَا رَسُولَ اللهِ، إِنَّ أُمِّي تُوُفِّيَتْ وَلَمْ تُوصِ، أَفَيَنْفَعُهَا أَنْ أَتَصَدَّقَ عَنْهَا‏؟‏ قَالَ‏:‏ نَعَمْ‏)  މާނައީ: "ހަމަކަށަވަރުން މީހަކު ނަބިއްޔާއަށް ދެންނެވިއެވެ. "އޭ ﷲގެ ރަސޫލާއެވެ. ތިމަންކަލޭގެފާނުގެ މަންމަ ނިޔާވެއްޖެއެވެ. އަދި އެއްވެސް ވަޞިއްޔަތެއް ނުކުރައްވައެވެ. އެކަމަނާގެ މަތިން ޞަދަޤާތްކޮށްފިނަމަ އެކަމަނާއަށް މަންފާކުރާނެ ތޯއެވެ؟ ނަބިއްޔާ صلى الله عليه وسلم ޙަދީޘްކުރެއްވިއެވެ: "އާނއެކެވެ"  رواه البخاري في الأدب المفرد (39) وصححه الألباني. |  |  |
|  |  |  |  | ރަސޫލުﷲ صلى الله عليه وسلم ޙަދީޘްކުރެއްވިއެވެ.  (إِنَّ أَبَرَّ الْبِرِّ أَنْ يَصِلَ الرَّجُلُ أَهْلَ وُدِّ أَبِيهِ)  މާނައީ: "ހަމަކަށަވަރުން މީހަކު އެންމެ ހެޔޮކޮށްހިތާ ހެޔޮކޮށް ހިތުމަކީ އޭނާގެ ބައްޕަ ލޯބިކުރި މީޙުންނަށް ލޯބިކުރުމެވެ."  رواه البخاري في الأدب المفرد (41) و صححه الألباني. |  |  |