بسم الله الرحمن الرحيم

ޙަދީޘްއެމްވީ

މާލެ، ދިވެހިރާއްޖެ

ސުންނަތަށް ލޯބިކުރައްވާ ލޮބުވެތި އަޚުންނާއި އުޚްތުންނަށް.

السلام عليكم ورحمة الله وبركاته. أما بعد:

އަޅުގަނޑުމެން ޙަދީޘްއެމްވީގެ ފަރާތުން މި ދަނީ ދިވެހި ބަހަށް ސުންނަތުގެ ފޮތްތައް ތަރުޖަމާ ކުރަމުންނެވެ. މަގްސަދަކީ ސުންނަތުގެ އުސޫލު އަދި ފުރޫޢު ފޮތްތައް ދިވެހިބަހުން ނެރެ، ޓެކްނޮލޮޖީގެ ޒަރިއްޔާއިން އިލްމުގެ އަހުލުވެރިންނަށާއި އާންމުންނަށް މި އިލްމު ފޯރާނެ ގޮތް ހެދުމެވެ. އަދި ޓެކްސްޓު، ވެބްސައިޓު، އެޕްލިކޭޝަން، ޕީޑީއެފް އަދި ހާޑުކޮޕީގެ ގޮތުގައި، މި ނައްސުތައް ދިވެހިންނަށް ފަސޭހައިން ލިބޭނެ އިލްމަކަށް ހެދުމެވެ. އެއީ ނަބިއްޔާ ﷺ ގެ އަމުރުފުޅުގެ ދަށުގައިވާ އާޔަތެއްގެ މިންވަރުވެސް އެކަލޭގެފާނުގެ ކިބައިން ފޯރުކޮށްދިނުމަށް އަންގަވާފައިވާ ޙަދީޘަށް އަމަލު ކުރުމުގެ ގޮތުންނެވެ. އަދި ނަބިއްޔާ ﷺ ގެ ތާހިރު ސުންނަތަށް ނަސްރުދީ، ސުންނަތަށް ހިދުމަތް ކުރުމުގެ ގޮތުންނެވެ.

އެ ގޮތުން މި މަޝްރޫއުގެ ދަށުން ނަވަވީގެ ސާޅީސް ޙަދީޘް، ޢުމްދަތުލް އަޙްކާމް، ބުލޫޣުލް މަރާމް، އަދި އެހެނިހެން ފޮތްތައް ވަނީ ނިމިފައެވެ. އަދި މިހާރު ކުތުބުއް ތިސްޢާ ނުވަތަ މައިގަނޑު ނުވަ ޙަދީޘް ފޮތްތައް ނެރުމުގެ މަސައްކަތް ވަނީ ފަށާފައެވެ. އޭގެ ތެރެއިން އެއް ފޮތް ލިޔެ ނިމެން ބާކީ އޮތީ ގާތްގަނޑަކަށް 500 ޙަދީޘެވެ. އެހެންކަމުން މި ފޮތްތައް ތަރުޖަމާކޮށް، މި މަޝްރޫއު ދިވެހިންނަށް ފޯރުކޮށްދިނުމަށްޓަކައި ތިޔަ ބޭފުޅުންގެ އެހީތެރިކަމާއި އެއްބާރުލުން ބޭނުންވާތީ، އެ ކަމަށް އެދި މި ސިޓީ ފޮނުވަމެވެ. އަދި އެއްވެސް ވަރަކަށް ތަރުޖަމާ ކުރެވިފައިވާ ޙަދީޘްތަކެއް ހުރިނަމަ، އަޅުގަނޑުމެންގެ ޙަދީޘް ޑޭޓާބޭސްގައި ހިމަނައި، އެންމެންނަށް ފައިދާ ހާސިލު ކުރެވޭ ގޮތް ހެދުމަށް އެ ތަރުޖަމާތައް އަޅުގަނޑުމެންނަށް ފޮނުއްވައި ދެއްވުން އެދި އިހްތިރާމާއެކު ދެންނެވީމެވެ.

وتعاونوا على البر والتقوى ولا تعاونوا على الإثم والعدوان.

المشرف

أبو يحيى أشراف المالديفي

[7583166](https://t.me/ashraafmv)ޓެލެގްރާމް:

[hadithmv@gmail.comއީމެއިލް](mailto:hadithmv@gmail.comއީމެއިލް):

[hadithmv.github.io](https://hadithmv.github.io)ވެބްސައިޓް: